މިޔަންމާގެ އަސްކަރީވެރިޔާ ބައިވެރިނުކޮށް އާސިޔާނުން ޗައިނާއާ ބައްދަލުކޮށްފި މިޔަންމާގެ އަސްކަރީވެރިޔާ ބައިވެރިނުކޮށް އާސިޔާނުން ޗައިނާއާ ބައްދަލުކޮށްފި\nމިޔަންމާގެ އަސްކަރީވެރިޔާ ބައިވެރިނުކޮށް އާސިޔާނުން ޗައިނާއާ ބައްދަލުކޮށްފި\nމިޔަންމާގެ އަސްކަރީވެރިޔާ މިން އައުންގް ހިޔަންގް / ފައިލް ފޮޓޯ: ރޮއިޓަރސް\nދެކުނު އިރުމަތީ އޭޝިޔާގެ ޤައުމުތަކުގެ މައްޗަށް އެކުލެވޭ އާސިޔާންގެ އެންމެ އިސްވެރިންގެ ބައްދަލުވުމުގައި ބަައިވެރިވެވަޑައިގަތުމުގެ ދަޢުވަތު މިޔަންމާގެ އަސްކަރީވެރިޔާ މިން އައުންގް ހިޔަންގަށް އަނެއްކާވެސް ނުދިނުމަށް ނިންމައިފިއެވެ.\nވީޑިޔޯ މެދުވެރިކޮށް ޗައިނާގެ ރައީސް ޝީ ޖިންޕިން ބާއްވަވައި ބައްދަލުވުމުގައި މިޔަންމާގެ އަސްކަރީވެރިޔާ ބައިވެރިކުރުމަށް އާސީޔާނުންވަނީ ދެކޮޅުހަދައިފައެވެ. މިއީ އެއް މަސްދުވަހުގެ ތެރޭގައި އާސިޔާނުގެ ބައްދަލުވުމަކުން މިން އައުންގް ހިޔަންގަށް ފުރުޞަތު ނުލިބުނު ދެވަނަ ފަހަރެވެ. އެ ބައްދަލުވުމުގައި މިޔަންމާ ބައިވެރިކުރުމަށް އެ ޤައުމާއެކު ގާތްގުޅުމެއް އޮންނަ ޗައިނާއިންވަނީ ވަރަށް މަސައްކަތްކޮށްފައެވެ. ނަމަވެސް އާސިޔާނުގައި ހިމެނޭ އިންޑޮނޭޝިޔާއާއި މެލޭޝިޔާއާއި ސިންގަޕޫރާއި ބުރޫނާއީންވަނީ އެ ކަމަށް ދެކޮޅުހަދައިފައެވެ.\nފެބުރުއަރީ މަހުގެ 1ވަނަ ދުވަހު މިޔަންމާގެ އިސްވެރިޔާ އަން ސަން ސޫ ކީގެ ސަރުކާރާ ދެކޮޅަށް އެ ޤައުމުގެ އަސްކަރިއްޔާއިން ބަޣާވާތްކުރުމަށްފަހު ސޫ ކީއާއި އެނާގެ ސަރުކާރަށް ނިޞްބަތްވާ އިސްވެރިންވަނީ ހައްޔަރުކޮށްފައެވެ. އެއަށްފަހު އަސްކަރިއްޔާއިންވަނީ އެ ޤައުމުގައި އެއް އަހަރު ދުވަހުގެ މުއްދަތަށް ކުއްލި ޙާލަތު އިޢުލާނުކޮށްފައެވެ. އަސްކަރިއްޔާއިން ކުރި ބަޣާވާތް ނިމުމަކަށް ގެނެސް ސޫ ކީ މިނިވަންކުރުމަށް ގޮވާލައި މިޔަންމާގެ ގިނަ ޢަދަދެއްގެ ރައްޔިތުންވަނީ މަގުތަކަށް ނުކުމެ މުޒާހަރާކޮށްފައެވެ. އެ މުޒާހަރާތައް ހުއްޓުވުމަށް އަސްކަރިއްޔާއިން ހިންގާފައިވާ ލާއިންސާނީ ޖަރީމާތަކުގައި 900އަށްވުރެ ގިނަ މީހުންވަނީ މަރުވެފައެވެ. އަދި މިޔަންމާގެ އަސްކަރިއްޔާއިން އެ ޤައުމުގެ ޢާއްމުންނާ ދެކޮޅަށް ހިންގާފައިވަނީ އިންސާނިއްޔަތާ ޚިލާފު ޖަރީމާތަކެއްކަމަށް އދން ބުނެފައިވެއެވެ.\nއާސިޔާނުގައި ހިމެނޭ 10 ޤައުމުން ގުޅިގެންވަނީ މިޔަންމާގެ މައްސަލަ ޙައްލުކުރުމަށް ވަރަށް ގިނަ މަސައްކަތްތަކެއްކޮށްފައެވެ. ނަމަވެސް އެ ޤައުމުގެ އަސްކަރިއްޔާއިން އެއްބާރުލުން ނުދިނުމުގެ ސަބަބުން އެ މަސައްކަތްތައް ކާމިޔާބުވެފައެއް ނުވެއެވެ.\nމިޔަންމާގެ އަސްކަރިއްޔާއިން މީގެ ކުރިންވެސްވަނީ އެ ޤައުމުގައި އަނިޔާވެރި ދިގު ވެރިކަމެއް ކޮށްފައެވެ. ނަމަވެސް 50 އަހަރަށްފަހު އަސްކަރިއްޔާއިން ބާރުތައް ދޫކޮށްލައި 2015ވަނަ އަހަރުގެ ތެރޭގައި ބޭއްވި އިންތިޚާބު ކާމިޔާބުކުރެއްވީ ސޫ ކީއެވެ. އަދި އެއާއެކު މިޔަންމާއަށް އަޅާފައިވާ ދަތިކުރުމުގެ ފިޔަވަޅުތައް އުވާލައި އެ ޤައުމަށް ބޭރުގެ މާލީ އެހީތެރިކަން ލިބެން ފަސޭހަވިއެވެ. ނަމަވެސް އޭގެ ފަހުން 2021ވަނަ އަހަރުގެ ތެރޭގައި ބޭއްވި އިންތިޚާބު ސޫ ކީ ކާމިޔާބުކުރެއްވުމުން އަސްކަރިއްޔާއިންވަނީ އަނެއްކާވެސް ބަޣާވާތްކޮށް ސިފައިންގެ ބާރުގެ ދަށަށް އެ ޤައުމު ގެންގޮސްފައެވެ.


Balive in anhenaku anekkaaves banduboduvejje - One Online\nރެބެކާ ރޮބާޓްސް އަދި ފިރިމީހާ ވީވާ އާއި ދެކުދިން---\nބަލިވެ އިން އަންހެނަކު އަނެއްކާ ވެސް ބަނޑުބޮޑުވެއްޖެ\nރެބެކާ ރޮބާޓްސް އަދި އޭނާގެ ބައިވެރިޔާ ދަރިޔަކު ހޯދުމަށް ކުރި އެތައް މަސައްކަތެއް ނާކާމިޔާބުވުމަށްފަހު ބަލިވެ އިން ހަބަރު ލިބުނީ އޭގެ އެއް އަހަރު ފަހުން ހެދި ޓެސްޓަކުންނެވެ.\nބަލިވެ އިންކަން ޔަގީން ކުރެވުނީ ސްކޭން ކޮށްގެން ކުއްޖާ ފެނި، ހިތުގެ ވިންދު އިވުނު ހިސާބުންނެވެ. އަދި އޭނާގެ މެޑިކަލް ޗާޓުގައި ބަލިވެ އިނީ އެންމެ ކުއްޖަކަށް ކަމަށް ޑޮކްޓަރު ލިޔުނެވެ.\n39 އަހަރުގެ ރެބެކާ ހޮސްޕިޓަލުން ނުކުތީ ކުއްޖަކަށް ބަލިވެ އިންކަން ޔަގީންކުރެވި ނުހަނު އުފަލުންނެވެ. ނަމަވެސް އޭގެ5ހަފުތާ ފަހުން ބަނޑަށް 12 ހަފުތާގައި ކުރި ސްކޭނުން ޑޮކްޓަރުންނަށް ސިހުން ގެނުވިއެވެ.\nދެވަނަ ސްކޭނުގައި އިތުރު ކުއްޖެއް ބަނޑުގައި އޮތް ކަމަށް ދެއްކިއެވެ. ފުރަތަމަ ކުއްޖާއަށް ވުރެ ލަހުން ހެދިބޮޑުވަމުން އަންނަ ކުއްޖެއް ސްކޭނުން ދެއްކުމުން އެންމެން ވެސް ތިބީ ހައިރާން ވެފައެވެ.\n''އެންމެން ހަމަހިމޭންވުމުން އަހަރެން ހީކުރީ ކަމެއް ގޯސްވީ ކަމަށް. ޑޮކްޓަރު އަހަރެން ކައިރީ ބުނެފި އެއްމާބަނޑު ދެކުދިން ލިބެން އުޅޭކަން އެނގޭހޭ؟" ރެބެކާ ބުނެފައިވެއެވެ.\nނަމަވެސް އޭނާ އެއްމާބަނޑު ދެކުދިންނަށް ބަލިވެ އިނީ އާދައިގެ ގޮތަކަށް ނޫންކަން ފަހުން އޭނާއަށް އެނގުނެވެ. ''ސުޕަފީޓޭޝަން'' އަކީ ބަލިވެ އިންދައި އަލުން ބަލިވެ އިނުމުގެ ހާލަތަށް ކިޔާ ނަމެކެވެ.\nޑޮކްޓަރު ޑޭވިޑް ވޯކާ ބުނާގޮތުގައި ރޮބާޓްސްއަށް މެދުވެރިވި ހާލަތަކީ މެޑިކަލް ލިޓަރޭޗާގައި ރެކޯޑުކުރެވުނު، މަދުން ނޫނީ ނުފެންނަ ހާލަތެކެވެ. މިކަމުގެ ސަބަބުން ރެބެކާގެ ޑޮކްޓަރަށްވަނީ އޭނާގެ 25 އަހަރުގެ ތަޖުރިބާގައި ފުރަތަމަ ފަހަރަށް ފެނުނު ކަމެއް ކަމުން ތަފާތު ގޮންޖެހުމަކާ ކުރިމަތި ވެފައެވެ. މި ހާއްސަ ހާލަތަށް ފަރުވާކުރަން ނިންމީ އެތައް ބައިވަރު ސްކޭންތަކެއް ކުރުމަށްފަހު ވަރަށް ޔަގީންކޮށްފައި ކަމަށް ވޯކާ ބުނެފައިވެއެވެ.\n''އަހަރެމެން ކަންތައް ބޮޑުވީ ދެވަނަ ކުއްޖާ ވަރަށް ކުޑަވުމުން. ވަރަށް ގާތުން ސްކޭންކޮށް ބަލައިގެން އެނގުނީ ދެވަނަ ކުއްޖާ ހެދިބޮޑުވަމުން އަންނަނީ ފުރަތަމަ ކުއްޖާއަށްވުރެ3ހަފުތާ ލަސްކޮށްކަން، އަދި މިއީ ސުޕަފީޓޭޝަންގެ ހާލަތެއްކަން.'' ވޯކާ ބުނެފައިވެއެވެ.\n''ބަލިވެ އިނުމުން އޮވިއުލޭޝަން (ބިސް ބޭރުވުން) ހުއްޓޭ. ނަމަވެސް އޭގެ 3-4 ހަފުތާފަހުން ރެބެކާގެ ބިސް ވަނީ ބޭރުވެފަ. އަދި މި ބިސް މިވަނީ އާދަޔާ ހިލާފަށް ގަރުބަގަނެފަ.'' ވޯކާ ބުނެފައިވެއެވެ.\nރޮބާޓްސް ދިޔައީ އޭގެ ކުރިން ބަލިވެ އިނުމަށް އޮވިއުލޭޝަންއަށް ބޭސްކަމުންނެވެ. ނަމަވެސް ވޯކާ ބުނާގޮތުގައި މިކަމަކީ ސުޕަފީޓޭޝަންއަށް މަގުފަހި ކުރި ކަމެއް ކަމަށް އޭނާ ގަބޫލެއް ނުކުރެއެވެ.\nދެކުދިން ރަނގަޅަށް ބޮޑުވާނެ ކަމާމެދު ޝައްކު އުފެދުނު ނަމަވެސް ހެދިބޮޑުވަމުން ދިޔައީ ރަނގަޅަށް ކަން ފާހަގަކުރެވުމުން ހިތްހަމަޖެހުން ގެނުވިކަމަށް ޑޮކްޓަރު ބުނެފައިވެއެވެ.\nރެބެކާގެ ދެމަފިރިންނަށް ސުޕަފީޓޭޝަންގެ ހަބަރު ދިނުމުން އެމީހުން ތިބޭ ހައިރާންކަމެއްގައެވެ. ރެބެކާގެ ފިރިމީހާގެ 15 އަހަރުގެ އަންހެން ކުއްޖަކު ހުރެއެވެ. ރޮބާޓްސްގެ އުމުރާއި ހާލަތުގެ ނާޒުކުކަމުން ވަރަށް ގިނަ ދަތިތަކާ ކުރިމަތިލާން ޖެހުނެވެ. ވިހަން ކައިރިވެފައިވަނިކޮށް ދެވަނަ ކުއްޖާ ސަލާމަތް ނުކުރެވިދާނެކަމުގެ އިންޒާރުވެސް ލިބުނެވެ.\n''ދުވަސް ނުފުރާ ވިހެއުމުގެ ފުރުސަތު ވަރަށް މަތިކަން އަހަރެމެންނަށް އެނގޭ. ނަމަވެސް ދުވަސް ނުފުރާ ވިހަން ޖެހޭ އިރު ދެވަނަ ކުއްޖާ ރަނގަޅަށް އުފެދިފައި ނުވުމުގެ ބިރު އަބަދުވެސް އޮވޭ' ރެބެކާ ބުނެފައިވެއެވެ.\nބަނޑަށް 33 ވަނަ ހަފުތާގައި ދެވަނަ ކުއްޖާ ހެދިބޮޑުވުމުގައި ދަތިތަކެއް އުޅޭކަން ފާގަކުރެވިގެން އެވަގުތު ކުދިން ވިއްސަން ވެއްޖެކަމުގައި ޑޮކްޓަރުން ނިންމިއެވެ. ދެކުދިން ވިހެއުމަށް ތަފާތު ދެ ތާރީހެއް ކަނޑައަޅާފައިވީނަމަވެސް މިދިޔަ ސެޕްޓެމްބަރު 17 ގައި ސިޒޭރިއަން ހަދައިގެން ދެކުދިން ވެސް ވަނީ ނަގާފައެވެ.\nނޯއާ ގެ4ޕައުންޑު3އައުންސު (2.5ކިލޯ) ހުރިއިރު އޭގެ ދެ މިނިޓު ފަހުން އުފަންވި ރޮސަލީގެ ހުރީ2ޕައުންޑު7އައުންސު (1.2 ކިލޯ) އެވެ.\nދެކުދިން ދައްކާލުމަށްފަހު އެންއައިސީޔޫ އަށް ގެންދިޔަ ކަމަށާއި، ނޯއާ3ހަފުތާ ހޮސްޕިޓަލުގައި ބާއްވަން ޖެހުނު އިރު ރޮސަލީ 95 ދުވަހު ބާއްވަން ޖެހުނުކަމުގައި އެމީހުން ބުނެފައި ވެއެވެ.\nކުޑަކުދިންގެ ހެދުން ފަރުމާ ކުރާ ރޮބާޓްސަށް ކުދިން ގެޔަށް ގެންދެވޭ ވަރުވީ މިދިޔަ އަހަރު ފަހުކޮޅުގައެވެ. މިހާރު ތުއްތު ދެކުދިން އުފަންވިތާ6މަސް ވެފައިވާއިރު، ދެކުދިންގެ ހެދިބޮޑުވުމުގައި ތަފާތު ފާހަގަކުރެވޭކަމަށް ރޮބާޓްސް ބުނެއެވެ. ކުދިންގެ ބައްޕަ ވީވާ ބުނާ ގޮތުގައި، ބޭބެ އާ އެއްހަމަ ކުރަން ރޮސަލީ ވަރަށް މަސައްކަތް ކުރެއެވެ. ދެކުދިންގެ ހެދިބޮޑުވުމުގައި ތަފާތު ހުރިނަމަވެސް، އެ ދެކުދިން އެއްކުއްޖެއް އަނެއްކުއްޖަކާ ވަރަށް ގުޅޭ ކަން ފާހަގަކުރެވޭ ކަމަށް އެމީހުން ވަނީ ބުނެފައެވެ.\nމިދެމަފިރިން އަންނަނީ މިދެކުދިންގެ ހެދިބޮޑުވުން ރެކޯޑު ކުރަމުންނެވެ. އަދި އެމީހުންގެ އިންސްޓަގްރާމު ޕޭޖު 1000 އަށްވުރެ ގިނަ މީހުން ދުނިޔޭގެ އެކިހިސާބުތަކުން ފޮލޯކުރަމުން އަންނަ ކަމަށާއި، މި އާދަޔާ ހިލާފު ހަބަރުން ހައިރާންކަން ގެނުވާކަމުގައި ގިނަ މީހުން ބުނެފައިވެއެވެ.


Nadheem ge maruge mahsalaigai dhifaaee dhe hekeenge hekibas nagaifi – Iru\nނަދީމްގެ މަރުގެ މައްސަލައިގައި ދިފާއީ ދެ ހެކީންގެ ހެކިބަސް ނަގައިފި\nހއ. ތަކަންދޫ، އިބްރާހިމީ ހިޔާ، ނަދީމު އަބްދުއްރަހީމް (ނަޑޭ) 23 އަށް ތޫނު އެއްޗަކުން ހަމަލާދީ މަރާލާފައިވާ މައްސަލައިގައި، ދިފާއުން ހުށަހަޅާފައިވާ ދެ ހެކީން ޝަރީއަތަށް ހާޒިރުކޮށް ހެކިބަސް ނަގައިފިއެވެ.\nހޯމަ ދުވަހު ކްރިމިނަލް ކޯޓުން ބޭއްވި އަޑުއެހުމަކީ، ނަދީމުގެ މަރާލި މައްސަލައިގައި، ދިފާއީ ހެކިންގެ ހެކިބަސްނެގުމަށާއި، ބަންދު މުރާޖާކުރުމަށް ބޭއްވުނު އަޑުއެހުމެކެވެ.\nނަދީމް މަރާލާފައިވާ މައްސަލައިގައި، ގ. ޝާރާޒް، މުހައްމަދު މަފާޒު ހުސައިން ސަލީމްގެ މައްޗަށް ތޫނު އެއްޗަކުން ހަމަލަދީ މީހަކު މެރުމުގެ ކުށުގެ ދައުވާ އުފުލާފައިވެއެވެ. އަދި ތޫނު އެއްޗެއް ބޭނުންކޮށްގެން، ގަސްތުގައި މީހަކު މަރާލުމުގައި ބައިވެރިވި ކަމުގެ ކުށުގެ ދައުވާ ރ. އިންނަމާދޫ ސަމަންތާ ހުސައިން ޝާމިންއާއި، ގއ. ގެމަނަފުށި ހަވާސް، މުހައްމަދު ކަރަމް ސުހައިލްގެ އިތުރުން ލ. ގަން ވިދާތަރި އަލީ ނިފާޒުގެ މައްޗަށް އުފުލާފައިވެއެވެ. މި ހަތަރު މީހުން ވެސް ވަނީ ދައުވާއަށް އިންކާރުކޮށްފައެވެ.\nމި އަދުގެ އަޑުއެހުމުގައި، ހެކިބަސް ނަގާފައިވަނީ, މި މައްސަލައިގައި ތުހުމަތުކުރެވޭ ހުސައިން ޝާމިން، ހާދިސާ ހިނގި ވަގުތު، އެތަނުގައި ހާޒިރުވެ ނެތްކަމުގެ ދިފާއު ސާބިތުކުރުމަށް ހުށަހަޅާފައިވާ ދެ ހެކީންގެ ހެކިބަހެވެ.\nއެންމެ ފުރަތަމަ ހެކިބަސްދިން މީހާ ބުނެފައިވަނީ، ނަދީމް މަރާލި ދުވަހު، ދެ ފަހަރު ޝާމިންއާ ބައްދަލުވި ކަމަށެވެ. އަދި އެންމެ ފުރަތަމަ ބައްދަލުވީ ކެފޭއެއްގައި ކާން ނުވަތަ ކޮފީއެއް ބޯން އިންދާ ކަމަށާއި، އެ ދުވަހު މެންދުރު 2:30 ހާއިރު، ޝާމިންގެ ދައްތައެއްގެ ގެއަށް ގެންގޮސްދޭން ދިޔައީ ވެސް އޭނާ ކަމަށެވެ. އޭގެ ފަހުން އެދުވަހުގެ ހަވީރު 4:15 ހާއިރު ޝާމިން އަލުން އެ ކެފޭއަށް ގެނެސްދިން ކަމަށް ވެސް ހެކިވެރިޔާ ބުނެފައިވެއެވެ. އަދި ޝާމީން ކެފޭއަށް ގެނެސްދިނުމަށް ފަހު، ހެކިވެރިޔާ އެތަނުން ދިޔައީކަމަށެވެ.\nމި މައްސަލައިގައި ދިފާއުގެ ފަރާތުން ހުށަހެޅި ދެވަނަ ހެކިވެރިޔާ ބުނެފައިވަނީ، މެންދުރުފަހު 1:00 ހާއިރު ކެފޭއެއްގައި އިތުރު ބަޔަކާއެކު އިންދާ، އެތަނަށް ޝާމިން އައި ކަމަށާއި، 2:30 އެހާއިރު ޝާމިން އެތަނުން ދިޔަކަމަށެވެ. އަދި އޭގެ ފަހުން ޝާމިން އެނބުރި ކެފޭއަށް އައީ އަޞްރު ނަމާދުގެ ފަހުން 4:00 ހާއިރު ކަމަށާއި، އިރު އޮއްސި7ޖަހަންދެން، އެ ރެސްޓޯރެންޓުގައި އޭނާއާ އެކު އިންކަމަށެވެ. އަދި7ޖެހުމުން ޝާމިން ވެސް އެތަނުން ދިޔަކަމަށާއި، ހެކިވެރިޔާ ވެސް އެތަނުން ދިޔައީ އެހާއިރު ކަމަށެވެ.\nމީގެ އިތުރުން ޝަރީއަތުން ހޯމަދުވަހު ބޭއްވި އަޑު އެހުމުގައި، މި މައްސަލައިގައި ދައުވާ ރައްދުވާ ފަރާތްތަކުގެ ބަންދުވަނީ ދަމަހައްޓާފައެވެ. އެހެން ނަމަވެސް، ދިފާއުން އެދުނު ގޮތަށް، މައްސަލައިގައި ތުހުމަތު ކުރެވޭ މީހުންގެ ބަންދުގައި ޖަލުގައި ތިބޭއިރު، ދެވޭނެ ލުއި ތަކަކީ ކޮބައިތޯ ބެލުމަށްފަހު، ލުއި ދެވެން އޮތްނަމަ އެކަން ދައުލަތުން އެކަން ހަމަޖައްސައިދިނުމަށް ޝަރީއަތުން އެދިފައިވެއެވެ.\nމި މައްސަލައިގައި ދެން ބޭއްވޭ އަޑުއެހުމެއްގައި އޮންނާނީ ވެސް، ދިފާއުގެ ފަރާތުން ހުށަހަޅާ ހެކިންގެ ހެކިބަސް ނެގުން ކަމަށް ޝަރީއަތުގެ ފަރާތުން ބުނެފައިވެއެވެ.


Rasmee dhathurufulhakah Minister Shahid Saudi ah furaavadaigenfi - One Online\nފޮރިން މިނިސްޓަރު އަބްދުﷲ ޝާހިދު -- ވަން ފޮޓޯ: މުހައްމަދު އައުޒަމް\nރަސްމީ ދަތުރުފުޅަކަށް މިިނިސްޓަރ ޝާހިދު ސައޫދީއަށް ފުރާވަޑައިގެންފި\nރަސްމީ ދަތުރުފުޅަކަށް ފޮރިން މިިނިސްޓަރ އަބްދުﷲ ޝާހިދު ސައޫދީ އަރަބިއްޔާއަށް ފުރާވަޑައިގެންފި އެވެ.\nމި ދަތުރުފުޅުގައި މިއަދު މިނިސްޓަރ ޝާހިދު ފުރާވަޑައިގެންނެވި އިރު މި ދަތުރުފުޅަކީ ފޮރިން މިނިސްޓަރގެ މަގާމަށް އައްޔަން ކުރެއްވުމުގެ ފަހުން މިނިސްޓަރ، ސައުދީ އަރަބިއްޔާއަށް ކުރައްވާ ފުރަތަމަ ދަތުރުފުޅެވެ.\nމި ދަތުރުފުޅުގައި މިނިސްޓަރ ޝާހިދު ސައޫދީގެ ފޮރިން މިނިސްޓަރ ޑރ. އިބްރާހިމް ބިން އަބްދުލްއަޒީޒް އަލްއައްސަފްގެ އިތުރުން ސައުދީ ސަރުކާރުގެ އެކި އިސްވެރިންނާ ބައްދަލުކުރެއްވުމަށް ވަނީ ހަމަޖެހިފައެވެ. މީގެ އިތުރުން ދެގައުމުގެ ދެމެދު އޮތް ގުޅުން އިތުރަށް ހަރުދަނާ ކުރުމަށާއި ރާއްޖޭގެ ތަރައްގީއަށް ސައުދީ ސަރުކާރަށް ވެވޭނެ އެހީތެރިކަމާމެދު މި ދަތުރުފުޅުގައި މަޝްވަރާކުރުމަށް ހަމަޖެހިފައިވާކަމަށް ފޮރިން މިނިސްޓްރީން ވަނީ ހާމަކޮށްފައެވެ.\nމި ދަތުރުފުޅުގައި މިނިސްޓަރ ޝާހިދާއެކު ރައީސް އޮފީހުގެ ޕޮލިސީ ސެކެޓްރީ އާމިނަތު ޝައުނާއާއި މިނިސްޓްރީ އޮފް ފޮރިން އެފެއާޒްގެ އެޑިޝަނަލް ސެކެޓްރީ އަހުމަދު ޝިއާން އަދި ފޮރިން މިނިސްޓްރީގެ ބައެއް އިސްބޭފުޅުން ބައިވެރިވެވަޑައިގަންނަވައެވެ.


ޓައީގެ ކުލަ އިން ދެނީ ކޮން މެސެޖެއް؟\nމި ރާއްޖޭގައި ދޭ މެސެޖު ވަރަށް ވެސް ސާފެވެ. ރަން ރީނދޫ ނުވަތަ ރީނދޫހެން ހީވާ ކޮންމެ ކުލައަކުން ޓައީއެއް ހޮއްވެވިޔަސް އެ ޓައީއެއް އަޅައިގެން ހުންނަ މީހާ މި ވަނީ ސިޔާސީ އިދިކޮޅު ޕާޓީ އެމްޑީޕީގެ މެމްބަރަކަށެވެ. ނުވަތަ ސަޕޯޓަރަކަށެވެ. ނުވަތަ ވަފާތެރިޔަކަށެވެ.\nމެޖެންޓާ ކުލައިގެ ޓައީއެއް ހޮވައިފި މީހަކީ ވެރިކަންކުރާ ޕީޕީއެމްގެ މެމްބަރެކެވެ. ނުވަތަ ސަޕޯޓަރެކެވެ.\nރާއްޖޭގައި މިކަން އޮތީ މިހެންނެވެ. ލީޑަރުންނާ ހިސާބުން ފެށިގެން އެންމެ އާދައިގެ މީހާގެ ފަރާތުން ވެސް ފެންނަނީ މި ދެންނެވި ގޮތަށް ލޭބަލްކުރަން ފަސޭހަވާނެހެން ޓައީ އަޅުއްވަމުން ގެންދަވާ މަންޒަރެވެ. ސިޔާސީ އެއްވެސް ޕާޓީއަކަށް ލޭބަލްވާން ބޭނުން ނޫން ނަމަ އެންމެ އާންމު ކުލަ އަކީ ކަޅުކުލަ އެވެ.\nކޮންމެއަކަސް ތަޖުރިބާކާރުން ބުނަނީ އަޅުއްވާ ޓައީގެ ކުލަ ވަރަށް ވެސް މުހިންމު ކަމަށާއި އެ ހޮވުން ރަނގަޅުވެއްޖެ ނަމަ ވަށައިގެން އޮންނަ އޯޑިއެންސަށް ފޯރުކޮށްދޭން ބޭނުންވާ މެސެޖު ފޯރުކޮށްދިނުމުގެ އެންމެ މުހިންމު މެދުވެރިޔަކީ ވެސް ޓައީ ކަމަށެވެ.\n"ކުލަ އަކީ ވަރަށް ހާއްސަ އިޝާރާތެއް،" ފެޝަންގެ ދުނިޔެ އަށް މަޝްހޫރު ލިޔުންތެރިޔާ އަދި ސްޓައިލިސްޓް ޑޭވިޑް ޒައިލާ ބުނަނީ މިހެންނެވެ.\n"ޓައީއެއްގައި ހުންނަ ކުލައަކުން، އެއް ވައްތަރެއްގެ ކޯޓު ފަޓުލޫނު ހެދުން ވެސް ލޮލަށް ފެންނަ ގޮތް ތަފާތުކޮށްލާ. ޓައީގެ ގޮތުގައި ބޭނުންކުރާ ކޮންމެ ކުލަ އަކީ ވެސް މުޅިން ތަފާތު މެސެޖެއް އަދި އަސަރެއް ކުރުވާ ސިފައެއް."\nތަޖުރިބާކާރުންގެ ވާހަކައިން ނަމަ ޓައީއެއް އިހްތިޔާރުކުރާއިރު އޭގެ ކުލަ އަށް ސަމާލުވުމަކީ ވަރަށް ވެސް މުހިންމު ކަމެކެވެ. އެހެންވީމަ ކުރިއަށް އޮތް ބައްދަލުވުމަށް ހޮވާނީ ކޮން ކުލައެއްގެ ޓައީއެއްތޯ ބަލާލަމާ ހިނގާށެވެ.\nރަތް ކުލައިން ޓައީ އަޅުއްވައިގެން ތިއްބަވާ ސިޔާސީ ވެރިން ދުނިޔޭގެ އެކި ކަންކޮޅުތަކުން އެހާ އާންމުކޮށް ފެނުމަކީ އެއްގޮތަކަށް ވެސް އިއްތިފާގެއް ނޫނެވެ.\n"ރަތް ކުލަ އަކީ ބާރާއި ހައިބަތު ރަމްޒުކޮށްދޭ ކުލައެއް،" ކުލަތަކާ ބެހޭ ގޮތުން ކިޔަވަމުން އަންނަ ޓްރެންޑް އެނަލިސްޓެއް ކަމަށްވާ މާކް ވުޑްމަން ބީބީސީ އަށް ދިން އިންޓަވިއުއެއްގައި ބުނެފައިވަނީ މިހެންނެވެ.\n"ޖޯޝާއި ފޯރީގެ ބާރުގަދަކަން މި އޮންނަނީ އަބަދުވެސް ރަތްކުލައާ ގުޅިފައި."\nތަޖުރިބާކާރުން ބުނަނީ ރަތްކުލައޭ ބުންޏަސް ރަތްކުލައިގެ އެކި ޓޯންތަކުން ދޭ މެސެޖު ވެސް ތަފާތުވާ ކަމަށެވެ. މިސާލަކަށް ތަންކޮޅެއް ގަދަ ރަތްކުލައެއް ނަމަ އެ ކުލައެއް ގުޅިފައި ވަނީ އިތުބާރާ ކަމަށް ތަޖުރިބާކާރުން ބުނެ އެވެ. އެ ކުލައާ އެކު ބައެއްގެ މެދުގައި އިތުބާރު އުފެދެން ފަސޭހަ ކަމަށްވެ އެވެ.\nމަޑު ރަތްކުލަ އާއި ފިޔާތޮށި ކުލަ އަކީ ބޮޑަށް މީހާގެ ޝަހުސިއްޔަތާ ގުޅިފައިވާ ކުލަ އެވެ. އެމީހެއްގެ ކިބައިގައި ހުންނަ ހައިބަތަކާއި ހުނަރުވެރިކަމެއް މި ދެ ކުލައިން ރަމްޒުކޮށްދޭ ކަމަށް ތަޖުރިބާކާރުން ބުނެ އެވެ.\nފިޔާތޮށި ކުލަ އެންމެ މަޝްހޫރީ އަންހެނުންގެ ކުލައެއްގެ ގޮތުގަ އެވެ. ނަމަވެސް މިއީ ފިރިހެނުންގެ މެދުގައި މަޝްހޫރު ކުލައެއްކަން ވެސް ފާހަގަކޮށްލަން ޖެހެ އެވެ. ފާއިތުވި 10 ވަރަކަށް އަހަރު މި ކުލަ ބޭނުންކުރުން އެންމެ އާންމުވެފައި އޮތީ އަންހެނުން ބާރުވެރިކުރުމަށް ނުވަތަ ހޭލުންތެރިކުރުމަށް ހިންގާ ކެމްޕޭންތަކުގަ އެވެ.\nއެހެންކަމުން ކުލަތަކުގެ ތަޖުރިބާކާރުން ބުނަނީ ލީޑަރެއްގެ ގޮތުގައި އޯޑިއެންސަކާ ކުރިމަތިލާއިރު ޓައީއެއްގެ ގޮތުގައި ހިޔާރުކުރަން އެންމެ ބުއްދިވެރި ކުލައަކީ ވީހާ ވެސް ހިތްގައިމު ރަތެއް ކަމަށެވެ.\nރާއްޖޭގެ ސިޔާސީ މައިދާނުން މި ކުލައިގެ ޓައީ އަޅުއްވައިގެން ހުންނަވާ މަންޒަރު އެންމެ އާންމުކޮށް ފެނިވަޑައިގަންނަވަނީ ވިޔަފާރިވެރިޔާ އަދި މަޖިލިސް މެމްބަރު ގާސިމް އިބްރާހީމެވެ. އެހެންވީމަ ރަތް ކުލައާ ގުޅުވައިގެން ތަޖުރިބާކާރުން ދައްކާ ވާހަކައިގައި ހަގީގަތެއް އެބަ އެކުލެވެއެއް ނޫން ހެއްޔެވެ؟\nގާސިމުގެ އެއްބާރުލުމާ ނުލައި މި ރާއްޖޭގައި ބަޔަކަށް ވެރިކަން ލިބިފައެއް ނެތެވެ. ފަހުން އެ މަނިކުފާނު ބާކީކޮށްލެއްވުން އެއީ އަދި މުޅިން އެހެން ވާހަކަ އެވެ.\nމި ކުލަ މިހާރު އެންމެ މަޝްހޫރީ އަމިއްލަ ނަފުސަށް އޮންނަ އިތުބާރު ހާމަކޮށްދޭ ކުލައެއްގެ ގޮތުގަ އެވެ. މިއީ މަހުޖަނުންނާއި ޝާހީ ބޭފުޅުންގެ މެދުގައި ޒަމާނުއްސުރެ މަގްބޫލު ކުލަ އެކެވެ.\nތަޖުރިބާކާރުން ބުނަނީ މި ކުލަ އަކީ އާންމުކޮށް ފެންނަ އޮންނަ އާންމުންގެ ބައިގަނޑުން އެކަހެރިވެ އެކަމަކު މާ ގިނަ ބައެއްގެ ސަމާލުކަން ނުލިބި ހުންނަން ބޭނުން ނަމަ އިހްތިޔާރުކުރުން ރަނގަޅު ކުލައެއް ކަމަށެވެ.\nމިއީ ރަސްމީ ބައްދަލުވުންތަކާ އެއްގޮތަކަށް ވެސް ގުޅޭ ކުލައެއް ނޫނެވެ. ނަމަވެސް ޕާޓީއަކަށް ދާ ނަމަ އަދި ރޭގަނޑުގެ ރަސްމީ ފަރިއްކޮޅެއްގައި ބައިވެރިވާ ނަމަ ވެސް މި ކުލައިން ޓައީއެއް އިހްތިޔާރުކުރެވިދާނެ އެވެ. ސްޓައިލިސްޓް ޒައިލާ ބުނަނީ މިއީ ހަފުލާތަކާ ވެސް އެހާ ގުޅޭ ކުލައެއް ނޫން ކަމަށެވެ.\nހާއްސަކޮށް އޮފީހެއްގައި ކާމިޔާބީ އަށް ހިތްކިޔާ ޒުވާނުން މި ކުލަ ބޭނުން ނުކުރުމަށް އޭނާ ނަސޭހަތްތެރިވެ އެވެ. ނަމަވެސް ރަސްމީ ކަޅު ކުލައިގެ އެހެން ޝޭޑުތައް ހިޔާރުކުރެވިދާނެ އެވެ. މިސާލަކަށް ލައިޓް ގްރޭ އެވެ.\nމިއީ ގުދުރަތުގެ ކުލަ އެވެ. އާ ފެށުމެކެވެ. ބައެއް ގައުމުތަކުގެ މީހުން ގަބޫލުކުރާ ގޮތުން ފައިސާއާ ގުޅިފައިވާ ކުލަ އަކީ ވެސް މިއީ އެވެ.\nމިފަދަ ގިނަ ގޮތަކަށް އެކި މީހުން މި ކުލަ ސިފަކުރިޔަސް ތަޖުރިބާކާރުން ބުނަނީ މިއީ ވެސް އޮފީސް މާހައުލަކާ ގުޅޭ ކުލައެއް ނޫން ކަމަށެވެ. އަދި ފެހި ކުލައިގެ ރީތި ޓައީއެއް ހޯދުން ފަސޭހަ ކަމަކަށް ނުވާނެ ކަމަށް ވެސް އެމީހުން ބުނެ އެވެ.\nއެކަމަކު މި ކުލަ ދޫކޮށްނުލެވޭ ވަރަށް ހިތްކިޔައިގެން އުޅޭ ނަމަ ތަންކޮޅެއް ލައިޓް ގްރީން ޓައީއެއް ހޮވުން އެންމެ ރަނގަޅެވެ. ކޮންމެއަކަސް މި ކުލަ އަކީ މާ ގިނަ ބަޔަކު ޓައީ އަޅަން ބޭނުންވާ ކުލައެއް ނޫނެވެ. ފެހި ކުލަ އަކީ "ފެވަރިޓް" ކުލަ ކަމުގައި ވިޔަސް ގިނަ މީހުން މި ކުލަ ދޫކޮށްލަނީ އެވެ.\nމި ކުލައިގެ ބަދަލުގައި ރީނދޫ ކުލަ އިހްތިޔާރުކުރުން ކިހިނެތްވާނެ ހެއްޔެވެ؟ ރީނދޫ ކުލަ އަކީ ޔަގީންކަމުގެ ކުލަ އެވެ. އެހެންވީމަ ރާއްޖޭގެ ސިޔާސީ މައިދާނުގައި "ޓީމް ޔަގީން" ގެ ކުލަ މި އޮތީ އޮޅިފައެއް ނޫން ހެއްޔެވެ؟\nރީނދޫ ކުލައިން ޓައީ އެޅުމަކީ ވަރަށް ގިނަ ގައުމުތަކެއްގައި މަޝްހޫރު ސަގާފަތެކެވެ. ހާއްސަކޮށް އިނގިރޭސި ވިލާތުގައި މިއީ މަޝްހޫރު ކުލަ އެކެވެ.\nތަޖުރިބާކާރުން ބުނަނީ ރީނދޫ ކުލަ އަކީ ގުޅުން ބަދަހިކޮށްދިނުމަށް ވެސް މަޝްހޫރު ކުލައެއް ކަމަށެވެ. ނަމަވެސް ބައެއް ގައުމުތަކުގެ ސަގާފަތްތައް ބެހިގެންދާ ގޮތުން މި ކުލަތަކުގެ މާނަތައް އެކި ގައުމުތަކުގައި ތަފާތުވެގެންދާކަން ވެސް ފާހަގަކޮށްލެވެ އެވެ.\nމިސާލަކަށް އިންޑިއާގައި ރީނދޫ ކުލައިގެ ޓައީ ހާއްސަވެފައި ވަނީ ވިޔަފާރިވެރިންނަށެވެ. ޗައިނާގައި ހުދު ކުލައިގެ ޓައީ އަކީ ހިތާމައެއްގައި ބައިވެރިވާ މީހުންނަށް ހާއްސަ ޓައީއެކެވެ.\nއެހެންވީމަ މި ހުރިހާ ކުލަތަކަށް ބަލާއިރު އެންމެ "ސޭފް" ކުލަ އަކީ ނޫ ކުލަ އެވެ. ތަޖުރިބާކާރުން ބުނާ ގޮތުން އަޅައިގެން ހުންނަ ޓައީގެ ކުލައިން ދެވެނީ ކޮން މެސެޖެއްކަން ނޭނގޭ ނަމަ އެންމެ ބުއްދިވެރީ ނޫ ކުލައިގެ ޓައީއެއް އެޅުމެވެ.\nތަކެތީގެ އަގުތައް އެބަ ބޮޑުވޭތަ؟


Raajje aa medhu gaumuthah dhekey goyi mihaaru dhanee badhaluvamun: Dhunya\nރާއްޖެއާމެދު ގައުމުތަކުން ދެކޭ ގޮތް ދަނީ ބަދަލުވަމުން: ދުންޔާ\nފޮރިން މިނިސްޓަރ ދުންޔާ މައުމޫން އަދި ފޮރިން ސެކެޓްރީ ޑރ. އަލީ ނަސީރު -- ފޮޓޯ: ފޮރިން މިނިސްޓްރީ\nބައިނަލްއަގްވާމީ މުޖްތަމައުގައި ރާއްޖެ ބަދުނާމުކޮށް، ބައެއް ފަރާތްތަކުން ދައްކަމުންދާ ވާހަކަތަކާއި ދެކޮޅަށް ސަރުކާރާއި ދިވެހި ޚާރިިޖިއްޔާ އިން ކުރަމުން އަންނަ މަސައްކަތްތަކުން ކޮންމެވެސް ވަރެއްގެ ކާމިޔާބީތަކެއް ލިބި، ގިނަ ބައެއްގެ ވިސްނުން ބަދަލުވަމުންދާ ކަމަށް ޚާރިޖީ ވަޒީރު ދުންޔާ މައުމޫން ވިދާޅުވެއްޖެ އެވެ.\nމިނިސްޓަރު ދުންޔާ މިހެން ވިދާޅުވީ މިއަދު ޚާރިޖިއްޔާގައި ބޭއްވި ނޫސް ކޮންފަރެންސެއްގަ އެވެ.\nމިނިސްޓަރ ދުންޔާ ވިދާޅުވީ ރާއްޖޭގެ ތަސައްވުރު ބަދަލުކުރުމަށް ބަޔަކު ކުރަމުންދާ މަސައްކަތަކީ ސާބިތުނުހިފޭ ވާހަކަތަކެއްގެ މައްޗަށް ބިނާކޮށް ކުރަމުންދާ މަސައްކަތްތަކެއް ކަމަށެވެ. އޭގެ ބަދަލުގައި ސަރުކާރުން އަަބަދުވެސް އިސްކަންދެމުންދާނީ އެކި ގައުމުތަކަށާއި ބައިނަލްއަގްވާމީ ޖަމާއަތްތަކާއެކު ގުޅުން ބަދަހިކޮށް، ހަގީގަތް ހާމަކުރުމަށް ކަމަށް މިނިސްޓަރު ފާހަގަކުރެއްވި އެވެ. އަދި، މި ސިޔާސަތުގެ ސަބަބުން، ރާއްޖެއާއި މެދު އޮތް ކުށް ހީތަށް ފިލައި ގިނަ ބަޔަކު ދެކެމުން އައި ގޮތް ބަދަލުވެފައިވާ ކަމަށްވެސް ވިދާޅުވި އެވެ.\nރާޢްޖެ އާއި މެދު ފިޔަވަޅު އެޅުމަށް ގައުމަކުން ބޭނުންވެއްޖެ ހާލަތެއްގައި އެ ގައުމަކަށް އެ ފިޔަވަޅު އެޅޭނެ ކަމަށް އިޝާރާތް ކުރައްވާ އެކަމަނާ ވިދާޅުވީ ފިޔަވަޅު އެޅުމަށް ދައްކާ ހުއްޖަތާއި އެޅުމަށް ހުށަހަޅާފައިވާ ފިޔަވަޅުތަކަކީ ނުބައްދަލު ފިޔަވަޅެއް ކަމަށެވެ.\nމިނިސްޓަރ ދުންޔާ ވިދާޅުވީ ރާއްޖޭގެ މައްސަލަތައް ހައްލުކުރުމަށް އެކި ފަރާތްތަކާއެކު މަޝްވަރާ ކުރެވި، އެ ފަރާތްތަކުގެ އެހީތެރިކަމަށް އެދިފައިވާނޭ ކަމަށެވެ. އަދި، މިހާޜު އޮތީ އެފަރާތްތަކުން އެހީތެރިވެދިނުން ކަމަށް މިނިސްޓަރު ފާހަގަކުރެއްވި އެވެ. ފާޑު ކިޔުމަކީ ފަސޭހަކަމެއް ކަމަށް ފާހަގަ ކުރައްވާ މިނިސްޓަރު ދުންޔާ ވިދާޅުވީ ޑިމޮކްރެޓިކް އުސޫލުތައް ރާއްޖޭގައި ހަރުލެއްވުމަށް ވަގުތު ބޭނުންވާ ކަމަށެވެ.\nމި ބައްދަލުވުމުގައި މިނިސްޓަރ ދުންޔާ ވަނީ އިންޑިޔާގެ ކުރީގެ ރައީސް ޑރ. އޭޕީޖޭ އަބްދުލް ކަލާމްގެ ހަނދާނުގައި އިންޑިޔާގެ ޑޭލްވިއު ގްރޫޕް އޮފް އިންސްޓިޓިއުޝަންސް އިން ދޭ "ޑރ. ކަލާމް ޕުރަސްކާރް ފޯ އެކްސެލެންސް އިން ގަވަނަންސް 2016" އެވޯޑް ރާއްޖޭގެ ރައީސް އަބްދުﷲ ޔާމީން އަބްދުލް ގައްޔޫމަށް ލިބިވަޑައިގެންނެވުމާއި ގުޅިގެން އެކަމަށް މަރުހަބާ ވިދާޅުވެފަ އެވެ. އަދި، މާދަމާ ޔޫއޭއީގެ ޚާރިޖީ ވަޒީރު އަބްދުﷲ ބިން ޒާޔިދް އަލް ނަޙްޔާން މާދަމާ ރާއްޖެ ވަޑައިގަންނަވާނޭ ކަންވެސް ވަނީ އިއުލާން ކުރައްވާފަ އެވެ. މީގެ އިތުރުން، ރާއްޖޭގެ ސިޔާސީ ޕާޓީތަކުގެ މަޝްވަރާތަކަށް އެހީވުމަށް ރާއްޖެ ވަޑައިގެންނެވި އދ. ގެ ޑިޕާޓްމަންޓް އޮފް ޕޮލިޓިކަލް އެފެއާޒްގެ ސީނިއާ އެޑްވައިޒަރު މރ. ސެމިއުލް ތަމްރަތުގެ ޒިޔާރަތީ ކާމިޔާބު ދަތުރުފުޅެއް ކަމަށާއި މަޝްވަރާތައް ކުރިއަށް ގެންދިޔުމަށް ސަރުކާރުން ތައްޔާރުކަމަށްވެސް މިނިސްޓަރ ވިދާޅުވި އެވެ.


Iran Ge Sarukaarai Dhekolhah Egaumuge Anhenun Thakeh Faalhugai Nukumejje - Vaguthu\nއީރާނުގެ ސަރުކާރާއި ދެކޮޅަށް އެގައުމުގެ އަންހެނުންތަކެއް ފާޅުގައި ނުކުމެއްޖެ\nއީރާނުގެ ރޫހާނީ ލީޑަރު އަލީ ހާމަނާއީގެ އިސްތިއުފާއަަށް ގޮވާލާ އެގައުމުގެ އަންހެނުންތަކެއް ފާޅުގައި ނުކުމެއްޖެއެވެ.\nނިއުކިލިޔާ އެއްބަސްވުމުގެ ސަބަބުން އެމެރިކާއިން ބޮޑެތި ދަތިކުރުމުގެ ފިޔަވަޅުތަކެއް އަޅާފައިވާ އީރާނުގައި 14 އަންހެނަކު ވަނީ ފާޅުގައި އެގައުމުގެ ރޫހާނީ ލީޑަރުގެ އިސްތުއުފާއަށް ގޮވާލާ ގަރާރެއްގައި ސޮއިކޮށްފައެވެ. އަދި މި ގަރާރަށް އިތުރު ޒުވާނުން ތަކެއްގެ ތާއީދާއި ސަޕޯޓު ލިބެމުންދާ ކަމަށް ރިޕޯޓްތައް ބުނެއެވެ.\n"ސަރުކާރާއި ދެކޮޅަށް ނިކުމެގެން އަހަރުމެންނަށް އިގޭ އަހަރުމެންނަށް ދެން ވާނެ ގޮތް މިދިޔަ 40 އަހަރު މިތިބީ އެތަށް ހައްގުތަކަކުން މަހުރޫމު ވެފައި ބޮޑު ޖަލެއްގައި ބަންދުވެފައި " ގަރާރުގައި ސޮއިކުރި މީހުން ބުނެއެވެ.\nއެމީހުން ވަނީ އީރާނުގައި އާ ގާނޫނު އަސާސީއެއް އެކުލަވާލަން ވެސް ގޮވާލާފައެވެ.\nއީރާނުގެ ބައެއް މީޑިއާތަކުން ބުނާ ގޮތުގައި މިއީ އެމެރިކާ އަދި ހުޅަނގުގެ އެހެން ގައުމުތައް އަޑީގައި ތިބެގެން ރޯކުރަމުންދާ އަލިފާން ގަނޑެއް ކަމަށެވެ.\nއޮގަސްޓް 17, 2019 16:20\nބައްޝާރާ ދެކޮޅަށް ހުޅަގުން ހިތްވަރުދީގެން އެޤަވްމުގެ ރައްޔިތުން ނެރެ ސަރުކާރާ ދިމާކުރީމާ ސީރިޔާ ވީ ހަނާތޯ ނުވަތަ ކުރިއެރީތޯ ވިސްނާލާފަ މި އަންހެނުންތައް ގެޔަށް ވަންނުމަށް ގޮވާލަން.\nދާހިލީ ހަމަނުޖެހުމުގެ ހުޅު ރޯކުރާތަން ފެނިގެން މިދަނީ. ސީދާ އެމެރިކާގެ މަޅީގަ ގައުމުގެ ވަކިބަޔަކުޖެހި އީރާންވެސް ފުނޑުމުގެ ކޮޅުމަތި ފެށެނީ.\nއޮގަސްޓް 17, 2019 23:08\nއިރާނު ވީ ހަމަ ހިރަފުހަށް ހަދާލަން\nއޮގަސްޓް 18, 2019 07:27\nމިވާނީ ރަނގަޅައްވިއްޔާ އީރާންގަތިބި ދޮންމީހުންއުޅޭހެންއުޅެންބޭނުންވާ ބައިގަނޑުގެތެރެއިން ބަޔަކައް މިކަހަ މީހުންނާހެދި ޤައުމުތަެް ހަލާކުވެދަނީ އެންމެފަހުން އީރާނު ހަލާކު ކުރަން ޔަހޫދީންގެ އެންމެފަހުމަޅިމިޖެހީ މިކަމައްހެއްލިގެން އީރާނުގެރައްޔިތުން މިމަޅީގަނުޖެހުމައްއެދެން\nހުޅަގުން އެމީހުންގެ ވިޔަފާރި ފުޅާކުރުމަށް، މެދުއިރުމަތި ހަލާކު ކުރުމުގެ ސިޔާސަތު.\nތަންތަން ފަސާދަކުރުމަށް މުގުލުގައިތިބޭނީ އަންހެނުން. މިކަމަށް ތާރީހު ހެކިދޭ. އަމިއްލަ ކަންކަށީގައި ތެޅޭއިރުވެސް ނޭނގޭ މިމީހުނަށް\nއޮގަސްޓް 19, 2019 23:35\nދޯ...މާރިޔާ، އީވާ، ރޮޒައިނާ، މޭޔަރު ޝިފާ،ވެލެޒިނީ، ޑރ. އައިޝަތު އަލީ،.....\nއޮގަސްޓް 18, 2019 13:51\nނަރަކާގަވެސް އަންހެނުން ގިނަވާން ޖެހުނީ ސަބަބެއް އޮވެގެން.\nދެން ބުއްދީގެ އަހުލުވެރިން ވިސްނާ ފިކުރުކުރޭ.


Video press conference eggai MPL ge thayyaareethah kiyaidheefi | Mihaaru\nއެމްޕީއެލް އިން މިއަދު ބޭއްވި ނޫސްވެރިންގެ ބައްދަލުވުން--މި ޕްރެސް ކޮންފަރެންސް ބޭއްވީ އޮންލައިންކޮށް-- ފޮޓޯ:އެމްޕީއެލް\nވީޑިއޯ ޕްރެސް ކޮންފަރެންސެއް ބާއްވައި އެމްޕީއެލްގެ ތައްޔާރީތައް ކިޔައިދީފި\n18 މާޗް 2020 - 19:054comments\nކޮވިޑް-19 ރޯގާގެ ހާލަތު ގޯސްވެ މާލެ ބަންދުކުރަންޖެހޭ ހާލަތެއްގައި އެކަމަށް ވެސް ތައްޔާރުވެފައިވާ ކަމަށް އެމްޕީއެލް އިން މިއަދު ބުނެފި އެވެ.\nރޯގާ ފެތުރުން ކޮންޓްރޯލްކުރަން، މީހުން އެއްވެ އުޅުން މަދުކުރަން ދޭ ލަފަޔަށް ބަލައި، މައިކްރޮސޮފްޓް ޓީމްސް މެދުވެރިކޮށް ބޭއްވި ވީޑިއޯ ޕްރެސް ކޮންފަރެންސްގައި އެމްޕީއެލްގެ މެނޭޖިން ޑިރެކްޓަރު ޝާހިދު އަލީ ވިދާޅުވީ މާލެ ލޮކްޑައުން ހާލަތަކަށް ދިޔަ ނަމަވެސް އެ ކުންފުނިން ދެމުން އަންނަ މުދާ ކްލިއާ ކުރުމުގެ މަސައްކަތަށް އެއްވެސް ހުއްޓުމެއް ނާންނާނެ ކަމަށެވެ. އެފަދަ ހާލަތެއް އައިސްފި ނަމަ އަމަލު ކުރާނެ ކޮންޓިންޖެންސީ ޕްލޭނެއް ވަނީ އެކުލަވާލާފައި ކަމަށް ވިދާޅުވި އެވެ.\nއޭނާ ވިދާޅުވީ މަސައްކަތަށް ވަކި ހާއްސަ ޓީމެއް ނަގައި، އެ މީހުންނަށް އެމްޕީއެލްގެ ބަނދަރުން ނުނިކުމެ ހިދުމަތް ދެވޭނެ އުސޫލެއް ވަނީ ހަމަޖައްސާފައި ކަމަށެވެ.\n"ވިސްނާފައި އޮތީ ޓެކްނިކަލް ގްރޫފެއް ކަނޑައަޅައި އެތެރޭ އޮޕަރޭޝަން ހުއްޓުމެއް ނެތި ކުރެވޭ ގޮތަށް. އެ ކަނޑައަޅާ ޓީމުން ބަނދަރު ސަރަހައްދުގައި ތިބެން ޖެހޭނީ ހާލަތު ބަދަލުވަންދެން،" އޭނާ ވިދާޅުވި އެވެ.\nއެމްޕީއެލް އަކީ މިފަދަ ހާލަތެއްގައި އެންމެ މުހިއްމު އެއް ހިދުމަތްދޭ ކުންފުންޏަށް ވާއިރު، އިތުރު މުވައްޒަފުން ބޭނުންވާ ހާލަތެއްގައި ވެސް ހާއްސަ ހުއްދަތަކެއް ހޯދައިގެން މުވައްޒަފުން މަސައްކަތުގައި ގެންގުޅޭނެ ކަމަށް އޭނާ ވިދާޅުވި އެވެ. މާލެ ލޮކްޑައުން އަށް ދާ ހާލަތުގައި ބަނދަރު ސަރަހައްދުން ނުނިކުމެ، 30 - 50 މުވައްޒަފުން ގެންގުޅެވޭނެ ކަމަށް ޝާހިދު ވިދާޅުވި އެވެ.\nމިހާރު ވެސް މުދާ ކްލިއާ މަސައްކަތްތައް ކުރިއަށް ގެންދަނީ ތިން ޝިފްޓަށް ބަހާލައިގެންނެވެ. އާންމުގޮތެއްގައި ޝިފްޓެއްގައި 100 އާއި 150 ދެމެދުގެ ސްޓާފުން މަސައްކަތް ކުރާ އިރު ބަނދަރުގައި މުދާ ކްލިއާ ކުރުމަށް 80 ވަރަކަށް މުވައްޒަފުން އަބަދުވެސް ހަރަކާތްތެރިވެ އެވެ.\nޝާހިދު ވިދާޅުވީ. ކޮވިޑް-19 ގެ ސަބަބުން ކުރިމަތިވެފައިވާ ހާއްސަ ހާލަތުގައި ބޭހާއި ކާބޯތަކެތި ވީހާ ވެސް އަވަހަށް ކްލިއާ ކުރުމަށް ހާއްސަ އިސްކަމެއް ދޭނެ ކަމަށެވެ. އާންމު އުސޫލުން ވެސް މުދާ ކްލިއާ ކުރުމުގައި ބޭހާއި ފަސޭހައިން ހަލާކުވާ ބާވަތްތަކަށް ހާއްސަ އިސްކަމެއް ދެ އެވެ.\nMPL ge veringe musaara inn 20 percent unikuran nimmaifi\nމިދުވަސްވަރު މުދާ ރާއްޖެއަށް އަންނަ ވަރު އެހެން ދުވަސްވަރަށް ވުރެ މަދު ނަމަވެސް، އެއްވެސް ހުއްޓުމެއް ނެތި އެހެން ދުވަސްވަރޭ އެއްގޮތަށް ކާބޯތަކެތި އެތެރެކުރެ އެވެ. އިމްޕޯޓު މުދަލުގެ ތެރެއިން މިދުވަސްވަރު އެންމެ ބޮޑަށް މަދީ ކޮންސްޓްރަކްޝަން މުދަލެވެ.\nއިގްތިސާދީ ގޮތުން ހީނަރު މި ދުވަސްވަރު ގެއްލުންތައް ކުޑަ ކުރުމުގެ ގޮތުން އެ ކުންފުނިން ވަނީ، ބޯޑުގެ މެމްބަރުންނާއި ސީނިއާ އެގްޒެކެޓިވްސް އަދި ޑިޕާޓްމަންޓުތަކުގެ އެންމެ އިސްވެރިންގެ މުސާރަ އިން 20 ޕަސެންޓު އުނިކުރަން މިއަދު ނިންމައިފަ އެވެ.\nކޮވިޑް-19 އަށް ރާއްޖެއިން 13 މީހަކު ވަނީ ޕޮޒިޓިވްވެފަ އެވެ. މި ބަލިމަޑުކަމާ ގުޅިގެން ޓޫރިޒަމާއި މަސްވެރިކަމާއި އެހެނިހެން ވިޔަފާރިތަކަށް ވެސް ބޮޑެތި ގެއްލުންތައް ދަނީ ވަމުންނެވެ.\nއިތުރު ލިޔުންތައް އެމްޕީއެލް ޝާހިދު އަލީ، މެނޭޖިން ޑިރެކްޓަރު، އެމްޕީއެލް


ސެލީނާ ގޮމެޒް — Ihavandhoo.com\n30 ނޮވެމްބަރު 20130މުހައްމަދު އިމްރާން\nހޮލީވުޑު މަޝްޙޫރު އެކްޓާރ އަދި މަޝްޙޫރު ލަވަކިޔުންތެރިއެއް ކަމަށްވާ ސެލީނާ މޭރިއާ ގޮމެޒް އުފަންވެފައިވަނީ މީލާދީ ތާރީޚުން 1992 ވަނަ އަހަރުގެ ޖުލައިމަހުގެ 22 ވަނަ ދުވަހުއެވެ. ޓެކުސަސްގެ ގުރާންޑު ޕެރިއާރގެ ދެމަފިރިއެއް ކަމަށްވާ، ރިކާރޑޯ ގޮމެޒް އަދި އަމަންދާ ކޯރނެއްޓް އަށް މިދަރިފުޅު ލިބުނުއިރު ސެލީނާ ގޮމެޒްގެ މަންމައަށް އުމުރުންވީ އެއްމެ 16 އަހަރެވެ.\nސެލީނާ، އޭނާގެ ކެރިއާރ ފަށެފައިވަނީ 2001 ވަނަ އަހަރު، އޭނާ ހަރަކާތްތެރިވެފައިވާ ކުޑަކުދިންގެ މަޝްޙޫރު ޝޯއެއް ކަމަށްވާ “ބާރނޭ އެންޑް ފުރެންޑްސް” މިޝޯއިންނެވެ. އެއީ އެޝޯގައި އޭނާ އަދާކުރި ޖިއެންނާގެ ރޯލުންނެވެ. އެޝޯއިން ސެލީނާގެ ރީތިކަމާ ޗާލުކަން އަދި އެކުޓްގެ މޮޅުކަން ބައެއް ޑައިރެކްޓަރުންނާއި ބެލުންތެރިންގެ ހިތްތަކުން ޖާގަހޯދިއެވެ. ނަމަވެސް2އަހަރުފަހުން ސެލީނާ އެޝޯއިން ވަކިވަން ޖެހުނީ މާބޮޑު ކާމިޔާބީއެއް ނުލިބިއެވެ. ނަމަވެސް، އޭގެ2އަހަރުފަހުން 2003 ވަނަ އަހަރުގައި މަޝްޙޫރު ޓީވީ ޝޯއިން ވަކިވުމަށްފަހު ސެލީނާއަށް ލިބެމުންދިޔަ އެހެން ހުށައެޅުންތަކާ ދިމާލަށް ސެލީނާ އެނބުރުމެވެ.\nސެލީނާގެ ކެރިއާރގެ ފެށުން، ފެށިގެން އައިސް ހޮލީވުޑުގެ މަޝްޙޫރު ފިލްމެއް ކަމުގައި “ސުޕައި ކިޑްސް3ޑީ – ގޭމް އޯވާރ” އިން ކުޑަކުޑަ ރޯލެއް އަދާކުރުމުގެ ފުރުޞަތު ލިބި، ސެލީނާ އެފުރުޞަތުގެ ބޭނުން ހިފިއެވެ. އަދި ހަމަ އެއަހަރު ފިލްމު ‘ވޯލްކާރ’ އިން ފުރުޞަތުލިބި ޖުލީކިޔާ އަންހެން ކުއްޖެއްގެ ރޯލް އަދާކުރިއެވެ. އަދި 2005 ވަނަ އަހަރު ޓެކުސަސް ރޭންޗާރ: ޓުރިއަލް ބައި ފަޔާރ އިން ފުރުޞަތު ލިބުނު އިރު 2006 ވަނަ އަހަރުގައި ޓީވީ ޝޯއަކުން އަނެއްކައިވެސް ފުރުޞަތު ލިބުނެވެ. އަދި މިޓީވީ ޝޯ ކަމުގައިވާ “ބުރެއިން ޒެޕްޑް” އަށް ރިކޯރޑް ކުރަން ޖެހުނު ލަވައެއްވެސް ސެލީނާ ރެކޯޑް ކުރިއެވެ.\n2006 ވަނަ އަހަރު ވެގެން ދިޔައީ ސެލީނާ ގޯމެޒް އަށް ނަސީބުވެރި ދުވަސްތަށް ފެށުނު އަހަރެއް ކަމުގައެވެ. އެގޮތުން ސެލީނާއަށް އޭނާގެ ކުޅަދާނަކަން ބެލުންތެރިންނަށް ދައްކާލުމަށް ބޮޑު ރޯލެއް އަދާކުރުމަށް ފުރުޞަތު ލިބުނީ އެއަހަރުގައެވެ. އެއީ ޑިސްނީ ޗެނަލްގެ “ދަ ސުއިޓް ލައިފު އޮފް ޒެކް އެންޑް ކޮޑްޔޯން” އިން ލިބުނު ރޯލެކެވެ. އަދި ހަމަ އެހެންމެ މަޝްޙޫރު “ހަންނާ މޮންޓަނާ” އިން “މިކެއިލާ”ގެ ރޯލު އަދާކުރުމަށްވެސް ޑިސްނީ ޗެނަލް އިން ސެލީނާއަށް ފުރުޞަތު ދިނެވެ.\nސެލީނާއަށް އެންމެ ފުރަތަމަ މައިގަނޑު ބޮޑު ރޯލެއް އަދާކުރުމަށް ފުރުޞަތު ދީފައިވަނީ ވެސް ހަމަ ޑިސްނީ ޗެނަލްގެ ސިލްސިލާ އަކުންނެވެ. އެއީ ވަރަށް ބޮޑަށް ބެލުންތެރިގެން ތަރުޚީބުލިބުނު މަޝްޙޫރު ޓީވީ ސީރީޒް “ވިޒާރޑުސް އޮފް ވަވެރލާ ޕްލޭޒް” އިން ނެވެ. އެއީ 2007 ވަނަ އަހަރުއެވެ.\n2008 ވަނަ އަހަރު ސެލީނާ އޭނާގެ އެންމެ ފުރަތަމަ އެނިމޭޓެޑް ފިލްމުން ރޯލެއް ލިބުނެވެ. އެއީ މަޝްޙޫރު އިނގިރޭސި އެނިމޭޓެޑް ފިލްމެއް ކަމުގައިވާ “ހޯރޓަން ހިއާރޒް އަ ހޫ” މިފިލްމުންނެވެ. އަދި ހަމަ އެއަހަރުގައި މަޝްޙޫރު ޑިސްނީ ތަރިއެއް ކަމުގައިވާ އެންޑްރޫ ސީލޭ އާ އެކުގައި “އަނަދާރ ސިންދުރެއްލާ ސްޓޯރީ” އިން ފުރުޞަތު ލިބުނެވެ. ސެލީނާ ވަނީ ޑިސްނީގެ2ފިލްމު ގައިވެސް މައިގަނޑު ރޯލެއް ކުޅެފައެވެ. އެއީ 2009 ވަނަ އަހަރުގައި ނެރުނު ” ދަ ޕްރިންސް ޕްރޮޓެކްޝަން ޕްރޮގުރާމް” މިފިލްމުން އަދާކޮށްފައިވާ ރޯލާއި، އެއަހަރުގެ ފަހުކޮޅުގައި ކުޅެފައިވާ ޑިސްނީގެ ފިލްމު “ވިޒާރޑް އޮފް ވޭރވާރލީ ޕްލޭޒް: ދަ މޫވީ ލޭޓާރ” އެވެ.\nސެލީނާ ވަނީ އޭނާގެ މިއުޒިކު ކެރިއާރވެސް ފުޅާކޮށް ކުރިއަރުވަން މަސައްކަތްތަކެއް ކޮށްފައެވެ. އެގޮތުން 2008 ވަނަ އަހަރު އޭނާގެ ފުރަތަމަ ލަވަ ރެކޯޑް ކޮށްފައިވަނީ “ޑެސްނީ މޭނިއާ 6″ އަށެވެ. އެއީ މަޝްޙޫރު ލަވަ “ކުރުލް ޑެ ވިލް” އެވެ. ސެލީނާ ވަނީ އޭނާ ކުޅެފައިވާ، ހޮލީވުޑުގައި ކާމިޔާބީ ތަކެއް ހޯދި ފިލްމެއް ކަމަށްވާ ” އަނަދާރ ސިންދުރެއްލާ ސްޓޯރީ” ގެ ސައުންޑް ޓެރެކަށް ތިންލަވަ ރެކޯޑް ކޮށްދީފައެވެ. އޭނާގެ މަޝްޙޫރު އެނިމޭޓެޑް ފިލްމެއް ކަމަށްވާ “ޓިންކާރ ބެލް” އަށްވެސް ލަވައެއް ރެކޯޑް ކޮށްފައި ވެއެވެ. މީގެ އިތުރުން “ވިޒާރޑް އޮފް ވޭރވާރލީ ޕްލޭޒް: ދަ މޫވީ ލޭޓާރ” އަށް ސެލީނާވަނީ ހަތަރު ލަވަ ރެކޯޑް ކޮށްފައެވެ. 2009 ވަނަ އަހަރު ސެލީނާ ވަނީ އޭނާގެ ޑިބަޓް އަލްބަމެއް ނެރެފައެވެ. އެއީ “ކިޒް އެންޑް ޓެލް” އެވެ.


ބޮޑު ތަފާތަކުން އެފް.އެޗް.ޓީ.އެސް ބަލިކޮށް އެފް.އެލް.އައި.އެސް މުބާރާތުގެ ކުއާޓަރ ފައިނަލަށް ދަތުރުކޮށްފި - MNUSU\nބޮޑު ތަފާތަކުން އެފް.އެޗް.ޓީ.އެސް ބަލިކޮށް އެފް.އެލް.އައި.އެސް މުބާރާތުގެ ކުއާޓަރ ފައިނަލަށް ދަތުރުކޮށްފި\nތަފާތު ބޮޑު ނަތީޖާއަކުން އެފް.އެޗް.ޓީ.އެސް ބަލިކޮށް އެފް.އެލް.އައި.އެސް މުބާރާތުގެ ކުއާޓަރ ފައިނަލަށް ދަތުރުކޮށްފިއެވެ.\nއެމް.އެން.ޔޫ.އެސް.ޔޫ އިންޓަރ ފެކަލްޓީ ނެޓްބޯޅަ މުބާރާތް 2019ގެ ދެވަނަ ދުވަހުގެ މެޗުތައް ނިމުމާއިއެކު މުބާރާތުގެ ކުއާޓަރ ފައިނަލުގައި ވާދަ ކުރާ ބައެއް ޓީމުތައް މިރޭ ވަނީ ކަށަވަރުވެފައެވެ.\nމުބާރާތުގެ ދެވަނަ ދުވަހުގެ ރޭގަނޑު ދެމެޗް ކުޅެފައިވާއިރު ފުރަތަމަ މެޗުގައި ބައްދަލުކުރީ ފެކަލްޓީ އޮފް އެޑިއުކޭޝަނާއި، އެމް.އެން.ޔޫ ބިޒްނަސް ސްކޫލެވެ. ވާދަވެރި ކުޅުމެއް ފެނިގެންދިޔަ މިމެޗު ނިމުނީ 18-33 ޕޮއިންޓްއިން އެމް.އެން.ޔޫ ބިޒްނަސް ސްކޫލު މެޗު ކާމިޔާބު ކޮށްގެނެވެ. މި ނަތީޖާއާއެކު ގްރޫޕް ބީގެ އެއްވަނަ ޓީމުގެ ގޮތުގައި6ޕޮއިންޓާއެކު މުބާރާތުގެ ކުއާޓަރ ފައިނަލުގެ ޖާގަ އެމް.އެން.ޔޫ ބީއެސްއިން ވަނީ ކަށަވަރު ކޮށްފައެވެ. މިމެޗުގެ އެންމެ މޮޅު ކުޅުންތެރިޔަކީ އެމް.އެން.ޔޫ ބީ.އެސްގެ ޝައްމާ އަހުމަދެވެ.\nމުބާރާތުގެ ދެވަނަދުވަހުގެ ރޭގަނޑު ކުޅުނު އެންމެ ފަހު މެޗުގައި މޮޅު ކުޅުމަކާއިއެކު އެފް.އެލް.އައި.އެސް.އިން އެފް.އެޗް.ޓީ.އެސް ބަލި ކުރީ 41-05 ޕޮއިންޓްގެ ތަފާތު ބޮޑު ނަތީޖާއަކުންނެވެ. މި ނަތީޖާއާއެކު ދެޓީމުންވެސް ވަނީ މުބާރާތުގެ ކުއާޓަރ ފައިނަލުގެ ޖާގަ ހޯދައިފައެވެ. މި މެޗުގެ އެންމެ މޮޅު ކުޅުންތެރިޔަކީ އެފް.އެލް.އައި.އެސްގެ ޖޫޒާން ޚަލީލެވެ.\nފެކަލްޓީ އޮފް ލޯ އެންޑް އިސްލާމިކް ސްޓަޑީޒް އިން ކުއާޓަރ ފައިނަލަށް ދަތުރުކުރީ މިހާތަނަށް ކުޅުނު ހުރިހާ މެޗަކުންވެސް މޮޅުވެ6ޕޮއިންޓް ހަމަކޮށް ގްރޫޕް ސީގެ އެއްވަނަ ޓީމުގެ ގޮތުގައެވެ.3ޕޮއިންޓާއެކު ގްރޫޕް ސީގެ އެފް.އެޗް.ޓީ.އެސް އޮތީ ޕޮއިންޓް ތާވަލުގެ ދެވަނައިގައެވެ.


Rooney ah furathama 11 in furusathu nugelley: Mourinho | Mihaaru\nރޫނީ އަށް ފުރަތަމަ އެގާރައިން ފުރުސަތު ނުގެއްލޭ: މޮރީނިއޯ\nމެންޗެސްޓާ ޔުނައިޓެޑްގެ ފަރިތަކުރުންތަކުގެ ތެރެއިން ރޫނީ (ވ) އާއި މޮރީނިއޯ.--\n02 އޮކްޓޯބަރ 2016 - 10:00\nޔުނައިޓެޑް އެންމެ ފަހުން ކުޅުނު ދެ މެޗުގައި ވެސް އެ ޓީމުގެ ފުރަތަމަ އެގާރައިގައި ރޫނީ ނުހިމެނެ އެވެ. ޕްރިމިއާ ލީގުގައި މިއަދު އަމިއްލަ ދަނޑުގައި ސްޓޯކް ސިޓީއާ ދެކޮޅަށް ނުކުތުމުގެ ކުރިން މޮރީނިއޯ ބުނީ ރޫނީ އަކީ އަދިވެސް ޓީމުގެ މުހިއްމު ކުޅުންތެރިއެއް ކަމަށެވެ.\n"ފޯމު ދަށްވުމުން ކޮންމެ ކުޅުންތެރިއަކަށް ވެސް ފުރަތަމަ އެގާރައިން ޖާގަ ގެއްލޭނެ. ވަރުގަދަ ސްކޮޑެއް އޮންނައިރު ފުރަތަމަ އެގާރައިގައި މަގާމު ދަމަހައްޓަން ކޮންމެ ހަފްތާއެއްގައި އެބަޖެހޭ މޮޅު ކުޅުމެއް ދައްކަން. ރޫނީ އަށް ވެސް އަދި ފުރުސަތު އެބައޮތް،" މޮރީނިއޯ ބުންޏެވެ.\nމި ފަހަރުގެ ލީގުގައި ޔުނައިޓެޑް ވަނީ ދެ މެޗުން ބަލިވެފަ އެވެ. އެއީ އަމިއްލަ ދަނޑުގައި މެންޗެސްޓާ ސިޓީ އަތުންނާއި ރަށުން ބޭރުގައި ވަޓްފޯޑް އަތުންނެވެ. މޮރީނިއޯ ބުނީ ސްޓޯކް އަތުން ތިން ޕޮއިންޓް ހޯދުން ނޫން ގޮތެއް ނެތް ކަމަށެވެ.\n"ވާދަވެރި ލީގެއްގައި އެއްވެސް މެޗެއް ފަސޭހަ ނުވާނެ. ސިޓީ އާއި ވަޓްފޯޑް އަތުން އަހަރެމެންނަށް މުހިއްމު ޕޮއިންޓްތަކެއް ގެއްލިއްޖެ. ޕޮއިންޓް ޓޭބަލް މި ވަގުތު އޮތްގޮތުން މި މެޗުން ކޮންމެހެންވެސް ތިން ޕޮއިންޓް ހޯދުން މުހިއްމު،" މޮރީނިއޯ ބުންޏެވެ.\nސްޓޯކް މިި ވަގުތު އޮތީ ލީގުގެ އެންމެ ފުލުގަ އެވެ. މޮރީނިއޯ ބުނީ ލީގުގެ މަގާމަށް ބަލައިގެން ސްޓޯކާ ދެކޮޅަށް ނުނިކުންނާނެ ކަމަށެވެ. އަދި ކުޅުންތެރިންނަށް ބަލާއިރު ސްޓޯކްގައި ތަފާތު މޮޅު ކުޅުންތެރިން އެބަތިބި ކަމަށް މޮރީނިއޯ ބުންޏެވެ.\nއަނިޔާގެ ސަބަބުން ކުރިން މެޗުގައި ނުފެނުނު ޔުނައިޓެޑްގެ ދެ ކުޅުންތެރިން ކަމަށްވާ ލޫކް ޝޯ އާއި ހެންރިކް މިކިތާރްޔަން ވަނީ ފިޓްވެފަ އެވެ.\nޔުނައިޓެޑާއި ސްޓޯކް ބައްދަލުކުރާ މެޗު ފަށާނީ މިއަދު ހަވީރު4ޖަހާއިރު އެވެ.\nމެންޗެސްޓާ ޔުނައިޓެޑް ހޯޒޭ މޮރީނިއޯ ވޭން ރޫނީ\nއަސްލު މިހާރު ރޫނީ އެއް ފުރަތަމަ އެގާރައިން ކުޅެވޭ ވަރެއް ނޫން އެއައް ވުރެން ފޯމް ދައް. ޑްރޮޕް ހިމް މޯ


Mandey ves dhevana kaivengneh\nމަންޑޭ އައި ޝަހުދާ\nމަޝްހޫރު އަދި ޒުވާން ވިޔަފާރި ވެރިޔާ ހަސަން މަމްދޫހު (މަންޑޭ) އިތުރު ކައިވެންޏެއް ބައްލަވައިގެންފި އެވެ.\nމިދިއަ ހަފުތާގައި މަންޑޭ ކައިވެންޏެއް ބައްލަވައިގަތް ކަމަށް އަޑުތައް އިއްޔެ އާއި މިއަދު ފެތުރި ސޯޝަލް މިޑިއާގައި ދައުރުވަމުން ދިޔަ ނަމަވެސް ދެވަނަ ކައިވެންޏެއްގެ ގޮތުގައި އައްޑު އަތޮޅު ހުޅުމީދުއަށް ނިސްބަތްވާ އާމިނަތު ޝަހުދާއާ މަންޑޭ ކައިވެނި ބައްލަވައިގަތީ މިދިއަ ޖޫން މަހުގެ ތެރޭގަ އެވެ.\nއުމުރުން ވަރަށް ހަގު ބޭފުޅަކާ ވަރަށް ބޮޑު އަދަދެއްގެ ރަނަކަށް މަންޑޭ ކައިވެނި ބައްލަވައި ގެންނެވި ކަމަށް އަޑު ފެތުރިފައިވި ނަމަވެސް މަންޑޭ ކައިވެނި ބައްލަވައިގަތީ ކުރިން ވެސް ކައިވެންޏެއް ކުރައްވާފައިވާ 31 އަހަރުގެ ބޭފުޅަކާ އެވެ. މަންޑޭއާ ކައިވެނި ބައްލަވައިގަތުމަށް ޝަހުދާ ރަން ކިޔާފައި ވަނީ 2222 ރުފިޔާ އަށެވެ.\nމަންޑޭގެ އެ ކައިވެންޏާ ގުޅިގެން ޕާޓީއެއް ބޭއްވުން ފަދަ އެއްވެސް ކަމެއް ކޮށްފައެއް ނުވެ އެވެ. ހަމަ އެކަނި ބޭއްވީ ކުޑަކުޑަ އެއްވެލުމެކެވެ. އެ އެއްވެލުމުގައި ބައިވެރިކޮށްފައި ވަނީ މަންޑޭގެ ބައެއް މުވައްޒަފުންނާއި އޭނާގެ ވަރަށް ހާއްސް ބޭފުޅުން ކޮޅަކާއި މަންޑޭގެ ޕާސަނަލް ބަޔޮގްރަފާ އެވެ.\nކޭޕާކް ރެސިޑެންސްގެ ވެރިޔާގެ ގޮތުގައި މަޝްހޫރުވެ، ރާއްޖެ އައި އެހެން ބައެއް ގައުމުތަކުގައި ވިޔަފާރި ފުޅާކޮށްފައިވާ މަންޑޭގެ ފުރަތަމަ ކައިވެންޏަށް ދެ ބޭފުޅުން ލިބިވަޑައިގެންފައި ވެއެވެ.\nފަހަކަށް އައިސް ވިޔަފާރީގައި މަންޑޭ ވަރަށް ބޮޑު މަޝްހުރު ކަމެއް ހޯއްދަވާފައިވައިރު ފަގީރުންނާއި އެހީއަށް ބޭނުންވެފައިވާ ފަރާތްތަކަށް އެހީވެ ދިނުމުގައި ވެސް ވަރަށް ބޮޑަށް ފާހަގަ ކުރެއްވިފައި ވެއެވެ.\nކޭ ޕާކް ރެސިޑެންސް ހަސަން މަމްދޫހު (މަންޑޭ)\nމަންޑޭގެ އެހީ ޕްރޮގްރާމް: 103 ރަށް ކަވަރުކޮށްފި\nއިތުރު 12 ރަށަކަށް އެހީވެއްޖެ\nއިތުރު 22 ރަށަކަށް މަންޑޭ އެހީވެއްޖެ


Sihhee kuhli nurahkaluge haalathugai ves inthihaabu beyhvey bill thasdheegu kurahvaifi\nސިއްހީ ކުއްލި ނުރައްކަލުގެ ހާލަތުގައިވެސް ކައުންސިލް އިންތިހާބު ބޭއްވޭ ގޮތަށް އިންތިހާބުގެ ހާއްސަ ގާނޫނަށް ގެނައި އިސްލާހު ރައީސް އިބްރާހިމް މުހައްމަދު ސޯލިހު މިއަދު ތަސްދީގުކުރައްވައިފި އެވެ.\nމިއަދު ތަސްދީގުކުރެވުނު ގާނޫނުގެ ދަށުން ސިއްހީ ކުއްލި ނުރައްކަލުގެ ހާލަތު އުވާނުލީ ނަމަވެސް އިންތިހާބު ބޭއްވޭނެ މަގު ފަހިވެފައިވާއިރު މިދިޔަ އަހަރު ބޭއްވުމަށް ތާވަލުކުރި ކައުންސިލް އިންތިހާބާއި އަންހެނުންގެ ތަރައްގީއަށް މަސައްކަތް ކުރާ ކޮމިޓީތަކުގެ އިންތިހާބު ފަސް ކުރީ، ކައުންސިލް އިންތިހާބާ ބެހޭ ހާއްސަ ގާނޫނެއް ވުޖޫދުކޮށްގެންނެވެ.\nނަމަވެސް އެއިރު ގާނޫނު އޮތްގޮތުން އިންތިހާބު ބޭއްވޭނީ ސިއްހީ ކުއްލި ނުރައްކަލުގެ ހާލަތު އުވާލާ އެކަން އެޗްޕީއޭއިން އާންމުކޮށް އެންގުމުންނެވެ. އެކަމުގެ ސަބަބުން އިންތިހާބު ބާއްވަން ހުރަސް އެޅޭތީ ސިއްހީ ކުއްލި ނުރައްކަލުގެ ހާލަތުގަވެސް އިންތިހާބު ބޭއްވޭނެ ގޮތަށް ބޭވޭނެ ގޮތަށް ބިލު އިސްލާހު ކުރުމަށް ހުށަހެޅުއްވީ ސަރުކާރުގެ ފަރާތުން ހުޅުމާލޭ ދާއިރާގެ މެމްބަރު އަލީ ނިޔާޒު އެވެ.\nމި މަހުގެ 19 ވަނަ ދުވަހު ރައްޔިތުންގެ މަޖިލީހުން އެ ބިލު ފާސް ކުރީ، ވޯޓުގައި ބައިވެރި 38 މެމްބަރުންގެ ވޯޓާއެކު އެވެ. އެ ބިލު ތަސްދޫގުކޮށް މިއަދު ވަނީ ގެޒެޓުގައި ޝާއިއުކޮށްފަ އެވެ. ބިލުގައި ބުނެފައި ވަނީ، ބިލަށް އަމަލުކުރަން ފަށާނީ ރައީސް ބިލު ތަސްދީގު ކުރާ ދުވަހުން ފެށިގެން ކަމަށެވެ.


Saroj Khan ge dhiriulhumah Bushan Kumar film eh ufahdhanee – adduLIVE\nސަރޯޖް ޚާންގެ ދިރިއުޅުމަށް ބޫޝަން ކުމާރު ފިލްމެއް އުފައްދަނީ\nJul 04, 2021, 09:23 ޝަބްނަމް ރަޝީދު\nއިންޑިއާގެ މަޝްހޫރު ކޮރިއޯގްރާފަރ ސަރޯޖް ޚާންގެ ދިރިިއުޅުމަށް ބޫޝަން ކުމާރު ފިލްމެއް އުފައްދަން ނިންމައިފިއެވެ.\nބޫޝަން ކުމާރު މިގޮތަށް ނިންމާފައިވާ ކަމަށް ވަނީ އިއުލާން ކޮށްފައެވެ. ސަރޯޖްއަކީ އިންޑިއާގެ އެންމެ ފުރަތަމަ އަންހެން ކޮރިއޯގްރާފަރ އެވެ. ބޫޝަން އުފައްދަން ހަމަޖެހިފައިވާ ފިލްމުގައި ސަރޯޖްގެ ކެރިއަރުގައި އޭނާ ހުރަސްކޮށްފައިވާ އުނދަގޫ ދުވަސްތަކާއި ކާމިޔާބީއަށް ވާސިލްވުމަށް އޭނާ ދިރިއުޅުން ހޭދަކުރިގޮތް ތަފްސީލްކޮށް ދައްކުވައިދޭނެ ކަމަށް ބޫޝަން ވަނީ ބުނެފައެވެ. އަދި މި ފިލްމު އުފެއްދުމުގެ ހުއްދަ ހޯދާފައިވާ ކަމަށް ވެސް އޭނާ ބުނެއެވެ. އެގޮތުން ހުއްދަ ހޯދުމަށް ދާދި ފަހުން ސަރޯޖްގެ ދަރިންގެ ގާތަށް ބޫޝަން ވަނީ ގޮސްފައެވެ.\nސަރޯޖްގެ ނަން ބޮލީވުޑް އިންޑަސްޓްރީގައި ވިދަން ފަށާފައިވަނީ 80 އަދި 90ގެ އަހަރު ތަކުގައި ނެރުނު ފިލްމުތަކުގައި ނަށާ ލަވަތަކަށް އޭނާ ގެނުވި ފުރިހަމަ ކަމުގެ ސަބަބުންނެވެ. 50 އަހަރަށް ދިގުދެމިގެން ދިޔަ ކެރިއަރުގައި އޭނާ އެކްޓަރުންނަށް ދަސްކޮށްދިން ނެށުމުގެ ސަބަބުން ވަރަށް ގިނަ މަންޒަރުތަކާއި ލަވަތަކަށް ވަނީ މަޤްބޫލުކަން ލިބިފައެވެ.\nސަރޯޖް ވެފައިވަނީ އެ ދުވަސްވަރު ކެމެރާގެ ފުރަގަހުގައި ހުރިހާ ފިރިހެނުންނާއި އެކު މަސައްކަތް ކުރަން ނިކުތް ފުރަތަމަ އަންހެނާއަށެވެ. އޭނާ ދެއްކި މިސާލުގެ ސަބަބުން އެ ދާއިރާއަށް ގިނަ އަންހެނުންތަކެއް ފަހުން އިތުރު ވެގެން ދިޔައެވެ. އުމުރުން އެންމެ3އަހަރުގައި ނަށަން ފެށި ސަރޯޖް އުމުރުން އެންމެ 12 އަހަރުގައި ވަނީ އެސިސްޓެންޓް ކޮރިއޯގްރާފަރެއްގެ މަޤާމް ވެސް އަދާކޮށްފައެވެ.\nސަރޯޖް ގެނެސްދިން ނަށާ ލަވަތަކުގެ ތެރޭގައި " އެކް ދޯ ތީން"، "ޗޯލީކޭ ޕީޗޭ ކިޔާހޭ"، "ހަވާ ހަވާއީ"، "ދަކް ދަކް ކަރްނޭ ލަގާ"، ފަދަ ލަވަތައް ހިމެނެއެވެ. އަދި ފިލްމް "ދޭވްދާސް"، "ލަމްހޭ"، "ނަގީނާ"، "ކަލަންކް"، "ޗާންދްނީ"، "ސާވަރްޔާ"، "ތާލް"، "ހަމް ދިލް ދޭޗުކޭ ސަނަމް"، ފަދަ ފިލްމުތަކަށް އޭނާ ވަނީ ލަވަތައް ކޮރިއޯގްރާފް ކޮށްފައެވެ.\nސަރޯޖް ޚާން އުމުރުން 71 އަހަރުގައި މަރުވެފައިވަނީ 02 ޖުލައި 2020 ގައެވެ.


"Bappa mulhi dhuniye badhalu kollaifi" Floyd ge dharifulhu | ThePress\nޖޯޖް ފްލޮއިޑްގެ،6އަހަރުގެ ދަރިފުޅު ޖިއާނާ، އޭނާގެ ބޮޑު ބޭބެ އަދި ކުރީގެ އެންބީއޭ ތަރި ސްޓީފްން ޖެކްސަން ކޮނޑުމަތީގައި /ފޮޓޯ: އިންސްޓަގްރާމް\n"ބައްޕަ މުޅި ދުނިޔެ ބަދަލުކޮށްލައިފި"!\nއެމެރިކާ ފުލުހުންގެ ބެލުމުގެ ދަށަށް ގެންދިޔަތާ ކުޑަ ވަގުތުކޮޅެއްގެ ތެރާގައި މި ދުނިޔެއަށް ފަހު ނޭވާ ދޫކޮށްލި ޖޯޖް ފްލޮއިޑްގެ،6އަހަރުގެ ދަރިފުޅު ޖިއާނާ، އޭނާގެ ބޮޑު ބޭބެ އަދި ކުރީގެ އެންބީއޭ ތަރި ސްޓީފްން ޖެކްސަން ކޮނޑުމަތީގައި ހިނިތުންވެލައިގެން އިނދެ ބުނަމުންދިޔައެވެ.\nފްލޮއިޑްގެ މަރާ ގުޅިގެން ވިލާތާ އޭޝިއާގެ ގައުމުތަކާ މުޅި އެމެރިކާއިން މަގުތަކަށް ނިކުމެ ކުރަމުންދާ މުޒާހަރާތަކުގައި ބޮޑުބޭބެއާއިއެކު ބައިވެރިވަމުން ޖިއާނާ ބުނެލި މި ބަސްކޮޅުގެ ވީޑިއޯ ކްލިޕް، ސޯޝަލް މީޑިއާގައި މިހާރު ދަނީ ވައިރަލް ވަމުންނެވެ. އެމެރިކާގެ މަދަނީ ހައްގުތަކަށް ވާކާލާތު ކުރެއްވުމުގައި އެފަދަ ދެވަނައެއް ނެތްކަމަށް ގިނަ ބަޔަކު އިއްތިފާގުވާ ޑރ މާޓިން ލޫތާ ކިންގް ޖޫނިއާގެ އެންމެ ހަގު އަންހެން ދަރިފުޅު، ބާނީސް އޭ ކިންގްވެސް ވަނީ އޭނާގެ ޓްވިޓާ އެކައުންޓްގައި މި ވީޑިއޯ ހިއްސާކޮށްފައެވެ.\nބާނީސް އޭ ކިންގްގެ އެކައުންޓްގައި މި ވީޑިއޯ ހިއްސާކުރުމާއެކު، ޖިއާނާގެ ހާލަތު އެންމެ ރަނގަޅަށް އެނގޭނެ މީހަކީ އެއީ ކަމަށް އެތައް ބަޔަކު ބުނަން ފެށިއެވެ. ދަ ކިންގް ސެންޓާއިން އާންމުކުރި ބަޔާނެއްގައި ބާނީސް ވަނީ، ތަންފީޒީ ބާރުތަކުން އޭނާގެ ބައްޕަ މަރާލިއިރު އުމުރަކީ އެންމެ5އަހަރު ކަމަށާ، ޖިއާނާގެ ހިތުގައި އަޅާނެ ވޭން އެނގޭ ކަމަށެވެ. ދިރިއުޅުމަށް އައި ހުސްކަމާ ފަޅުކަން އިހުސާސްކުރެވޭ ކަމަށާ، ހިތުގައި އަނދަމުންދާނެ ނަފުރަތުގެ ގިނިވެސް އިހުސާސް ކުރެވޭ ކަމަށް ބާނީސްވަނީ ބުނެފައެވެ.\nޖިއާނާގެ މަންމަ ރޯޒީ ވޮޝިންގްޓަންވަނީ، ރަނގަޅު ބައްޕައެއްގެ ގޮތުގައި ޖޯޖް ފްލޮއިޑްގެ ނަން ދިރުވުމަށް ގޮވާލާފައެވެ. ރޯޒީ ބުނީ، ކޮންމެ މީހަކު ކޮންމެ ގޮތަކަށް ދުށް ކަމުގައި ވީ ނަމަވެސް ފްލޮއިޑްއަކީ ރަނގަޅު ބައްޕައެއް ކަމަށެވެ.\nކުޑަކުދިން އިންސަނީ ހައްގުތައް އެބިއުސް ލައިފްސްޓައިލް ލުއި ހަބަރު ޖޯޖް ފްލޮއިޑްގެ މަރު


އެމްޑީޕީ އައްޑޫ ސިޓީގެ އިއުލާން: ބޯޑިން ޕާސް އިވެންޓާއި ބެހޭ – Maldivian Democratic Party\nއެމްޑީޕީ އައްޑޫ ސިޓީގެ އިއުލާން: ބޯޑިން ޕާސް އިވެންޓާއި ބެހޭ\nއެމް،ޑީ،ޕީ އައްޑޫސިޓީ ގެ އިދާރާ\nބޯޑިންގ ޕާސް ހޯއްދަވާ! “އަޅުގަޑުމެން މި ނައްޓާލަނީ، ބެލްޓް އަޅުއްވާ ބާރުކޮށްލައްވާ!”\nރައީސް ނަޝީދު ބައިވެރިވެވަޑައިގަންނަވާ އައްޑޫ ސިޓީގެ ވަރަށް މުހިންމު ބައްދަލުވުމެެއް 13 ޖޫން 2013 ވާ ބުރާސްފަތި ދުވަހުގެ ރޭ 9.00 ގައި މަންދު ކޮލެޖް (ކުރީގެ މާލޭ އިންގްލިޝް ސްކޫލް) ހޯލްގައި އޮންނާނެއެވެ.\nއަޅުގަނޑުމެން، އައްޑޫ ސިޓީގެ ރައްޔިތުން މި ނައްޓާލަނީ އިރާދަކުރެއްވިއްޔާ ސެޕްޓެމްބަރު7ވަނަ ދުވަހު އެއްބުރުން ދިވެހިރާއްޖޭގެ ރައީސްކަމަށް އަނެއްކާ ވެސް ރައީސް ނަޝީދު އިންތިޚާބުކުރާށެވެ. އައްޑޫ ސިޓީގެ ރައްޔިތުން ދަނީ މިކަމަށް ވަރަށް ބޮޑަށް ތައްޔާރުވަމުންނެވެ. މާލެއާއި އެހެނިހެން ރަށްރަށުގައި ތިއްބެވި އައްޑޫގެ ރައްޔިތުންނާއި އެއްބުރުން ރައީސް ނަޝީދު ހޮވަން ބޭނުންވާ މީހުން ވެސް އައްޑޫ ސިޓީގެ މި މަސައްކަތުގައި ބައިވެރިވުމަށް އެދެމުން ދެއެވެ.\nއެހެންކަމުން، މާލެއާއި މާލެ ކައިރިި ރަށްރަށުގައި ތިއްބެވި އައްޑޫ ސިޓީގެ ރައްޔިތުންނާއި ހެޔޮ އެދޭ ފަރާތްތަކާ އައްޑޫ ސިޓީގެ ކެމްޕޭން ޓީމުގެ ފަރާތުން ބައްދަލުކޮށްލަން ބޭނުންވެއެވެ. މި ބައްދަލުކުރުމުގައި އައްޑޫ ސިޓީގައި ކެމްޕޭން ހިނގަމުންދާގޮތުގެ މަޢުލޫމާތު ހިއްސާކޮށް އޮޅުންފިލުވައިދެވޭނެއެވެ. ކެމްޕޭންގައި ޢަމަލީގޮތުން ޙަރަކާތްތެރިވުމަށް ބޭނުންވާ މީހުން ފާހަގަކުރުން އޮންނާނެއެވެ. ރައީސް ނަޝީދު ހެއްކެއްގެ ގޮތުގައި އެމް ޑީ ޕީ އަށް ސޮއިކުރައްވަން ބޭނުންފުޅު ވާ ފަރާތްތަކަށް އެ ފުރުޞަދު އޮންނާނެއެވެ. މީގެ އިތުރުން، ކެމްޕޭނަށް އެހީތެރިވުމުގެ ގޮތުން ފަންޑް ރެއިޒިން ހަރަކާތެއްވެސް މި ބައްދަލުވުމުގައި ކުރިޔަށް ގެންދެވޭނެއެވެ.\nވީމާ، އައްޑޫ ސިޓީގެ ކެމްޕޭނުގެ މަޢުލޫމާތު ލިބިގަތުމަށާއި، އެއްބުރުން ރައީސް ނަޝީދު ހޮވުމުގެ ކެމްޕޭނުގައި ވެވުނު ގޮތަކުން ބައިވެރިވުމަށް އެދޭ އައްޑޫ ސިޓީގެ ރައްޔިތުންނާއި އެނޫން މީހުން މި ބައްދަލުވުމަށް ވަޑައިގެންދެއްވުން އެދެމެވެ.\n8 ޖޫން 2013


MDP Akee Kuru Muhdhathegge Thereygai Gina Guna Badhalu Thakeh Raajje Ah Genesdhin Party Eh : Fayyaz އެމްޑީޕީއަކީ ކުރު މުއްދަތެއްގެ ތެރޭގައި ގިނަގުނަ ބަދަލުތަކެއް ރާއްޖެއަށް ގެނެސްދިން ޕާޓީއެއް : ފައްޔާޒް – Huvadhoo News MDP Akee Kuru Muhdhathegge Thereygai Gina Guna Badhalu Thakeh Raajje Ah Genesdhin Party Eh : Fayyaz Huvadhoo News\nއެމްޑީޕީއަކީ ކުރު މުއްދަތެއްގެ ތެރޭގައި ގިނަގުނަ ބަދަލުތަކެއް ރާއްޖެއަށް ގެނެސްދިން ޕާޓީއެއް : ފައްޔާޒް\nއިކޮނަމިކް މިނިސްޓަރު ފައްޔާޒު އިސްމާއިލް\nއެމްޑީޕީއަކީ ކުރު މުއްދަތެއްގެ ތެރޭގައި ގިނަގުނަ ބަދަލުތަކެއް ރާއްޖެއަށް ގެނެސްދިން ޕާޓީއެއް ކަމަށް އިކޮނަމިކް މިނިސްޓަރު ފައްޔާޒު އިސްމާއިލް ވިދާޅުވެއްޖެ އެވެ.\nއެމްޑީޕީގެ ޗެއާޕާސަން ކަމަށް ވާދަކުރައްވާ ފައްޔާޒު އޭނާގެ “ހިންގާލަން ކެމްޕެއިން” ލޯންޗުކުރުމުގެ ޖަލްސާގައި ވާހަކަދައްކަވަމުން ވިދާޅުވީ، އެމްޑީޕީގެ ދުވެލި ދަށްވެފައިވާ ކަމަށާއި އެކަން ބަދަލު ކުރަން ޖެހޭ ކަމަށެވެ. އަދި އެމްޑީޕީއަކީ ކުދިކުދި ސިކުނޑިތަކެއްގެ ވިސްނުންތަކެއްގައި ތާށިވެފައި އޮންނަން ޖެހޭ ޕާޓީއެއް ނޫންކަން ކަމަށެވެ.\nދިވެހި ވެރިކަމުގެ ތެރޭގައި އަށަގަނެފައި އޮތް އަނިޔާގެ ސަގާފަތުން ވީއްލުނީ އެމްޑީޕީގައި ތިބި އެ ޕާޓީއަށް ވަފާތެރި ސަޕޯޓަރުން ޖާނުންނާއި މާލުން އެތައް ގުރުބާނީއެއް ވެގެން ކަމަށް ފައްޔާޒު ވިދާޅުވިއެވެ. ނަމަވެސް މިއަދު ފެންނަމުންދާ ހަގީގަތަކީ ޕާޓީގެ މަސައްކަތް ލަދުވެތިވާހާ ދަށްވެފައިވާތަން ކަމަށް ފައްޔާޒު ވިދާޅުވިއެވެ.\n“މި އޮޑި ކޮންމެ ކަނޑަކަށް ވެސް ހެޔޮވަރު ވާނެ، ހަގީގަތަކީ ކޮންމެ ވެސް ވަރަކަށް އޮޑީގެ ސްޕީޑް ދަށްވެއްޖެ، އޮޑި މަރާމާތު ކުރަން ޖެހިއްޖެ، އޮޑީގެ ރިޔާ ސާފުކޮށްލަން ޖެހިއްޖެ،” ފައްޔާޒު ވިދާޅުވިއެވެ.\nއެމްޑީޕީގެ ސަޕޯޓަރުންގެ މެދުގައި އުފެދިފައިވާ ނުތަނަވަސްކަން ފިލުވޭނީ އޭނާއަށް ކަމަށް ފައްޔާޒު ތަކުރާރުކޮށް ވިދާޅުވިއެވެ.\nއެމްޑީޕީގެ ޗެއާޕާސަންގެ އިންތިޚާބުގައި އޮތީ ދެ ޕާޓީގެ ފެކްޝަންގެ މެދުގައި އޮތް ވާދަވެރިކަމެކެވެ. އެއީ އެމްޑީޕީގެ ރައީސް އަދި މަޖިލީހުގެ ނަޝީދާއި، އެމްޑީޕީގެ އެންމެ އިސް ލީޑަރު އަދި ރައީސް އިބްރާހީމް މުހައްމަދު ސޯލިހްގެ ފެކްޝަންގެ ދެމެދު އޮތް ވާދަވެރިކަމެކެވެ.


Minister Aslam ge javaabuthah Nasheed ah kamaku nudhiya – Iru\nމިނިސްޓަރު އަސްލަމްގެ ޖަވާބުތައް ނަޝީދަށް ކަމަކު ނުދިޔަ\nރައްޔިތުންގެ މަޖިލީހުގެ މިއަދުގެ ޖަލްސާގައި ގުޅިފަޅު ޕްލޭންގައި ގޯތި ދޫކުރަން ކަނޑައަޅާފައި ވޭތޯ، އޮޅުން ފިލުއްވުމަށް އެކި ގޮތްގޮތަށް ބައެއް މެންބަރުން ކުރެއްވި ސުވާލުތަކަށް ޖަވާބު ދެއްވަމުން މިނިސްޓަރު އަސްލަމް ވިދާޅުވީ އަދި އޮތީ ގުޅިފަޅުގެ ޑްރާފްޓް ޕްލޭނެއް ކަމަށާއި އެކި މަރުހަލާތަކުން އެ ޕްލޭނަށް ބަދަލު އައުން އެކަށީގެން ވާ ކަމަށެވެ.\nނަމަވެސް މިނިސްޓަރު ވިދާޅުވީ އެކަމުގެ ސަބަބުން ގުޅިފަޅުން ދޫކުރުމަށް ކަނޑައަޅާފައިވާ ގޯތީގެ އަދަދު މަދު ނުވާނެ ކަމަށާއި ވަންޏާ ވާނީ ގިނަ ކަމަށެވެ.\nމިނިސްޓަރުގެ ވާހަކަ އެހާ ހިސާބުން މެދުކަނޑާލެއްވުމަށް ފަހު، މަޖިލީހުގެ ރައީސް ވިދާޅުވީ ޕްލޭނެއް އޮތުމަކީ އެކަން ރައްޔިތުންނަށް އެނގޭނެހެން ގެޒެޓު ކުރެވިފައި އޮތުން ކަމަށެވެ. އެހެންކަމުން ވަޒީރު ޖަވާބު ދެއްވަން ޖެހޭނީ ސާފުކޮށް އޮޅުން ފިލާގޮތަށް ކަމަށްވެސް ވިދާޅުވިއެވެ.\n“ގުޅީފަޅުގެ ޕްލޭން ހެދުނުއިރުގައި އެތަނުގައި ގޯތި ދޭގޮތަށް ކަނޑައެޅިފައި އޮތްތޯ ނެތްތޯ، އެ ޕްލޭން ހެދިގެން އަންނައިރުގައި ކިހާ ގޯއްޗެއްތޯ އެތަނުން ދެއްވަން ނިންމަވާފައިވަނީ. އަޅުގަނޑު ހިތުން އެއީ ވަރަށް ސާފުކޮށް މިހާރު ރާއްޖޭގެ ރައްޔިތުންނަށް އެނގެންޖެހޭ ޖަވާބެއް،” ނަޝީދު ވިދާޅުވި އެވެ.\nމިނިސްޓަރު އަސްލަމްއަށް ފުރުސަތު ދެއްވުމުން އޭނާ ވިދާޅުވީ އެއީ ޑްރާފްޓް ޕްލޭންއެއް ކަމަށެވެ. އެއާ ގުޅޭ ގޮތުން ސިޓީ ކައުންސިލާއި މާލެ ރައްޔިތުންގެ ހިޔާލުތައް ހޯދަން ޖެހޭނެ ކަމަށެވެ. އެހެންވިޔަސް 1،200 އަށް ވުރެ މަދު ނުކުރާނެ ކަމަށެވެ. ބަދަލެއް އަޔަސް އެ އަދަދު ވާނީ އިތުރު ކަމަށް މިނިސްޓަރު ވިދާޅުވި އެވެ.\nމިނިސްޓަރު އެވާހަކަ ދައްކަވާ ނިންމާލެއްވުމުން ވެސް ރައީސް ނަޝީދު ވަނީ ނުރުހުން ފާޅުކުރައްވާފަ އެވެ. އެގޮތުން ޕްލޭން އޮތް ވާހަކަ މަޖިލީހުގައި ދެފަހަރު ވިދާޅުވެފައިވާ ކަމަށާއި އެކަމަކު ޕްލޭން މެމްބަރުންނަށް ފެންނަން އޮތުމަކީ ބޭނުންތެރި ކަމެއް ކަމަށް ވެސް ވިދާޅުވި އެވެ.\nހުސް ބޭކާވާހަކަ ނަސީދު ލޯކަލް އިންތިހާބައް\nރައްޔަތުން ގަބޯ ހައްދަދަނީ މިހާރު ދެން\nތިކަހަލަ ވާހަކަ އަޑެއް ނާހާނެ


އިސްލާމްދީން ފެތުރުމުގައި މީހުންނަށް ފުރައްސާރަކުރުމާއި ޖެއްސުންކުރުން ދޫކޮށްލާށެވެ.\nCategory » އެޑިޓޯރިއަލް\nމީގެ6އަހަރުކުރިއަށް ދަމާ ހިނގާށެވެ. ދިވެހި ބަހުން އިސްލާމްދީނުގެ މަޢުލޫމާތެއް އިންޓަނެޓުން ހޯދުމަކީ ވަރަށްވެސް އުނދަގޫ ކަމެކެވެ. ދިވެހި ބަހުން އެކުލަވާލެވިފައިވާ ޚަބަރު ވެބްސައިޓްތައް ހުރި ކަމުގައި ވިޔަސް، އެބައިމީހުންގެ ވިޔަފާރި ހިންގުމަށް ބޭނުންވާ މިންވަރަށް ނޫނީ އެސައިޓްތަކުން ދީނީ މަޢުލޫމާތެއް ނުލިބެއެވެ.\nއެގޮތަށް އެކަން އޮއްވާ، 2003 ވަނަ އަހަރު އަޅުގަނޑުމެންގެ ވަރަށްގާތް އަޚެއް ކަމަށްވާ އަލްފާޟިލް އިސްމާޢީލް ނާޖީ، ކަވާސާގެ ނަމުގައި ވެބްސައިޓެއް ހިންގަވަން ފެއްޓެވިއެވެ. އޭގައި ދީނީ ލިޔުންތަކުގެ އިތުރުން އަދަބީ، އަޚްލާޤީ، ޞިއްޙީ އަދި އެހެނިހެން މައުޟޫޢުތަކުގެ ލިޔުއްވުން ހިމަނުއްވަން ފެއްޓެވިއެވެ.\nއެއީ ދިވެހި އިންޓަނެޓުގެ ދުނިޔޭގައި އިސްލާމްދީނުގެ އަޑު އިވެން ފެށި ހިސާބޭ ދެންނެވުމީ ދޮގަކަށް ނުވާނެއެވެ. އޭރުގެ ސަރުކާރުން ދީނީ މަޢުލޫމާތު ފެތުރުން ހިފަހައްޓާފައި އޮތް ނަމަވެސް، އިންޓަނެޓުގެ ޒަރީޢާއިން ކަވާސާ ދިޔައީ ވަރަށް ބޮޑު ޚިދުމަތެއް ދީނަށްޓަކައި ކުރަމުންނެވެ.\nއޭގެފަހުގައި މުސްލިމުން އާއި އިސްލާމްދީން ގެ ނަމުގައި ދެ ސައިޓް ހަމައެކަނި ދީނީ މަޢުލޫމާތު ހިމަނައިގެން ފެށިނަމަވެސް، ދިމާވި ސަބަބުތަކާހުރެ، އެދެސައިޓްވެސް ވަނީ ވަރަށް ޢުމުރުން ޅައިރު ދުނިޔެއާ އަލްވަދާޢުކިޔާފައެވެ.\nއޭގެ ފަހުން 2006 ވަނަ އަހަރުގެ ކުރީކޮޅު ނޫރުލްއިސްލާމް ވެބްސައިޓް ދުނިޔެއަށް ނޭވާލުމަށްފަހު، މިދާއިރާގައި މަސައްކަތް ކުރަން ފެށިއެވެ. ނޫރުލްއިސްލާމް ވެގެން ދިޔައީ ހަމައެކަނި އިސްލާމްދީނުގެ ތަޢުލީމާއި މަޢުލޫމާތު ފެތުރުމަށް، ފާޅުގައި، ކޮންބައެއްކަން އެނގޭ ގޮތަށް، ހިންގެން ފެށި ފުރަތަމަ ވެބްސައިޓަށެވެ. ވެބްސައިޓްގެ މަސައްކަތް ފެށިތާ ދެތިން މަހުގެ ތެރޭގައި ސައިޓްގެ މުޝްރިފެއް ހަމަޖެހި، ސައިޓްގައި ލިޔެވޭ ލިޔުންތަކަކީ ކިޔުންތެރިންގެ އިތުބާރު ހުރި ލިޔުންތަކަކަށް ހެދޭތޯ ބުރަ މަސައްކަތްތަކެއް ވަނީ ކުރެވިފައެވެ. މިގޮތުން ކާކުކަން ނޭނގޭ ގޮތަށް ލިޔުމަކީ ނޫރުލްއިސްލާމްގެ ސިޔާސަތުން ބޭރުގެ ކަމެއްކަމަށް ހަމަޖެހިގެން ދިޔައެވެ.\nނޫރުލްއިސްލާމް ފަށައިގަތް ދުވަސްކޮޅު އޭރު މަދީނާގައި ކިޔަވާ ވިދާޅުވަމުން ގެންދެވި، އަދި މިހާރު ދިވެހިރާއްޖޭގައި އިސްލާމްދީނުގެ ދަޢުވަތުގައި އެންމެ އިސްސަފުގައި ގުނާލެވޭ، ފަޟީލަތުއްޝައިޚް އަޙްމަދު ސަމީރުއާއި ފަޟީލަތުއްޝައިޚް ޙަސަން މޫސާ ފިކުރީވެސް މިގޮތަށް ދީނުގެ މަޢުލޫމާތު ފެތުރުމުގައި ފާޅުގައި އެކަން ކުރަނީ ކޮންބައެއްކަން އެނގިގެން ކުރުމަށް ނަސޭހަތްތެރިވެ ވަޑައިގަންނަވަމުން ގެންދެވިއެވެ.\nދީނީ ޚަބަރުގެ ނަމުގައި އޭރުގެ ސަރުކާރުން ދީނީ ކަންތައްތަކުގައި ގެންގުޅުނު ހަރުކަށި ސިޔާސަތާހުރެ، އެންމެ ފުރަތަމަ ސިއްރިއްޔާތުގައި އެހެނަސް ފަހުން ފާޅުގައި ހިންގަވަން ފެއްޓެވި މި ސައިޓުންވެސް ގިނަގުނަ ދީނީ މަޢުލޫމާތު ޢާއްމުވެގެން ދިޔައެވެ.\nވިސާ ކާޑުތަކާއި އިންޓަނެޓުން ވިޔަފާރި ކުރުން ޢާއްމުވެގެން ދިޔުމުން ވެބްސްޕޭސް ތަކާއި ޑޮމެއިންތައް ގަނެގެން ކޮންމެ މީހަކަށްވެސް ކުޑަ މަސައްކަތަކުން ސައިޓެއް ނުވަތަ ހިލޭ ބްލޮގެއް ހެދުމުގެ ފުރުސަތު ފެށިގެން ދިޔުމުގެ ނަތީޖާއަކަށްވީ ކޮންމެ މީހަކުވެސް ސައިޓެއް ނުވަތަ ދީނީ ބްލޮގެއް ހަދަން ފެށުމެވެ.\nއެއީ އޭގެ ޒާތުގައި ވަރަށް މުހިއްމު ކަމެކެވެ. ސަބަބަކީ ތިންލައްކަ ފަންސާސްހާހެއްހާ މީހުންގެ އާބާދީއެއްގެ ތެރެއިން އިންޓަނެޓް ބޭނުންކުރާ ދިވެހިންނަށްޓަކައި ހުރި އިސްލާމީ ވެބްސައިޓްތަކުގެ ޢަދަދު އިތުރުވެގެންދިޔުމަކީ ވަރަށްބޮޑު ކުރިއެރުމެކެވެ. އަދި އިންޓަނެޓުގައި ކޮންމެ މައުޟޫޢަކަށް ހޯދާލި ނަމަވެސް އެ މައުލޫމާތެއް ލިބުމުގެ ފުރުސަތު ލިބިގެން ދިޔުމަކީވެސް ކުރިއެރުމެކެވެ. ޢަލްމާނިއްޔަތާއި، ލާދީނިއްޔަތާއި ދެކޮޅަށް އެބައިމީހުންގެ ވާހަކަތަކަށް ރައްދުދޭނެ ބްލޮގްތަކެއް ހުރުމަކީ ވަރަށް ބޮޑު ކުރިއެރުމެކެވެ.\nއެހެން ނަމަވެސް ހިތާމައަކީ، އިސްލާމްދީން ކުރިއެރުވުމުގެ ނަމުގައި މިހާރަކަށް އައިސް، ފާއިތުވި ދެތިން އަހަރުގެ ތެރޭގައި ދުނިޔޭގެ އަލިކަން ފެނިފައިވާ ، ބައެއް ވެބްސައިޓްތަކުގައި އިސްލާމްދީނުގެ އަޚްލާޤިއްޔާތުން ބޭރުގެ ބައެއް ކަންތައް ފެންނަކަމެވެ.\nއިސްލާމްދީނުގެ ދަޢުވަތަކީ ކުޑަކަމެއް ނޫނެވެ. އެކަން ކުރުމުގެ ސަވާބާއި ދަރުމަ ބޮޑު ފަދައިން، އެކަން ކުރާ ބައެއްގެ މަސްއޫލިއްޔަތުވެސް ބޮޑު ކަމެކެވެ. އެ ދަޢުވަތުގެ ތެރޭގައި ތިމާމެން ފަތުރާ ހެޔޮ އެއްޗެއްގެ ސަބަބުން އޭގެ ސަވާބާއި ދަރުމަ ޤިޔާމަތާ ހަމައަށް ދެމިގެންދާ ގޮތުގައި ތިމާއަށް ލިބޭ ފަދައިން، ނުބައި މަޢުލޫމާތެއް ފެތުރިއްޖެ ނަމަ، އޭގެ ފާފަ ޤިޔާމަތާ ހަމައަށް ތިމާއަށް ލިބޭނެއެވެ. ރަސޫލުﷲ ޞައްލަﷲ ޢަލައިހި ވަސައްލަމްގެ މި ޙަދީޘްފުޅުގައި ވާފަދައިންނެވެ.\nދީނީ ވެބްސައިޓެއް ނުވަތަ ބްލޮގެއް ހިންގުމަކީ ޕާސަނަލް ނުވަތަ ސިޔާސީ ބްލޮގެއް ނުވަތަ ސައިޓެއް ހިންގުން ކަހަލަ ކުޑަ ކަމެއް ނޫނެވެ. އަމިއްލަ ނުވަތަ ސިޔާސީ ބްލޮގުގައިވެސް ލިޔަން ޖެހޭނީ ނުވަތަ ޝާއިޢު ކުރަންޖެހޭނީ އިސްލާމީ ޝަރީޢަތް ހުއްދަކުރާ ތަކެއްޗެވެ. އެބްލޮގުގައި ލިޔާއެއްޗަކާމެދުވެސް ﷲގެ ޙަޟްރަތުގައި ތިމާއާއި ސުވާލުކުރެވޭނެކަން ދަންނަން ޖެހޭނެއެވެ.\nއިސްލާމްދީނުގެ ނަމުގައި ނުވަތަ ދީން ފެތުރުމަށް ނުވަތަ ސުއްނަތް ފެތުރުމަށް ހިންގާ ސައިޓަކީ އެއީ ވަރަށް ޒިންމާދާރުކަމާއެކު، ކުރަން ޖެހޭ ކަމެކެވެ. ސަބަބަކީ އެސައިޓަށް ނުވަތަ ބްލޮގަށް ޒިޔާރަތްކުރާ މީހުން ދީން ނަގަނީ އެސައިޓުން ނުވަތަ ބްލޮގުންނެވެ. އެހެން ވީހިނދު، ތިމާމެންގެ މި މަސައްކަތަކީ، ﷲގެ ނަންފުޅުގައި، ނުވަތަ އެއިލާހުގެ ނަބިއްޔާގެ ނަންފުޅުގައި، ﷲގެ ދީން މީސްތަކުންނާ ހަމައަށް ފޯރުކޮށްދިނުންކަން ހިތުގައި އަބަދުވެސް ބާއްވަން ޖެހޭނެއެވެ. އަދި އެއިގެ މަސްއޫލިއްޔަތަކީ ބޮޑުވެގެންވާ އަމާނާތެއްކަން އަބަދުމެ ހިތުގައި ބާއްވަން ޖެހެއެވެ.\nތިމާމެން ހިންގާ ބްލޮގްގައި އިސްލާމްދީނުގައި މާފު ކުރުމާއި މުސްލިމުން އެކަކު އަނެކެއްގެ ޢައިބު ފޮރުވުމުގެ ވާހަކަ ލިޔެ، ޝާއިޢު ކުރުމަށްފަހު، އެއާ ޚިލާފަށް މުސްލިމުން ފަޟީޙަތްކޮށް ލިޔުންތައް ހަމަ އެސައިޓްތަކުގައި ލިޔުމަކީ އިސްލާމް ދީނަށް ތިމާމެން އަމިއްލައަށް ޖަހާ ޖޯކަކަށް ފުދެއެވެ.\nހަމަ އެގޮތަށް އެހެން ދީންތަކުގެ މީހުންނަށް މަލާމާތްކޮށް، ފުރައްސާރަކުރުމަކީ އިސްލާމްދީން ފެތުރުމުގެ ނަމުގައި ކުރަން ހެޔޮވާވަރުގެ ކަމެއް ނޫނެވެ. މީގެ މާނައަކީ އެއްވެސް ޙާލެއްގައި ޣައިރު މުސްލިމުންގެ ބާޠިލު ޢަޤީދާގެ ވާހަކަ ސިއްރު ކުރުމެއްވެސް ނޫނެވެ. އެހެނެއްކަމަކު، އެކަންވެސް ކުރަންވާނީ ރިވެތި އުސްލޫބާއެކުގައެވެ.\nވަކިން ޚާއްޞަކޮށް މުސްލިމުންގެ ތެރެއިން ކުށްކުރެވޭ މީހުންނަށް ނަސޭހަތްތެރިވާން ޖެހޭނީ އޯގާތެރިކަމާއެކުގައެވެ. އިސްލާމީ އުއްމަތުގެ މީސްތަކުންގެ ފަރާތުން، ކުށްތައް ފެނިވަޑައިގެންނެވި ހިނދު އެކަންތައް އިސްލާހު ކުރެއްވުމުގައި ލޮބުވެތި ރަސޫލުﷲ ޞައްލަﷲ ޢަލައިހި ވަސައްލަމް ދައްކަވާފައިވާ ރިވެތި ނަމޫނާގައި ހިފަހައްޓައިގެންނެވެ.\nއެއްވެސް މީހަކު ފަޟީޙަތްކުރުމަކީ ތިމާމެންގެ މަޤްޞަދު ކަމުގައި ހަދައިގެން ނުވާނެއެވެ. އޭގެ ބަދަލުގައި، ތިމާމެންގެ މަޤްޞަދަކީ އެއްމެ ފަރުދަކަށް ކަމުގައި ވިޔަސް، ތެދުމަގު ލިއްބައިދިނުން ކަމުގައި ހަދަން ޖެހޭނެއެވެ. ތިމާމެންގެ ބްލޮގްގައި ނުވަތަ ސައިޓްގައި ލިޔާ ލިޔުން ކިޔުމަށްފަހު، ނުބައިކަމުގެ އަހުލުވެރިޔާއަށް އެއީ ނުބައެއްކަން އިޙްސާސްވެ، އެ ނުބައިކަންތައް ދޫކޮށް ޙައްޤުގެ މަގަށް އެނބުރި ރުޖޫޢަވުމަކީ އެއީ ތިމާމެންގެ ލަނޑުދަނޑި ކަމުގައި ހަދަން ޖެހޭނެއެވެ.\nޚައިބަރުގެ ދުވަހު، ހަނގުރާމައިގެ ދިދަ ޢަލީ ރަޟިޔަﷲ ޢަންހަށް ދެއްވުމަށްފަހު، ރަސޫލުﷲ ޞައްލަﷲ ޢަލައިހި ވަސައްލަމް ޙަދީޘް ކުރެއްވި މި ޙަދީޘަކީ ތިމާމެންގެ މޮޓޯކަމުގައި ހަދަން ޖެހޭނެއެވެ. އެދުވަހު އެކަލޭގެފާނު ވަނީ ޢަލީ ރަޟިޔަﷲ ޢަންހު އަށް ހަނގުރާމައިގެ ދިދަ ދެއްވުމަށްފަހު، "ކަލޭގެފާނުގެ ސަބަބުން އެއްމެ މީހަކަށް ހިދާޔަތު ލިބިގެން ދިޔަ ކަމުގައި ވިޔަސް، އެކަން ކަލޭގެފާނަށްޓަކައި، ރަތް ޖަމަލަށްވުރެ ހެޔޮކަން ބޮޑުވެގެން" ވާކަން ބަޔާން ކޮށްދެއްވާފައެވެ. ރަތް ޖަމަލަކީ އޭރުގެ އެންމެ އަގުބޮޑު މުދަލެވެ.\nއަދި ރަސޫލުﷲ ޞައްލަﷲ ޢަލައިހި ވަސައްލަމް ވަނީ ހެޔޮ ކަމަކަށް މަގުދައްކައިފި މީހަކަށް އެމަގަށް ތަބާވާ މީހުން، އެ ހެޔޮކަން ކުރުމުގެ ސަވާބު، އެ ހެޔޮކަން ކުރާ މީހާގެ ދަރުމައިން އެއްވެސް މިންވަރެއް އުނި ވުމަކާއި ނުލައި، އެ ގޮވާލި މީހާއަށް ލިބޭނެ ކަމަށް ބަޔާން ކޮށްދެއްވާފައެވެ.\nހަމަ އެގޮތަށް ނުބައިކަމަކަށް މަގުދައްކައިފި މީހަކަށް، އެނުބައި ކަމެއް ކުރާ މީހާއަށް ލިބޭ ފާފައިން އެއްވެސް މިންވަރެއް އުނިވުމަކާ ނުލައި، ލިބޭނެކަމަށްވެސް ވަނީ އިރުޝާދު ދެއްވާފައެވެ.\nއެހެންކަމުން ދީނުގެ ވާހަކަ މީސްތަކުންނަށް ބަޔާންކޮށްދޭ މީހުންނަކީ، ވަރަށްވެސް ބިރުބޮޑު މަސައްކަތެއްގައި ވާ ބައެކެވެ. އެއީ އެބައިމީހުންގެ މަސައްކަތުގައި ސަވާބާއި ދަރުމަ ހޯދުމުގެ ފުރުސަތު ބޮޑު ފަދައިން، ނުބައި ކަމަކަށް ދީނުގެ ނަމުގައިވިޔަސް މަގު ދައްކައިފިނަމަ، ފާފަވެރިވުމުގެ ފުރުސަތުވެސް އެހާ ބޮޑު ކަމެކެވެ.\nއެހެންކަމުން ދީނީ ވެބްސައިޓްތަކާއި ބްލޮގްތައް ހިންގަވާ ފަރާތްތަކަށް ނަސޭހަތްތެރިވަމެވެ. ވަޞިއްޔަތް ކުރަމެވެ. މި ނަސޭހަތާއި ވަސިއްޔަތް އެންމެ ފުރަތަމަ ރައްދުވާ ފަރާތަކީ އަޅުގަނޑާއި އަޅުގަނޑުމެންގެ އެޑިޓޯރިއަލް ބޯޑު ކަންވެސް ޤަބޫލު ކުރަމެވެ.\nވެބްސައިޓްގައި ލިޔުއްވާއިރު ވިސްނަވާށެވެ. އިސްލާމްދީނުގެ ނަމުގައި އަމިއްލަ ވާހަކަތަކެއް ނުދައްކާށެވެ. އަމިއްލަ ގޮތްތައް ފަތުރަން ނޫޅޭށެވެ. އަދި އަމިއްލަ ފަރުދީ ކަންތައްތަކާއި އެޖެންޑާތައް އިސްކުރުމަށްވުރެ، ތިމާގެ ޚާލިޤްވަންތަ އިލާހުގެ ރުހިވޮޑިގަތުން އެދި ލިޔާށެވެ. ޢާއްމުކޮށް މުސްލިމުންގެ މެދުގައި، ޚާއްޞަކޮށް އިސްލާމްދީނަށް ލޯބިކޮށް ސުއްނަތަށް އުޅެން މަސައްކަތް ކުރާ މީހުންގެ މެދުގައި ފިތުނަ ފަސާދަ އުފެދޭ ފަދަ ލިޔުންތަކާއި ޚަބަރުތައް ނުފަތުރާށެވެ.\nއިސްލާމްދީން ފެތުރުމުގެ ނަމުގައި މީހުންނަށް ފުރައްސާރަކުރުމާއި ޖެއްސުންކުރުން ދޫކޮށްލާށެވެ.


ރަމަޟާން ފުޓްސަލް ކަޕް 2016: ރޭގެ މެޗްގައި ޕެންތަރ އެފްސީ ގެ މައްޗަށް އެފްސީ ރެކަން ކުރިހޯދައިފި.\nމާފުށީ ޕްރިޒަން ރަމަޟާން ފުޓްސަލް ކަޕްގައި ރޭގެ ފުރަތަމަ މެޗްގައި ޕެންތަރ އެފްސީ އާއި ވާދަކޮށް އެފްސީ ރެކަން 2-3 ން މޮޅުވެއްޖެއެވެ. އަދި ދެވަނަ މެޗް އޮސްކާ އާއި ޔުނިޓް މެނޭޖްމަންޓް ބައްދަލުކުރި މެޗް 4-4 ން ވަނީ އެއްވަރު ވެފައެވެ.\nޕެންތަރ އެފްސީގެ ކޯޗް މުޙައްމަދު ނާޒިމް ވިދާޅުވީ ރޭގެ މެޗާއިދޭތެރޭ ހިތްހަމަ ނުޖެހޭ ކަމަށާއި ޕްރެކްޓިސްގައި މިއަށްވުރެން މޮޅު ކުޅުމެއް ކުޅުންތެރިން ދެއްކިކަމަށެވެ. އަދި ނަތީޖާ ނެރުމަށް ކުޅުންތެރިން މަސައްކަތް ކުރިނަމަ ރަނގަޅު ނަތީޖާއެއް ލިބުނީސްކަމަށްވެސް ކޯޗް ފާހަގަ ކުރެއްވިއެވެ. ކޯޗް އިތުރަށް ވިދާޅުވީ ވަރަށް މުހިންމު ކުޅުންތެރިއެއް އެންޖަރީގައި ހުރުމުން އެތަނަށް އެހެން ކުޅުންތެރިއެއް ފިޓްކުރުމަށް ދަތިތަކެއް ހުރިކަމަށެވެ.\nރޭގެ ދެވަނަ މެޗުގައި ވަނީ ވަރަށް ފޯރިގަދަ އަވަސް ކުޅުމެއް ފެނިގެން ގޮސްފައެވެ.\nރޭގެ ފުރަތަމަ މެޗްގެ މޮޅުކުޅުންތެރިއަކަށް އެފްސީ ރެކަންގެ ޖާޒީނަންބަރ 27 އަމްޖަދު އަލީ ހޮވިފައިވާއިރު، ދެވަނަ މެޗްގެ މޮޅު ކުޅުންތެރިއަކަށް ހޮވިފައިވަނީ ޔުނިޓް މެނޭޖްމަންޓްގެ ޖާޒީނަންބަރ 12 އަބްދުއްރަހީމް މުޙައްމަދެވެ.\nމި މުބާރާތުގެ ކުޅުން މިރޭވެސް އޮންނާނެއެވެ. ފުރަތަމަ މެޗްގައި ބައްދަލުކުރާނީ ޕެންތަރ އެފްސީ އާއި ޔުނިޓް މެނޭޖްމަންޓް ސީނިއާއެވެ. އަދި ދެވަނަ މެޗް ގައި ބައްދަލުކުރާނީ އޮފެންޑަރ ސްޕޯރޓްސް އާއި އައިވަރީ އެވެ.


އަތޮޅުތަކުގައި ވިޔަފާރިކުރާ ފަރާތްތަކުގެ ތެރެއިން ޖީ.އެސް.ޓީ ނުދައްކާ ފަރާތްތަކުގެ ނަންތައް ހާމަކޮށްފި\nޖީ.އެސް.ޓީއަށް ރަޖިސްޓަރީކޮށްފައިވާ ފަރާތްތަކުގެ ތެރެއިން ޖީ.އެސް.ޓީ ބަޔާން ހުށަނާޅާ އަދި ޖީ.އެސް.ޓީ ނުދައްކާ ފަރާތްތަކުގެ މަޢުލޫމާތު ހާމަކުރުމަށް 13 މާރޗް 2012 ގައި އާންމުކޮށްފައިވާ ޕޮލިސީގެ ދަށުން އަތޮޅުތަކުގައި ވިޔަފާރި ކުރާ ފަރާތްތަކުގެ މަޢުލޫމާތު ހާމަކޮށްފިއެވެ. މިޕޮލިސީގެ ދަށުން ހާމަކުރަނީ ކޮންމެ ކުއާޓަރެއް ނިމުމަށްފަހު ފެށޭ މަހުގެ 28 ވަނަ ދުވަހުގެ ނިޔަލަށް ޖީ.އެސް.ޓީ ބަޔާން ހުށަހަޅާފައިނުވާ އަދި އެތާރީޚުގެ ނިޔަލަށް ޖީ.އެސް.ޓީ ދައްކާފައިނުވާ ފަރާތްތަކުގެ މަޢުލޫމާތެވެ. މިގޮތުން 12 އޭޕްރިލް 2012 ވަނަ ދުވަހު ހާމަކުރީ އޮކްޓޯބަރ 2011 އިން ޑިސެމްބަރ 2011ގެ ޓެކްސްނެގޭ މުއްދަތުގައި ޖީ.އެސް.ޓީ ބަޔާން ހުށަހަޅާފައިނުވާ އަދި އެތާރީޚުގެ ނިޔަލަށް ޖީ.އެސް.ޓީ ދައްކާފައިނުވާ ފަރާތްތަކުގެ ތެރެއިން އަތޮޅުތަކުގައި ވިޔަފާރިކުރާ ފަރާތްތަކުގެ މަޢުލޫމާތެވެ. އަދި މިލިސްޓް 26 އޭޕްރީލް 2012 ވަނަ ދުވަހު ގެޒެޓުގައި ޝާޢިއު ކުރެވޭނެއެވެ.\nއަތޮޅުތަކުގައި ވިޔަފާރި ކުރާ ފަރާތްތަކުގެ ތެރެއިން ޖީ.އެސް.ޓީ ނުދައްކާ ފަރާތްތައްކަމަށް މިއޮތޯރިޓީގެ ވެބްސައިޓް ގައި އާންމުކޮށްފައި ވަނީ 37 ފަރާތެއްގެ މަޢުލޫމާތެވެ. ވެބްސައިޓުގައި ޝާއިޢުކޮށްފައިވާ ލިސްޓުގައިވާ ފަރާތްތަކުގެ ތެރެއިން އެއްވެސް ފަރާތަކުން އެ މަޢުލޫމާތު ގެޒެޓު ކުރުމުގެ ކުރިން ޖީ.އެސް.ޓީ ބަޔާން ހުށަހަޅައިފިނަމަ ނުވަތަ ފައިސާ ދައްކައިފިނަމަ އެފަދަ ފަރާތްތަކުގެ ނަން ވެބްސައިޓުގައިވާ ލިސްޓުން އުނިކުރެވޭނެއެވެ. މިމަޢުލޫމާތުތައް ވެބްސައިޓްގައި އާންމު ކުރެވުނުކަމުގައި ވީނަމަވެސް ގަވާއިދުން ޖޫރިމަނާ އަރަމުންދާނެއެވެ. އަދި ގެޒެޓުގައި ޝާޢިއު ކުރުމަށްފަހު ޖީ.އެސް.ޓީ ނުދައްކާ ފަރާތްތަކާއިމެދު ޤާނޫނުގައިވާ ގޮތުގެ މަތިން އަޅަންޖެހޭ އެހެނިހެން ފިޔަވަޅުތައްވެސް އަޅަމުންދާނެއެވެ.\nޖީ.އެސް.ޓީ ނުދައްކާ ފަރާތްތަކުގެ މަޢުލޫމާތު ހާމަކުރުމުގެ ކުރިން އެފަރާތްތަކަށް އެތަކެއް ފަހަރަކު ފޯނުން ގުޅާ، ޓެކްސް ނުދައްކާ ފަރާތްތަކަށް ޤާނޫނުގައި ކަނޑައެޅިފައިވާ އަދަބުތައް ކިޔައި ދެވިފައިވެއެވެ. މީގެ އިތުރުން އީ-މެއިލް، އެސް.އެމް.އެސް އަދި އަތޮޅު ކައުންސިލްތައް މެދުވެރިކޮށްވެސް އެފަރާތްތަކަށް އެންގުމުގެ މަސައްކަތްކުރެވުނު ނަމަވެސް އަތޮޅުތަކުގައި ވިޔަފާރި ކުރާ ފަރާތްތަކުގެ މަޢުލޫމާތު ހާމަކުރިއިރު އެއްގޮތަކަށްވެސް ނުގުޅޭ 04 ފަރާތެއް ވެއެވެ.\nމާލޭ ސަރަޙައްދުގައި ވިޔަފާރި ކުރާ ފަރާތްތަކުގެ މަޢުލޫމާތު ވެބްސައިޓްގައި 29 މާރޗް 2012ގައި ފުރަތަމަ ފަހަރަށް ހާމަކުރިއިރު ޖީ.އެސް.ޓީއަށް ރަޖިސްޓަރީކޮށްފައިވާ 4298 ފަރާތުގެ ތެރެއިން ޓޫރިޒަމް ދާއިރާގެ 20 ފަރާތަކާއި ޓޫރިޒަމް ދާއިރާ ނޫން ދާއިރާތަކުގެ 104 ފަރާތެއް ހިމެނެއެވެ. ނަމަވެސް މިލިސްޓް 12 އޭޕްރީލް 2012 ވަނަ ދުވަހު ގެޒެޓްގައި ޝާޢިއު ކުރިއިރު މި ޢަދަދު ވަނީ 124އިން 90 އަށް މަދުވެފައެވެ.


މަޖިލީހުގައި ރެސްޓޯރެންޓަކާއި ޖިމެއް ހިންގަން ޕްރޮޕޯސަލް ހުށަހަޅަން ފުރުސަތު ހުޅުވާލައިފި – DhiDaily\nމަޖިލީހުގައި ރެސްޓޯރެންޓަކާއި ޖިމެއް ހިންގަން ޕްރޮޕޯސަލް ހުށަހަޅަން ފުރުސަތު ހުޅުވާލައިފި\nރައްޔިތުންގެ މަޖިލީހުގެ އިދާރާގައި ޖިމަކާއި ރެސްޓޯރަންޓެއް ހިންގަން ޝައުގުވެރިވާ ފަރާތްތަކުން ޕްރޮޕޯސަލް ހުށަހެޅުމުގެ ފުރުސަތު ހުޅުވާލައިފިއެވެ.\nމިއަދުގެ ޖަލްސާ ފައްޓަވަމުން މަޖިލީހުގެ ރައީސް، މުހައްމަދު ނަޝީދު ވިދާޅުވީ މަޖިލީހުގެ އިދާރާގައި ރެސްޓޯރެންޓް، ކެފޭއެއް ހިންގުމަށް ޕްރޮޕޯސަލް ހުށަހަޅަން ހުޅުވާލާފައިވާ ކަމަށާއި މި ތަން ހުންނާނީ މަޖިލީހުގެ އާ އިމާރާތުގެ ޓެރަހުގައި ކަމަށެވެ.\n“މެމްބަރުން މާބޮޑަށް ސިއްހީ ގޮތުން ފިޓުވާން ވެއްޖެ ކަމަށް މަޖިލީހުގެ ކްލަބަށް ފެންނަނީ” ނަޝީދު ވިދާޅުވިއެވެ.\nއަދި މަޖިލީހުގެ އިދާރާގައި ފިޓްނަސް ސެންޓަރެއް ހިންގުމަށް ވެސް ޕްރޮޕޯސަލް ހުށަހަޅަން ވަނީ ހުޅުވާލައި އެކަން އާންމުކޮށް އިއުލާންކޮށްފައެވެ. މި ދެ އިއުލާން ވެސް ކޮށްފައިވަނީ މަޖިލީހުގެ ސޯޝަލް ކްލަބުންނެވެ.\nމިކަމާ ގުޅިގެން މައުލޫމާތު ސާފު ކުރުމުގެ ބައްދަލުވުން އޮންނާނީ އޮގަސްޓް 5، ވާ ބުދަ ދުވަހުގެ 13:00 ގައި ރައްޔިތުންގެ މަޖިލީހުގެ އިދާރާގައެވެ. އަދި އެ ބައްދަލުވުމުގައި ދެވޭ މަޢުލޫމާތާ އެއްގޮތްވާ ގޮތުގެމަތިން ޕްރޮޕޯސަލް ހުށަހެޅުން އޮންނާނީ 16 އޮގަސްޓް ވާ އާދީއްތަ ދުވަހުގެ 11:00 ގައެވެ.\nއިއުލާންގައިވާ ގޮތުން މައުލޫމާތު ސާފުކުރުމަށް ބާއްވާ ބައްދަލުވުމަށް ހާޒިރުނުވާ ފަރާތްތަކަށް ޕްރޮޕޯސަލް ހުށަހެޅުމުގެ ފުރުސަތު ނުލިބޭނެއެވެ.


Hithaai fuhpaameyge balithah hunna meehunnah mee rangalhu kasratheh! – Iru\nމަރުވެގެން ހޮސްޕިޓަލަށް ގެންދިޔަ މީހަކު ކޮވިޑަށް ޕޮޒިޓިވް ވެއްޖެ\nޖޭއެސްސީގެ ތަހުގީގު ކޮމިޓީތަކަށް ފުރުސަތު ހުޅުވާލައިފި\nމުންޑޫ ސްކޫލުގައި ކިޔަވައިދިނުމަށް ހުރި ދަތިތައް އެޑިއުކޭޝަން މިނިސްޓްރީއާ ހިއްސާކޮށްފި\n71 ގެސްޓްހައުސްއެއް ހުޅުވުމުގެ ހުއްދަ ދީފި\nފިހާރަތަކާއި ރެސްޓޯރެންޓްތައް ހުޅުވާފައި ބަހައްޓާ ގަޑި އިތުރުކޮށްފި\nމިދިޔަ މަހުގެ ނިޔަލަށް 44365 ފަތުރުވެރިން ރާއްޖެ ޒިޔާރަތްކޮށްފި\nހިތާއި ފުއްޕާމޭގެ ބަލިތަށް ހުންނަ މީހުންނަށް މީ ރަނގަޅު ކަސްރަތެއް!\nޔޯގާ އަކީ ސިއްޙީގޮތުން އެތަށް ފައިދާތަކެއް ހަށިގަނޑަށް ކުރުވާ ކަސްރަތެކެވެ. ޔޯގާ މާސްޓަރެއް ކަމަށްވާ އަކްޝަރު ބުނާ ގޮތުގައި ބައެއް ޔޯގާ ޕޯސްތަކުގެ ސަބަބުން ހިތާއި ފުއްޕާމޭގެ ބަލިތަށް ހުންނަ މީހުންނަށްވެސް ބޮޑެތި ލުއިތަށް ލިބެއެވެ. މިއަދު މިބަލާލަކީ އެފަދަ ބަލިތަކުން ރައްކާތެރިވުމަށް ނޫނީ އެފަދަ ބަލިތަށް ހުންނަމީހުންނަށްވެސް ލުއިވާނެ ބައެއް ޔޯގާ ޕޯސްތަށް ކަމުގައި އަކްޝަރު ހާމަކޮއްފައިވާ ބައެއް ޕޯސްތަކަށެވެ.\nދެފައި ވައްކޮއްގެން ބުރަކަށި ތެދުވާނެހެން އިށށީދެލާށެވެ. އެއަށްފަހު ލޯމާރާލައިގެން އިދއެ ބޭރަށް އަދި އެތެރެއަށް ނޭވާ ލަމުން ގެންދާށެވެ. ނޭވާ ހިފަހައްޓާލުމަށްފަހު5ސިކުންތު މަޑުކޮއްލާށެވެ. އަދި ނޭވާ ބޭރަށް ދޫކޮއްލުމުގައިވެސް5ސިކުންތު ހޭދަކުރަންވާނެއެވެ.\nހަށިގަނޑު ރީތިކޮށް ދަމާލައިގެން ބަނޑުވަތަށް އޮށޯންނާށެވެ. ފައިގެ ދެ ބޮޑުވައި އިގިލި ޖެހޭނެހެން ފައި ކައިރިކޮއްލާށެވެ. ދެން ކޮޑާ އެއްހަމައެއްގައި އަތް ޖައްސާލުމަށްފަހު އަތް ރީތިކޮށް ދަމާލެވޭވަރަށް ހަށިގަނޑު ހިއްލާލާށެވެ.\nއެއްފަރާތަކަށް ވާގޮތަށް އޮށޯވެލާށެވެ. އެއް ފައި މައްޗަށް އަނެއްފައި ވާގޮތަށް ބާއްވާށެވެ. އެއް އަތް ވިއްދާލުމަށްފަހު އަތް ރަގަނޅަށް ދަމާލެވޭ ވަރަށް އެއް އަތްމައްޗަށް ތެދުވާށެވެ. އަނެއް އަތް މައްޗަށް ދަމާލާ އިގިލިތަށް ހުޅުވާލާށެވެ. ހަށިގަނޑު ހުންނަންވާނީ އެއް އަރިއަކަށް ރީތިކޮށް ދަމާލެވިފައެވެ.މިގޮތަށް ދެއަރިއަށްވެސް ތަކުރާކުކުރަން ވާނެއެވެ.\nކުޑަކަކޫ މައްޗަށް އިށީންނާށެވެ. ދެއަތުން ފުންނާބުގައި ހިފާލާށެވެ. އަތް ރަގަނޅަށް ދެމޭވަރަށް ހަށިގަނޑު ހިއްލާލާށެވެ. ދެން ފަޔާ ދިމާއަށް ހަށިގަނޑަށް ވާން ވާވަރަށް ބޯ އަރިކޮއްލާށެވެ.\nމިއިން ކޮންމެ ޔޯގާ ސެޓެއްގައިވެސް އެންމެ މަދުވެގެން2މިނެޓް މަޑުކުރަންވާނެއެވެ. އަދި ބުރޭކު ނަގަމުން3ނޫނީ4ސެޓު ހަދަންވާނެއެވެ.މިއީ ދިފާއީ ނިޒާމު ވަރުގަދަކޮށް އަންހެނުންނަށް ދިމާވާ ބުރެސްޓް ކެންސަރުން ރައްކާތެރިވުމަށްވެސް ހޯދިދާނެ ފަރުވާ އެކެވެ.


Hiley Firihenun Gengulhey Anhen Meehaage Mahcchah Amalu Kurumah Firimeehaa Ge Mahcchah Othee Kon Gothehtho? ހިލޭ ފިރިހެނުން ގެންގުޅޭ އަންހެން މީހާގެ މައްޗަށް އަމަލު ކުރުމަށް ފިރިމީހާގެ މައްޗަށް އޮތީ ކޮން ގޮތެއްތޯއެވެ؟ – Huvadhoo News Hiley Firihenun Gengulhey Anhen Meehaage Mahcchah Amalu Kurumah Firimeehaa Ge Mahcchah Othee Kon Gothehtho? Huvadhoo News\nހިލޭ ފިރިހެނުން ގެންގުޅޭ އަންހެން މީހާގެ މައްޗަށް އަމަލު ކުރުމަށް ފިރިމީހާގެ މައްޗަށް އޮތީ ކޮން ގޮތެއްތޯއެވެ؟\nފޮޓޯ އިލުސްޓްޜޭޝަން : ސްލޭޓް\nހިލޭ ފިރިހެނުން ގެންގުޅޭ އަންހެން މީހާގެ މައްޗަށް އަމަލު ކުރުމަށް ފިރިމީހާގެ މައްޗަށް އޮތީ ކޮން ގޮތެއް ކަމާއިމެދުގައި ކޮށްފައިވާ ސުވާލުގެ ޖަވާބު ނުކުތާ ތަކެއްގެ މައްޗަށްދެމެވެ.\nޒިނޭ ކުރުން ނުތަވަ ޒިނޭގެ މަގުތަކުގެ ނުބައިކަމާއި އޭގެ މުޑުދާރުކަން ދެނެގަތުމެވެ.\nﷲ ވަޙީ ކުރައްވާފައިވެއެވެ: (وَلاَ تَقْرَبُواْ الزِّنَى إِنَّهُ كَانَ فَاحِشَةً وَسَاء سَبِيلاً ) ”އަދި ތިޔަބައިމީހުން ޒިނޭއާ ކައިރި ނުވާށެވެ. އެއީ ހުތުރުކަން ބޮޑުވެގެންވާ ފާފައެއް ކަމުގައި ވިއެވެ. އަދި މަގެއްގެ ގޮތުން އެކަންތައް ހާދާހާ ނުބައިވެގެންވެއެވެ.“\nﷲ سبحانه وتعالى މިކަމުގެ ޙުރުމަތުގެ ބޮޑުކަން ބަޔާންކުރައްވާ ވަޙީކުރެއްވިއެވެ: (وَالَّذِينَ لا يَدْعُونَ مَعَ اللَّهِ إِلَهًا آخَرَ وَلا يَقْتُلُونَ النَّفْسَ الَّتِي حَرَّمَ اللَّهُ إِلا بِالْحَقِّ وَلا يَزْنُونَ وَمَنْ يَفْعَلْ ذَلِكَ يَلْقَ أَثَامًا ( 68 ) يُضَاعَفْ لَهُ الْعَذَابُ يَوْمَ الْقِيَامَةِ وَيَخْلُدْ فِيهِ مُهَانًا ( 69 ) إِلا مَنْ تَابَ )\nމާނައަކީ: ”އެބައިމިހުންނަކީ ﷲ އާއެކު އެހެން އިލާހަކަށް ދުޢާ ނުކުރާނެ މީހުންނެވެ. އަދި ﷲ ޙުރުމަތްތެރިކުރައްވާފައިވާ ނަފްސެއް ޙައްޤަކާއި ނުލައި ނުމަރާ މީހުންނެވެ. އަދި ޒިނޭ ނުކުރާ މީހުންނެވެ. އެއިން ކަމެއް ކޮށްފިމީހާ އެކަމުގެ ޢުޤޫބާތާއި ބައްދަލު ކުރާނެއެވެ. އެމީހަކަށް ޤިޔާމަތް ދުވަހުން ޢަޛާބު ގިނަ ކުރައްވާހުއްޓެވެ. އަދި އިހާނެތިކަން ލިބިގެންވާ ޙާލު އެއަޛާބުގެ ތެރޭގައި އެމީހަކު ދެމިހުންނާނެ އެވެ. ތައުބާވެ، އީމާންވެ، ގިނަގިނައިން ޞާލިޙު ޢަމަލު ކުޅަ މީހަކު މެނުވީއެވެ.“\nވުމުން، މި ޢަމަލަކީ ކިތަންމެ ގާތް ދުރު މީހެއްގެ ޢަމަލު ކަމުގައިވީނަމަވެސް އޭގެ ނުބައިކަމާއި ނުރައްކަލާއި އަދި އޭގެ އަހުލުވެރިޔާ ފަސާދަވެފައިވާނެ ވަރު ވިސްނައި ފިކުރުކޮށްލުން ހުއްޓެވެ.\nއިމާމާ الإمام ابن القيم – رحمه الله ވިދާޅުވެފައިވާ ބަސްފުޅުން އެޢަމަލު ކުރާމީހެއްގެ ނަފްސުގެ މުޑުދާރުކަމާއި، އެމީހެއްގެ ހަޑި ހުތުރުކަން އަދި ޠާބީޢަތް ބަދަލުވެފައިވާނެ ވަރު ދެނެގަތުން ހުއްޓެވެ.\n”ޒިނޭ އަކީ އެންމެހައި ނުބައިކަންތަކެއް ޖަމަޢަކޮށްފައިވާ ކަމެކެވެ: ދީންވެރިކަމެއް ނެތުމާއި، ވަރަޢަވެރިކަން ގެއްލުމާއި، ޣީރަތްތެރިކަން ނެތުމާއި، އެއްބަސްވުންތަކަށް ވަފާތެރި ނުވުމާއި، ބަސްބުނުމުގައި ތެދުވެރި ނުވުމާއި، އަނބިދަރީންގެ މައްޗަށް ލަދުވެތިކަމެއް ނެތުމާއި، ޣައްދާރުވުމާއި، މަކަރު ހެދުމާއި ޚިޔާނާތްތެރިވުމާއި، ޙަރާމްކަންތަކަށް އަރައިގަތުމަށް ޖެހިލުން ކުޑަވުމާއި، އޭނާގެ ހިތުން ޣީރަތްތެރިކަން ފިލައިގެން ދިއުންވެ އެވެ.“ روضة المحبين ص 360 – 363\nމިތަނުގައި ޛިކުރުކޮށްފައިވާ، ކައިވެޏެއްގެ މަތީގައިވާ އަންހެނަކު އެހެން ފިރިހެނަކާ އެކުގައި ނަހަލާލު ގުޅުމެއް ހިންގުމަކީ، އޭގެ ސަބަބުން އޮޓެމެޓިކުން ކޮށްގެންހުރި ކައިވެނި ރޫޅިގެންދާނެ ކަމެއް ނޫނެވެ.\nޝައްކެތްވެސް ނެތެވެ. އެއީ ފާފަވެރިކަން ބޮޑުވެގެންވާ މުޑުދާރު ޢަމަލެއް ކަމުގައިމެނުވީ ނުވެ އެވެ.\nއެ ގޮތުން އެފަދަ ފާފަތައް ކަމުގައިވާ، ވައްކަން ކުރުމާއި، ބަގުރާ ބުއިމާއި، މީހުން މެރުމާއި، ފޭރުން ފަދަ ޢަމަލުތަކަކީ ބޮޑުވެގެންވާ އޭގެ މައްޗަށް ބޮޑުވެގެންވާ ވަޢީދު އަދި ޢުޤޫބާތް ކަނަޑައެޅިފައިވާ ފާފަތަކެވެ. އެހެނަސް އެ ފާފައަށް އަރައިގަތުމަކުން ކައިވެނި ރޫޅިގެން ނުދާނެ އެވެ.\nޝައްކެތްވެސް ނެތެވެ. މިފަދަ ޒިނޭގެ ޢަމަލު ހިންގާ އަންހެނާއަކީ، ﷲކަނޑައަޅުއްވާފައިވާ ޙައްދުން ބޭރުވެ، އެ އިލާހުގެ ޙައްޤަށް އަރައި އަދި ފިރިމީހާގެ ކިމަންގަތުމުން ބޭރުވެ، ފިރިމީހާގެ ޙައްޤަށް އަރައިފައިވާ އަންހެނެކެވެ.\nއެހެނަސް އެހިނދުވެސް، ނުކިޔަމަންތެރިކަން ދައްކާފައިވާ މި އަންހެންމީހާއަށްވެސް އޮތީ ދީނުގައި ކަނޑައެޅިފައިވާ މަންހަޖެވެ.\nﷲ ވަޙި ކުރެއްވި އެވެ. (وَاللَّاتِي تَخَافُونَ نُشُوزَهُنَّ فَعِظُوهُنَّ وَاهْجُرُوهُنَّ فِي الْمَضَاجِعِ وَاضْرِبُوهُنَّ ۖ فَإِنْ أَطَعْنَكُمْ فَلَا تَبْغُوا عَلَيْهِنَّ سَبِيلًا ۗ إِنَّ اللَّهَ كَانَ عَلِيًّا كَبِيرًا) “ އެކަނބަލުން ނުކިޔަމަންތެރިވެދާނެކަމަށް، ތިޔަބައިމީހުން ބިރުގަންނަނަމަ، ފަހެ، އެކަނބަލުންނަށް ނަޞޭޙަތް ދޭށެވެ! އަދި، އެކަނބަލުންނާއެކު އެއްދާންކުރުން ދޫކޮށްލާށެވެ! އަދި، އެކަނބަލުންގެ ގައިގައި (ހާނީއްކަ ނުވާގޮތުން) ޖަހާށެވެ! ފަހެ، ތިޔަބައިމީހުންނަށް އެކަނބަލުން ކިޔަމަންވެއްޖެނަމަ، އެކަނބަލުންގެ މައްޗަށް (އަނިޔާވެރި) މަގަކަށް ނޭދޭށެވެ! ހަމަކަށަވަރުން، اللَّه އީ، އެންމެ މަތިވެރި، އެންމެ މާތް އިލާހު ކަމުގައި ވެ އެވެ.“\nނަޞޭޙަތްތެރި ވުމެވެ. ފަހެ، ނަޞޭހަތްތެރިވެ އެ ޢަމަލު ދޫކޮށް ﷲއަށް ތަޥްބާވެއްޖެހިނދު އަނބިމީހާ އެކުގައި ދިރިއުޅުން ހުއްޓެވެ.\nއެމީހެއްގެ ޚުލުޤު ނުބައިވެ، އޭގެ އިތުރަށް ޙަރާމް ޢަމަލުގައި މެދުކެނޑުމެއްނެތި ހުރުމުގެ ސަބަބުން، އެމީހަކު ވަރިކުރުން ހުއްދަވެގެންވެ އެވެ.\nވަރިކުރުމުގެ ޙުކުމްތަކަށް ބަލާހިނދު، މިފަދައިން އިޞްލާޙުވުމަށް ދެކޮޅުހަދައި، ﷲގެ ޙައްޤަށް އަރައި، އެގޮތުގައި އަނބިމީހާ ފަރުވާކުޑަ ކުރާނަމަ، ނަޞޭޙަތް ދީގެންވެސް އިޞްލާޙް ނުކުރާނަމަ، މިއީ ޢިލްމުވެރިން ކަނޑައަޅާފައިވާ ވަރިކުރުން މުޞްތަޙައްބުވެގެންވާ ޙާލަތެވެ.\nޙަރާމް ޢަމަލު ކުރުމުގައިވާ ފިރިމީހާއަށް ނުވަތަ އަނބިމީހާއަށް އެކަމުގެ މައްޗަށް ނަޞޭހަތްތެރިވުމާއި، ބަޔާންކޮށްދިނުންވެ އެވެ. އަންގައިދިނުން ހުއްޓެވެ. އެ ފާފަވެރި މުޑުދާރު ޢަމަލުން ތަޥްބާވެ، ﷲ ގެ މަގަށް ކުއްތަންވުމަށް ދަޢުވަތު ދިނުންވެ އެވެ. އެހެނަސް އެ މަގު ޚިޔާރު ކުރުމުގެ ބަދަލުގައި، ފާޙިޝް ޢަމަލާއި މުޑުދާރު މަގުގައި ދެމިހުރެއްޖެހިނދު ވަރިކުރުންވެ އެވެ.\nފިރިހެނާ އަށް އޮތް ހުކުމް ބުނެދީ ފިރިހެނުން ނުބައީ ބޮޑަށް\nހެޔޮނުވާނެ ފިރިންނަށް ކިޔައިދީބަލަ ބޭޭވަފާތެރި ވުމުން އަނބިންނަށް ލިބޭ ނަޗްސާނީ ގެއްލުމާއި ތިކަމުގެ ނުބައިކަން ލިޔެވެން ހުރި މީހުން ލިޔެދީބަލަ. ކިތައް އަންހެނުން މި ވޭނުގަ ހަނާވަނީމި ނިިިިިިިިިިިިިި


Covid aa Gulhigen Konme 10 Meehakun Ekehge Aamdhanee Ehkoh Huhtunu: Survey – Iru\nކޮވިޑާ ގުޅިގެން ކޮންމެ 10 މީހަކުން އެކެއްގެ އާމްދަނީ އެއްކޮށް ހުއްޓުނު: ސާވޭ\nކޮވިޑް 19އާ ގުޅިގެން ރާއްޖޭގައި ކޮންމެ 10 މީހަކުން އެކަކުގެ އާމްދަނީ އެއްކޮށް ހުއްޓިފައިވާ ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އާއި ދިވެހި ގައުމީ ޔުނިވާސިޓީ (އެމްއެންޔޫ) ގުޅިގެން ކުރިއަށްގެންދިޔަ ސާވޭއަކުން ދައްކައިފިއެވެ.\nކޮވިޑް19ގެ އިޖްތިމާއީ އަދި އިގްތިސޯދީ ކަންކަމަށް ކުރި އަސަރު ދެނެގަތުމަށް އެޗްޕީއޭއާއި ޔުނިވާސިޓީ ގުޅިގެން ހުސްވި މޭ މަހު ވަނީ އޮންލައިން ސާވޭއެއް ކުރިއަށް ގެންގޮސްފައެވެ.\nއެ ސާވޭގެ ފުރަތަމަ ބުރުގައި 2،871 ބައިވެރިޔަކު ވަނީ މައުލޫމާތު ހިއްސާކޮށްފައެވެ. އަދި އެ ސާވޭގެ ހޯދުންތައް އެޗްޕީއޭގެ ފަރާތުން މިހާރު އަންނަނީ އާންމުކުރަމުންނެވެ.\nއެ ދިރާސާއިން ދައްކާ ގޮތުގައި ކޮވިޑާ ގުޅިގެން ސާވޭގައި ބައިވެރިވި މީހުންގެ 29 ޕަސެންޓް މީހުންގެ ވަޒީފާ ވަނީ ގެއްލިފައެވެ. އެއީ ކޮންމެ 10 މީހަކުން އެކަކެވެ. އަދި 10 މީހުންގެ ތެރެއިން އެކަކުގެ ވަޒީފާ އަންނަ މަހު ގެއްލިދާނެކަމުގެ ބިރު އެބަ އޮތް ކަމަށް ސާވޭގެ ބައިވެރިން ބުނެފައިވެއެވެ.\nއޭގެ އިތުރުން ކޮންމެ 10 މީހަކުން ތިން މީހެއްގެ މުސާރަ ކުޑަކޮށްފައިވާއިރު، 10 މީހަކުން ފަސް މީހެއްގެ ވަޒީފާއަށް އަސަރު ނުކުރާ ކަމަށް ވެސް ދިރާސާއިން ދައްކައެވެ.\nކޮވިޑް19 ބަލިމަޑުކަމާ ކުރިމަތިލާން ޖެހުނު އިރު، ދިރާސާގެ ބައިވެރިންގެ ތެރެއިން 71 ޕަސެންޓް މީހުން އާމްދަނީ ހޯދަމުން ދިިޔައީ އަދާކުރަމުން ދިިޔަ ވަޒީފާއިންނެވެ. ހަ ޕަސެންޓް މީހުން އާމްދަނީ ހޯދަމުން ދިޔައީ ތަންތަން ކުއްޔަށް ދީގެންނާއި ޕެންޝަން ފައިސާއިންނެވެ. ބައިވެރިންގެ ތެރެއިން 16 ޕަސެންޓް މީހުން ވިޔަފާރިިތަކުން އާމްދަނީ ހޯދަމުން ދިޔަ އިރު، ހަތް ޕަސެންޓް މީހުންނަށް އާމްދަނީއެއް ނުލިބެއެވެ.\nދިރާސާގައި ބައިވެރިވި މީހުންގެ ތެރެއިން ކޮވިޑާ ގުޅިގެން 65 ޕަސެންޓް މީހުންގެ ފައިނޭންސަށް ވަރަށް ބޮޑަށް އަސަރުކޮށްފައިވާ ކަމަށް ބުނެފައިވާއިރު 23 ޕަސެންޓް މީހުންނަށް ކުޑަކޮށް، އަދި 12 ޕަސެންޓްގެ މީހުންގެ ހާލަތު އަދި ބަޔާންކުރަން އަވަސް ކަމަށް ބުނެފައިވެއެވެ.\nކޮވިޑާ ގުޅިގެން އެންމެ ބޮޑަށް އަސަރުކުރި އެއް ބަޔަކީ ވިޔަފާރިތަކެވެ. އެގޮތުން ސާވޭއަށް މައުލޫމާތު ދިން ކޮންމެ 10 ވިޔަފާރިއަކުން ފަސް ވިޔަފާރިއަކަށް އަސަރުކޮށްފައިވާއިރު، ކޮންމެ 10 ވިޔަފާރިއަކުން ހަތަރު ވިޔަފާރިއަކަށް އެއްވެސް އާމްދަނީއެއް ނުލިބޭ ކަމަށް ބުނެފައިވެއެވެ.\nކޮވިޑް19 އާ ގުޅިގެން މާލެ ސަރަހައްދު ފުރަބަންދު ކުރުމާ ގުޅިގެން 44 ޕަސެންޓް މީހުން ވަޒީފާއަށް ގޮސްފައެއް ނުވެއެވެ. ގޭގައި ތިބެގެން 37 ޕަސެންޓް މީހުން މަސައްކަތް ކުރިއިރު، އަށް ޕަސެންޓް މީހުން ވަނީ ހަފްތާއަކު ދެތިން ފަހަރު ވަޒީފާއަށް ނުކުމެފައެވެ. ފުރަބަންދުގައި ވެސް ގަވާއިދުން މަސައްކަތަށް ނުކުމެފައި ވަނީ 11 ޕަސެންޓު މީހުންނެވެ.


PSG ge champions league match thah ehen gaumakah | Mihaaru\nޕީއެސްޖީގެ ވެރިޔާ ނާސިރު އެލް ހެއްލާފީ.-- ފޮޓޯ: އޭއެފްޕީ\n29 އެޕްރީލް 2020 - 14:06\nދޯހާ (އޭޕްރީލް 29) - ކޮވިޑް-19 ފެތުރުން ހުއްޓުވުމުގެ ގޮތުން ފްރާންސް ސަރުކާރުން އެ ގައުމުގައި ސެޕްޓެމްބަރު މަހުގެ ކުރިން އެއްވެސް ކުޅިވަރު ހަރަކާތެއް ނުބޭއްވޭނެކަން އިއުލާނުކުރުމާ އެކު ޕީއެސްޖީގެ ޗެމްޕިއަންސް ލީގު މެޗުތައް އެހެން ގައުމުގެއްގައި ކުޅެން މަސައްކަތްކުރާނެ ކަމަށް އެ ކްލަބްގެ ރައީސް ނާސިރު އެލް ހެއްލާފީ ވިދާޅުވެއްޖެ އެވެ.\nފްރާންސްގެ ބޮޑު ވަޒީރު އެޑޮއާޑް ފިލިޕޭގެ ސަރުކާރުން ވަނީ މީހުން އެއްވެ އުޅޭގޮތަށް ކުރިއަށްގެންދާ ހުރިހާ ހަރަކާތްތައް ސެޕްޓެމްބަރު މަހުގެ ކުރިން ނުބޭއްވޭ ގޮތަށް ނިންމައިފަ އެވެ. އަދި ސަޕޯޓަރުން ނުވައްދައި ވެސް ފުޓްބޯޅަ މެޗުތައް ނުބޭއްވޭނެ އެވެ. ސަރުކާރުގެ މި ނިންމުމާ އެއްގޮތަށް އަމަލުކުރަން ފްރާންސްގެ ފުޓްބޯޅަ ފެޑެރޭޝަނުން ވެސް އޮތީ ތައްޔާރަށެވެ. އެކަން ފްރާންސް ފުޓްބޯޅަ ފެޑެރޭޝަނުގެ ރައީސް ނޮއެލް ލަ ގްރައެޓް ވެސް ވަނީ ޔަގީންކޮށްދެއްވައިފަ އެވެ.\nފްރާންސް ލީގުގެ އެއް ވަނައިގައި އޮތް ޕީއެސްޖީން އަންނަނީ މި ސީޒަނުގައި ޗެމްޕިއަންސް ލީގުގައި ވާދަކުރަމުންނެވެ. އެ ޓީމުން ވަނީ ޗެމްޕިއަންސް ލީގުގެ ކުއާޓާ ފައިނަލުން ފުރުސަތު ހޯދައިފަ އެވެ. ޔުއެފާ އިން ވަނީ އޮގަސްޓް މަހުގައި ޗެމްޕިއަންސް ލީގު ކުޅެން މަސައްކަތްކުރަމުން އަންނަ ކަމަށް ބުނެފަ އެވެ. އަދި އެކަން ކްލަބްތަކާ އެކު ވެސް ވަނީ މަޝްވަރާކޮށްފަ އެވެ.\nޕީއެސްޖީގެ ރައީސް ހެއްލާފީ ވިދާޅުވީ ފްރާންސް ސަރުކާރުން ފުޓްބޯޅަ ސީޒަން ކެންސަލްކުރަން ނިންމެވި ނިންމުމަށް އިހުތިރާމްކުރާކަމަށާއި އެހެން ނަމަވެސް ޕީއެސްޖީން ވެސް ވާދަކުރަމުން އަންނަ މުބާރާތްތަކުގައި ކުރިއަށްދާނެ ގޮތެއް ވިސްނަންޖެހޭ ކަމަށެވެ.\n"ޔުއެފާއާ އެކު ވެފައިވާ އެގްރިމެންޓާ އެއްގޮތަށް އަހަރެމެން ބޭނުން ޗެމްޕިއަންސް ލީގުގައި ކުރިއަށްދާން. ކޮންމެ އިރަކު ކޮންމެ ތަނެއްގައި ބޭއްވި ކަމުގައި ވިޔަސް އަހަރެމެން މި ތިބީ އެ ގޮތަށް ކުރިއަށްދާން،" ގަތަރު ސަރުކާރުގައި ވެސް ނުފޫޒު ގަދަ ހެއްލާފީ ވިދާޅުވި އެވެ.\n"ފްރާންސުން ބޭރުގައި އަހަރެމެން މެޗުތައް ކުޅެން ޖެހިއްޖެނަމަ އަހަރެމެން އެގޮތަށް ކުރިއަށްދާން ވެސް ތައްޔާރު. އެކަން ކުރާނީ ކުޅުންތެރިންނާއި އަހަރެމެންގެ މުވައްޒަފުންގެ ސިއްހީ ހާލަތަށް އެންމެ ރަނގަޅު މާހައުލެއްގައި،"\nގަލްފް ސަރަހައްދުގެ ބައެއް މީޑިއާތަކުން ރިޕޯޓްކުރާގޮތުގައި ފްރާންސްގައި ޕީއެސްޖީގެ ޗެމްޕިއަންސް ލީގު މެޗު ކުޅެވޭގޮތް ނުވެއްޖެނަމަ ހެއްލާފީގެ ފުރަތަމަ ޗޮއިސް އަކީ މެޗުތައް ގަތަރުގައި ކުޅުމެވެ. އެކަމަކު މި ނިންމުމަށް ޔުއެފާގެ ރުހުން ނުލިބުމުގެ ފުރުސަތު ބޮޑެވެ. އެއީ ޔޫރަޕް ކްލަބް މުބާރާތެއްގެ މެޗެއް އެހެން ގައުމަކަށް ގެންގޮސްގެން ކުޅެން ޔުއެފާ ކައުންސިލުން ވެސް ފުރުސަތު ނުދޭނެތީ އެވެ.\nޔުއެފާ އިން އަންނަނީ މި ފަހަރުގެ ޗެމްޕިއަންސް ލީގާއި ޔޫރޮޕާ ލީގު ފުރިހަމަކުރަން އެކި ޕްލޭންތައް ރާވަމުންނެވެ. އެ ގޮތުން ހުރިހާ ޓީމެއް އެއް ސަރަހައްދަކަށް ގެނެސްގެން މިނީ ޓޯނަމެންޓެއް ގޮތަށް މެޗުތައް ކުޅުމަކީ ޔުއެފާ އިން ގެންގުޅޭ ހިޔާލެކެވެ. އެ ގޮތަށް މެޗުތައް ގެންދަން ރާވަނީ އޮގަސްޓް މަހު އެވެ. އޭގެ ކުރިން ލީގުތައް ނިންމަން ކްލަބްތަކަށް ވަނީ ލަފާދީފަ އެވެ.\nއިތުރު ލިޔުންތައް ޗެމްޕިއަންސް ލީގު ޕީއެސްޖީ


Gan international airport tharahgee kurumuge amalee massaikai mi aharu fahu kolhu fashanee - vNews.mv\nގަން އިންޓަނޭޝަނަލް އެއާޕޯޓް ތަރައްގީކުރުމުގެ އަމަލީ މަސައްކަތް މިއަހަރު ފަހުކޮޅު ފަށަނީ\nމަރްޔަމް ލީން 20 May 2022, 21:29\nއައްޑޫ ސިޓީގެ ގަން އިންޓަނޭޝަނަލް އެއާޕޯޓް ތަރައްގީކުރުމުގެ އަމަލީ މަސައްކަތް މިއަހަރު ފަހުކޮޅު ފަށާނެކަމަށް އިކޮނޮމިކް މިނިސްޓްރީން ބުނެފިއެވެ.\nއިކޮނޮމިކް މިނިސްޓްރީން މިރޭ ނެރުނު ނޫސްބަޔާނެއްގައި ބުނެފައިވަނީ، ގަން އިންޓަނޭޝަނަލް އެއާޕޯޓް ތަރައްގީކުުރުމުގެ މަޝްރޫއުއަށް ކޮންޓްރެކްޓަރުން ޕްރީކޮލިފައިކުރުމުގެ މަސައްކަތް، އިންޑިއަން އެގްޒިމް ބޭންކުން މިއަދު ފަށާފައިވާކަމަށެވެ. އަދި މި މަޝްރޫއުގެ އަމަލީ މަސައްކަތް މިއަހަރުގެ ފަހުކޮޅުގައި ފެށިގެންދާނެކަމަށެވެ.\nއިންޑިއާގެ އެގްޒިމް ބޭންކުގެ ލޯނު އެހީ ހަމަޖެހިފައިވާ މި މަސްރޫއުގެ ދަށުން އަހަރަކު 1.5 މިލިއަން ފަސިންޖަރުންނަށް ޚިދުމަތް ދެވޭވަރުގެ ޒަމާނީ ވަސީލަތްތަކާ އެކުގައި ޕަސެންޖަރ ޓާމިނަލް ތަރައްގީކުރެވިގެންދާނެކަމަށް އިކޮނޮމިކް މިނިސްޓްރީން ބުނެއެވެ. މީގެ އިތުރުން އައު ކޮންޓްރޯލް ޓަވަރަކާއި، ފަޔަރ ސްޓޭޝަންއެއް އިމާރާތްކުރާނެކަމަށް މިނިސްޓްރީން ވަނީ ބުނެފައެވެ.\nމި މަޝްރޫއުގެ ދަށުން، އެއާޕޯޓަށް ބޭނުންވާ ކޯލްޑް ސްޓޯރޭޖާއެކު ކާރގޯ ވަސީލަތްތައް ތަރައްގީކޮށް، އެއާޕޯޓުގެ މަގުތައްވެސް ތަރައްގީކުރާނެއެވެ. އަދި ޕާރކިން ސަރަޙައްދެއްވެސް ތަރައްގީކުރާނެއެވެ. މީގެއިތުރުންވެސް އެއާޕޯޓް ތަރައްގީކުރުމާ ގުޅޭ އެހެނިހެން ގިނަ ކަންތައްތަކެއް މި މަސްރޫއުގެ ތެރެއިން ކުރާނެކަމަށް މިނިސްޓްރީން ވަނީ ބުނެފައެވެ.\nއިކޮނޮމިކް މިނިސްޓްރީން ބުނީ، ގަން އިންޓަނޭޝަނަލް އެއާޕޯޓަކީ ރާއްޖޭގެ ދެކުނުގެ މައި ދޮރާށިކަމުގައި ވީހިނދު، އެ އެއާޕޯޓް ޒަމާނީ ފެންވަރަށް ތަރައްގީކޮށް، ހިދުމަތުގެ ފެންވަރު ރަނގަޅު ކުރުމަކީ ދެކުނުގެ ތަރައްގީއަށް ވަރަށް މުހިންމު ކަމެއްކަމަށެވެ.\nއަދި އެސަރަހައްދުގައި ފަތުރުވެރިކަމާއި މަސްވެރިކަމާއި އެހެނިހެން ސިނާއަތްތައް ތަރައްގީކޮށް، ދެކުނުގެ އަތޮޅުތަކުގެ އިގްތިސާދު ފުޅާކުރުމަށް ރައީސުލްޖުމްހޫރިއްޔާ އިބްރާހީމް މުހައްމަދު ސާލިހް ގެންގުޅުއްވާ ސިޔާސަތުތައް ތަންފީޒުވެގެންދިޔުމުގައި، ގަން އިންޓަނޭޝަނަލް އެއާޕޯޓް ތަރައްގީކުރުމުގެ މަސްރޫއަކި މުހިއްމު ދައުރެއް އަދާ ކުރާނެ މަޝްރޫއެއްކަންވެސް މިނިސްޓްރީން ވަނީ ފާހަގަކޮށްފައެވެ.\nއައްޑޫ ސިޓީ ރާއްޖެ އިކޮނޮމިކް މިނިސްޓްރީ


ފިލިޕީންސްގައި ބޮޑު ވާލެއް! މީހުންނަށް ބިރުން ނުވެސް ނިދޭ! – Dhen.mv\nފިލިޕީންސްގައި ބޮޑު ވާލެއް! މީހުންނަށް ބިރުން ނުވެސް ނިދޭ!\nރިސާޗަރުން ހޯދި ހޯދުންތަކަށް ބަލާއިރު، ވާ ވެފައިވަނީ ވަރަށް ވެސް ސިއްޙަތައް ގެއްލުންހުރި، ނުރައްކާތެރި ބަލިފަތުރާ އެއްޗަކަށެވެ. އެގޮތުން ބަލާއިރު ސިވިއަރ އެކިއުޓް ރެސްޕިރޭޓަރީ ސީންޑްރޯމް (ސާސް)، މިޑްލް އީސްޓް ރެސްޕިރޭޓަރީ ސިސްޓަމް (މަރސް) އަދި ކޮވިޑް-19 ވެސް ހިމެނެއެވެ. ހަމައެކަނި "ވާލެކޭ" ބުނުމުން ވެސް ބައެއް މީހުން ބިރުން ހުން އަންނަވަރު މިހާރުވަނީ ވެފައެވެ.\nފިލިޕީންސުން ބޮޑު ވާލެއް ފެނިގެން މިހާރު ބައެއް މީހުން ތިބީ މިފަދަ ގޮތަކަށް ބިރުންނެވެ.\nއޭގެ އިސްކޮޅަށް ބަލާއިރު ވެސް، ގާތްގަނޑަކަށް ހަތަރު ވަރަކަށް ފޫޓު ހުންނާނެ ކަމަށް ލަފާ ކުރެވެއެވެ.\nފޮޓޯއިން ފެންނަ ގޮތުގައި އެވައު އޮތީ މީހެއްގެ ގެއެއްގެ ދޮރުމަތީގައި ހުރި ގަހެއްގައި އެކޮޅު ކޮޅުން އެލިގެންނެވެ.\nއެލެކްސް ކިޔާ މީހަކު އެވާލުގެ ދެ ފޮޓޯ ޓްވިޓަރ އަށް ލާފައިވާއިރު، މިވައްތަރުގެ ވާލަށް ކިޔަނީ "ގޯލްޑަން ކްރައުންޑް ފްލައިންގ ފޮކްސް" ކަމަށް ވެސް ބުނެފައިވެއެވެ. މިވައްތަރުގެ ވާލުގެ މޫނު ހުންނާނީ ހިޔަޅެއް ފަދައިން ކަމުގައާއި ފިޔަގަނޑުގެ ދިގުމިނުގައި ފަހެއް ބައި ފޫޓު ހުންނާނެ ކަމަށް ވެސް ބުނެފައިވެއެވެ.\nނަމަވެސް އުފާވެރި ޚަބަރެއް އެބައޮތެވެ. ފިލިޕީންސުން ފެނުނު މިވައްތަރުގެ ވާލުގެ ސަބަބުން އިންސާނުންނަށް ނުރައްކަލެއް ކުރިމަތި ނުވާނެ ކަމަށާއި، މިފަދަ ވާލަކީ ތީން އާއި އެނޫންވެސް އެފަދަ މޭވާ އެކަނި ކައިގެން އުޅޭ ވައުތަކެއް ކަމަށް ރިސާޗަރުން ވަނީ ބުނެފައެވެ.\nސްޓެލްކޯ އިން ވަޒީފާގެ ދަތިކަމާ ކުރިމަތިވި އެތައް ޒުވާނެއްގެ ދިރިއުޅުން އުޖާލާ ކޮށްދީފި!


Covid 19 In Salaamai Veveyne Goi Ves Islaam Dheenugai Ve Eve — Ihavandhoo.com\nކޯވިޑް 19 އިން ސަލާމަތްވެވޭނެގޮތް ވެސް އިސްލާމްދީނުގައި ވެއެވެ\n26 އޭޕުރީލު 20200އަޙްމަދު ޢާޞިމް\nއިސްލާމްދީނަކީ އެންމެ ފުރިހަމަ ދީނެވެ. އެދީނަކީ ހުރިހާ ކަމެއް ޝާމިލްވެގެންވާ ހުރިހާ ޒަމާނަކަށްވެސް ފެތޭ ދީނެވެ. އެހެންކަމުން އިސްލާމީ ޝަރިޢަތުގައިވަނީ އިންސާނާ ދިރިއުޅެންވީ ހުރިހާ ގޮތެއް ބަޔާންކޮށްދެއްވާފައެވެ. އެގޮތުން އިންސާނެއްގެ ދިރިއުޅުމުގައި ހިނގާ ކޮންމެ ކަމަކަށްވަނީ އުޞޫލުތަކެއް ނުވަތަ އަދަބުތަކެއް ބަޔާންކުރައްވާފައެވެ. އެގޮތުން ނިދުމުގެ އަދަބު، ހެދުން އެޅުމުގެ އަދަބު، ފާހަނާކުރުމުގެ އަދަބު، މަގުމަތީގެ އަދަބު، ވާހަކަދެއްކުމުގެ އަދަބު، ސާފުތާރިރުކަމުގެ ރިވެތި އުޞޫލުތައްފަދަ އިންސާނީ ދިރިއުޅުމާ ގުޅޭ ހުރިހާ އަދަބުތަކެއް ވަނީ އިސްމްލާމްދީނުގައި ބަޔާން ކުރައްވައިފައެވެ.\nމިޒަމާނުގެ ސައިންސު ހެކިދޭގޮތުގައި އިންސާނާގެ ހަށިގަނޑުގެ ތެރެއަށް ބަލި ޖައްސުވާ ޖަރާސީމުތައް މައިގަނޑު ގޮތެއްގައި ވަންނަނީ އަނގަޔާއި ނޭފަތާއި ލޮލުގެ ތެރެއިން ލައިފައެވެ. މިގޮތަށް ޖަރާސީމު ހަށިގަނޑުގެ ތެރެއަށް ވަންނަން ދިމާވަނީ ބަލީގެ ޖަރާސީމު އަތުގައި އުނގުޅި އަތް ދޮވުމުގެ ކުރިން އަނގަ ނުވަތަ ނޭފަތުގައި ނުވަތަ ލޮލުގައި ހޭކުމުގެ ސަބަބުންނެވެ. މިހާރު ކުރިމަތި ވެގެން އުޅޭ ކޯވިޑް 19 ޖެހުމަށް މަގުފަހިވާ އެއްސަބަބަކީވެސް މީއެވެ. ކޯވިޑް 19 އިން ރައްކާތެރިވެ ތިބުމަށް ހެލްތު ޕުރޮޓެކްޝަން އެޖެންސީން ކޮންމެ ދުވަހަކު ދެމުން ގެންދާ އެއް އިރުޝާދަކީވެސް ގިނަގިނައިން އަތް ދޮވުމެވެ. މީގެ 1400 އެތައް އަހަރެއް ކުރިން ކީރިތި މާތް ނަބިއްޔާ މުޙައްމަދު ޞައްލަ ﷲ އަލައިހި ވަސައްލަމަ ވަނީ އަތް ދޮވުމުގެ އިރުޝާދު ދެއްވާފައެވެ. ކީރިތި މާތް ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘް ކުރައްވާފައިވާ ބަސްފުޅެއްގެ މާނައިގައި ވެއެވެ. " ތިޔަބައިމީހުންގެ ތެރެއިން މީހަކު ނިދިން ތެދުވެފައި އަތް ދޮވުމުގެ ކުރިން ފެންހުރި ކަންވާރެއްގެ ތެރެއަށް އަތް ނުގަންބާށެވެ. އެހެނީ ނިދާފައި އޮތް މީހަކަށް އޭނާގެ އަތްއޮތީ ކޮންތަނެއްގައި ކަމެއް ނޭނގެއެވެ." (ޞަހީޙު މުސްލިމް) މިބަސްފުޅުން ދަލީލު ކުރާ ގޮތުގައި ފެންބޭނުން ކުރުމަށްޓަކައި އަތް އޭގެ ތެރެއަށް ލާންވާނީ އަތް ދޮވެގެން ކަމާއި އެހެންނޫންނަމަ ފެންބޭނުންކުރުން ކަމުނުދާނެއެވެ. އަދި ހަމައެހެންމެ ނިދިން ހޭލުމަށްފަހު އާއްމު ދިރިއުޅުމަށް ފެށުމުގެ ކުރިން އަތްދޮވުމުގެ މުހިންމުކަން މިޙަދީޘުން ހާމަވެގެން ދެއެވެ. ހަމައެގޮތަށް ކެއުމުގެ ކުރިންނާއި ފަހުން އަތް ދޮވުމަށް ރަސޫލާ ޞައްލަﷲ ޢަލައިހި ވަސައްލަމަ އަންގަވާފައިވުމުންވެސް ދަލީލުކޮށްދޭ އެއްކަމަކީ އަތް ނުދޮވެ ކައިފިނަމަ އެކަމުގެ ސަބަބުން އެމީހަކަށް ގެއްލުންތަކެއް ކުރިމަތިވެގެންދާކަމެވެ. ދެން ފާހަގަ ކޮށްލަން ޖެހޭ އަނެއްކަމަކީ މުސްލިމުންނަށް ފަރުޟު ކުރައްވާފައިވާ ނަމާދު ކުރެވެނީ އޭނާ ވުޟޫ މަތީގައި ހުރެގެންކަމެވެ. ދުވާލެއްގެ މައްޗަށް5ނަމާދު މުސްލިމުންނަށް ވާޖިބު ކުރައްވާފައި ވެއެވެ. މި ނަމާދުތައް ވަނީ ދުވަހުގެ އެކި ވަގުތުގެ ތެރެއިން5ވަގުތަކަށް ބެހިގެންނެވެ. ދަންނަވަން މިއުޅެނީ މިއިން ކޮންމެ ނަމާދަކަށް އާމުގޮތެއްގައި މުސްލިމުން ވުޟޫކުރާނެއެވެ. އެއިން ކޮންމެ ވުޟޫއެއް ފުރިހަމަ ވުމުގައި6ފަހަރު އަތް ދޮވެއެވެ. އަދި ދުވާލެއްގެ މައްޗަށް ބަލާއިރު 30 ފަހަރު އަތް ދޮވެއެވެ. މިކަމުގައިވެސް ފޮރުވިގެންވާ ޚިކުމަތެއްވާނެކަން ކަށަވަރެވެ. ހަމަ ޔަގީނުންވެސް އެވަރަށް އަތް ދޮންނަ އިރު އެނާގެ އަތުގައި ހުރި ޖަރާސީމުތައް ދޮވެވިގެން ދިޔުމަކީ ކަށަވަރު ވެގެންވާ ކަމެކެވެ.\nކޯވިޑް 19 މީހުންނަށް ޖެހެން މެދުވެރިވާ އެއް ސަބަބަކީ ޑޮކްޓަރުން ފާހަގަ ކުރައްވާގޮތުގައި ކުޅެވެ. ކުޅުގެ ޒަރިއްޔާއިން ނުވަތަ އަރިދަފުހުގެ ޒަރިއްޔާއިން ނޮވިލްކޮރޯނާ ވައިރަސް އެކަކު ގައިން އަނެއްކަކުގެ ގަޔަށް އަރާކަމުގައި ޑޮކްޓަރުން ފާހަގަ ކުރައްވައެވެ. އެހެންކަމުން ކޯވިޑް 19 އިން ރައްކާތެރި ވުމަށްޓަކައި ނުކޮށް ހުއްޓާލުމަށް ތަކުރާރުކޮށް ހެލްތު ޕުރޮޓެކްޝަން އެޖެންސީން ރައްޔިތުންނަށް ފޯރުކޮށްދެމުން ދިޔަ އަނެއް މެސެޖަކީ މަގުމަގު މައްޗާއި މީހުން އެއްވެ އުޅޭ ތަންތަނަށް ކުޅު ނުޖެހުމެވެ. އެޗް.ޕީ.އީ.ން ދެމުން ގެންދިޔަ މި އިރުޝާދުވެސް މީގެ 1400 އަހަރު ކުރިން މާތް ނަބިއްޔާ ޞައްލަﷲ ޢަލައިހި ވަސައްލަމަ ވަނީ މީސްތަކުންނަށް ދެއްވާފައެވެ. ހަމައެކަނި ބައްޔެއް ފެތުރޭތީކީ ނޫނެވެ. އެހެންނަމަވެސް ކީރިތި ރަސޫލާ ޞައްލަﷲ ޢަލައިހި ވަސައްލަމަ ވަނީ މީސްތަކުންގެ އާއްމު ދިރިއުޅުމުގައި އެކަން އަބަދުވެސްކުރުން ނަހީ ކުރައްވާފައެވެ. މާސްކުއެޅުމަށް އެޗްޕީއީ އަންގާ ސަބަބަކީވެސް މުޢާމަލާތް ކުރުމުގެ ތެރެއިންވިޔަސް އަދި މިގޮތަށް ކުޅު ޖެހުމުގެ ތެރެއިން ވަޔާއެކުވެގެންވިޔަސް ނޮވިލްކޮރޯނާވައިރަސްގެ އަސަރު އަނެއް މީހާގެ ހަށިގަނޑަށް ގޮސްފާނެތީއެވެ.\nކޯވިޑް 19 އިން ރައްކާތެރިވެތިބުމަށް ކުރުމަށް އެންމެ މުހިންމު ކަމެއްގެ ގޮތުގައި ޑޮކްޓަރުން ފާހަގަ ކުރާ ކަމަކީ ސާފުތާހިރުކަންމަތީ ތިބުމެވެ. ތިމާގެ ހަށިގަނޑުގެ ސާފުތާހިރުކަންމަތީ ބެހެއްޓުމަށެވެ. ތިމާ ދިރިއުޅޭތަން ސާފުތާހިރުކަންމަތީ ބެހެއްޓުމަށެވެ. އެގޮތުން ބަލާއިރު ދަތް އުނގުޅުމާއި ނިޔަފަތި ކެނޑުމާއި ނަޖިހުން ޠާހިރުވުމަށާއި ޙަދަޘުން ޠާހިރުވުމަށް ރަސޫލާ ވަނީ އިރުޝާދު ދެއްވާފައެވެ. ހަމައެހެންމެ ތިމާ ދިރިއުޅޭ މާހައުލު ސާފުކޮށް ބެހެއްޓުމަކީވެސް ރަސޫލާ މުޙައްމަދު ޞައްލަﷲ އަމުރު ކުރައްވާފައިވާ ކަމެކެވެ. އެކަލޭގެފާނު ޙަދީޘްކުރައްވާފައިވާ ބަސްފުޅުގެ މާނައިގައިވެއެވެ. "ތިޔަބައިމީހުންގެ ގެދޮރު ސާފުތާހިރު ކުރާށޭ!" އެވެ. (އައްތިރުމިޛީ) ހަމައެހެންމެ މީހުން އާމުކޮށް އެއްވެ އުޅޭތަންތަންވެސް ސާފުޠާހިރުކޮށް ބެހެއްޓުމަށް އެކަލޭގެފާނުވަނީ އަމުރުކުރައްވާފައެވެ. " ލަޢުނަތް ލިބޭ ދެކަމަކުން ތިޔަބައިމީހުން ރައްކާތެރިވާށެވެ! ޞަހާބީން ދެންނެވިއެވެ. އޭ ﷲ ގެ ރަސޫލާއެވެ! ލަޢުނަތް ލިބޭ ދެކަމަކީ ކޮބައިތޯއެވެ؟ ޙަދީޘްކުރެއްވިއެވެ. އެއީ މީސްތަކުން ހިނގާ މަގުތަކަށާއި ހިޔާ ގަންގަނޑަށް ގަޟާޙާޖާކުރުމެވެ. އެސްވެދިޔަ އިރުޝާދުތަކުން ހާމަވެގެން މިދަނީ އިސްލާމްދީނުގައި އަބަދުވެސް ސާފުޠާހިރުވުމަށް އަމުރު ކުރައްވާފައިވާ ކަމެވެ.\nކޯވިޑް 19 އިން ސަލާމަތްވުމަށްޓަކައި ކަމާބެހޭ އިދާރާތަކުންދޭ އަނެއް އިރުޝާދަކީ ގައިދުރުކަން ބެހެއްޓުމެވެ. ގައިންގަޔަށް އަރާބަލި ހުންނަނަމަ ގައިދުރުކަން ބެހެއްޓުމަށް ނުވަތަ ގައިގޯޅިވެ ބަލި ފެތުރޭ ތަންނަތަނަށް ނުދިޔުމަށް އިރުޝާދު ދެއްވާފައިވާ ކަން ހާމަވާ ރަސޫލާގެ ބަސްފުޅެއްގެ މާނައިގައި ވެއެވެ. " ޞިއްޙަތުގައިވާ ނަޢާމު ސޫފިތަކެއް ފެންބޯ ފެންގަނޑަށް ބަލި ނާޢާމް ސޫފިތަކެއް ނުގެންދާހުށިކަމެވެ." މިޙަދީޘަށް ބަލާއިރު ގައިންގަޔަށް އަރާ ބައްޔެއް ފެތުރޭނަމަ ގައިދުރުކަން ބެހެއްޓުމަކީ ސިއްޙަތު ސަލާމަތުން ބެހެއްޓުމަށްޓަކައި ލާޒިމުކަމެކެވެ.\nކޯވިޑް 19 އަކީ އަދި ފަރުވާއެއް ހޯދިފައިނުވާ ބައްޔެކެވެ. އެހެންކަމުން އޮތް ގޮތަކީ ބަލިން ރައްކާތެރިވުމަށް އެޅެން އޮތް ފިޔަވަޅުތައް އެޅުމެވެ. އެގޮތުން ބަލިފެތުރޭ މުޖުތަމަޢުތަކުގައި އުޅޭމީހުންނަށް އޮތް އެންމެ ރަނގަޅު ހައްލަކީ ކަރަންޓީނުވެގެން ތިބުމެވެ. މިކަން ކީރިތި ރަސޫލާ ޞައްލަﷲ ޢަލައިހި ވަސައްލަމަ ވަނީ މީގެ 14 ގަރުނު ކުރިން ބަޔާން ކޮށްދެއްވާފައެވެ. ކީރިތި ރަސޫލާ ޙަދީޘް ކުރައްވާފައިވާ ބަސްފުޅުގެ މާނައިގައި ވެއެވެ. "ތިޔަބައިމީހުންނަށް ބިމެއްގައި ޠާޢޫން ފެތުރިފައިވާ ކަމުގެ ޚަބަރު ލިބިއްޖެނަމަ، ފަހެ އެ ބިމަކަށް ތިޔަބައިމީހުން ނުފައިބާހުށިކަމެވެ! އަދި އެކަން ފެތުރިފައިވަނީ ތިޔަބައިމީހުން ދިރިއުޅޭ ބިމަށްކަމުގައި ވާނަމަ، އެއިން ފިލުމަށްޓަކައި ތިޔަބައިމީހުން އެބިމުން ނުނިކުންނާށެވެ! މިބަސްފުޅުން ދިރިއުޅޭ ބިމުގެ މުރާދުގެ ތެރޭގައި ނިސްބަތްވާ ޤައުމު، އަތޮޅު، ރަށް އަދި ގޯތީގެ ގޮތުގައި ދަލީލު ލިބެއެވެ. އެހެންކަމުން އަޅުގަނޑުމެންނަކީ ފުރިހަމަ މުސްލިމަކަށްވާހިނދު ރަސޫލާ ޞައްލަﷲ ޢަލައިހި ވަސައްލަމަގެ އިރުޝާދަށް ފުރިހަމައަށް ބޯލަނބަންޖެހެއެވެ.\nޝައްކެއްނެތި އެނގޭ ކަމަކީ އިންސާނުންނަށް ބަލިޖެހުމުން އެކަމުގެ ޝިފާ ދެއްވަނީ ﷲ ތަބާރަކަ ވަތަޢާލާކަމެވެ. ސޫރަތުއް ޝުއަރާ 80 ވަނަ އާޔަތުގެ މާނައިގައިވެއެވެ."އަދި ތިމަން ބަލިވެއްޖެނަމަ، ބަލި ފަސޭހަކުރައްވަނީ ހަމަ އެކަލާނގެއެވެ." އެހެންކަމުން އަޅުގަނޑުމެން މުސްލިމުން ކަމަށްވީހިނދު މާޔޫސްނުވެ ﷲ އަށް ވަކީލުކޮށް އެކަލާނގެ ހަޟްރުތުގައި ދުޢާކުރުންމަތީ ދެމިތިބުމަކީ މިބަލިން ސަލާމަތްވެވެން އޮތްމަގެވެ. ކީރިތި ރަސޫލާ ޞައްލަﷲ ޢަލައަހި ވަސައްލަމަގެ ބަސްފުޅެއްގެ މާނައިގައި ވެއެވެ. "އޭ ޙައްދަވާ ބޮޑުކުރެއްވި އިލާހު! ބަރަޞް ބަލިންނާއި، ބުއްދި ގޯސްވެ މޮޔަވުމުންނާއި، ޖުޒާމު ބަލިންނާއި، އަދިވެސް ނުރައްކާތެރި އެންމެހާ ބަލިތަކުން މިއަޅާ ސަލާމަތްކުރައްވާނދެއެވެ!


Kaleymennah Vureves Ilmah Bodee Aharenneve. Dhen Baarah Aiyjahaasheve. - vNews.mv\nކަލޭމެންނަށްވުރެވެސް އިލްމަށް ބޮޑީ އަހަރެންނެވެ. ދެން އަތް ޖަހާށެވެ.\n10 February 2018, 15:44\nޝައިޚުންނަށް ނުވާ މީސްމީހުން ދީނުގެ ހުކުމްތަކާއިމެދު ވާހަކަ ދައްކަމުން ތާރީޚު ނުދަންނަ މީހުން ތާރީޚުން މިސާލު ދައްކަމުން އުޅޭ ދުވަސްވަރެއްވީމާ އަހަރެންވެސް އެގިންތީގައި ހިމެނިގެން މިލިޔުން ފަށާނީ ތާރީޚުގެ ވާހަކަޔަކުންނެވެ.\nމަދީނާގެ ކައިރީގައި އުޅުނު ޔަހޫދީ މާބޮޑު ސާދާގަރެއްގެ ވާހަކައެވެ. މުހައްމަދުގެފާނު ރަސޫލުކަމާއިގެން ފޮނުއްވުނީމާ އެއީ ސައްހަ ބޭކަލެއްތޯ ބެލުމަށް ފޮތްފޮތަށް އަހުލުވެރިވެފައިވާ ޔަހޫދީ ދަންނަބޭކަލުންގެ ޖަމާއަތެއްގެ ބަޔަކު އެއްކޮށްގެން އެމީހުންނާ މިސާދާގަރު މަޝްވަރާކޮށްފިއެވެ. ފޮތްތައް ބަލަބަލައިފައި ނިތްކުރިން ދާފޮހެފޮހެފައި އެންމެންވެސް ބުނީ ފޮތްތަކުން ޔަގީން ކުރެވެނީ އެއީ ހަގީގީ ރަސޫލެއް ކަމުގައެވެ.\nމިކަމާ ވަރަށް ހިތާނުވެގެން ތިމަންނާގެ އަތުގައި ކަލޭމެންނަށް ދޭނޭ އެއްޗެއްވެސް މިހާރު ހުރީއެއް ނޫނޭ އެހެންވީމާ ހަދިޔާއެއް ދެވޭކަށްވެސް ނެތޭ ބުނެ އެންމެން ފޮނުވާލައިފިއެވެ. މިކަމާ އިލްމުވެރިން ވަރަށް ހިތާމަކޮށް ސައްލާކޮށްފައި އެނބުރި ސާދާގަރުގެ ގެޔަށްގޮސް ބުނެފިއެވެ. އަޅުގަޑުމެން ބަލަންވީވަރަށް ނުބަލައި މާއަވަސް އަރުވާލައިގެން އުޅުނީމާ ލިބުނު ކެއްސެވެ. ފޮތްފޮތުން ޔަގީންވަނީ އަޅުގަޑުމެން އިހަށް ބުނިގޮތާއި ދެކޮޅެވެ. މިއަޑު އަހައިފައި ސާދާގަރު ބުންޏެވެ. ބަލަ ކަލޭމެންނަށްވުރެވެސް އަހަރެންގެ އިލްމުވެރިކަން މާބޮޑެވެ. އެހެންވީމާ ދެންވެސް ވިސްނައިގެން އުޅޭށެވެ. މިހެން ކިޔައިފައި ކުރީންދީ އުޅުނު ތަކެއްޗަށްވުރެ މާގިނަ ތަކެތިދީފައި އެވެރިންގެ ހިތްތައް އުފާކޮށްދީފައި ފޮނުވާލައިފިއެވެ.\nމިވައްތަރުގެ އިލްމުވެރީން މިޒަމާނުގެ ދިވެހީންގެ ތެރޭގައިވެސް ވަރަށް ގިނަކަމަށް އެބަ ފާހަގަކުރެވެއެވެ. ކަޅާއި ހުދުން ގާނޫނުއަސާސީގައި ވަކިކަންތައްތަކެއް ނުކުރެވޭނެޔޭ ހުއްދައެއް ނޫނޭ ބަޔާންކުރެވިފައި އޮތަސް ހަދިޔާދޭން ހުންނަމީހާ ހަދަނީ ހަދާނެ އެއްޗެކެވެ. ދެން މިހަދިޔާތަކަށް ބަރޯސާކުރާ މީހުން ކުރެން މިގޮތް އެންމެ ރަގަޅުހޭ އެހީމާ އެވެރީންވެސް ފުރަތަމަ ބުނަނީ ޔަހޫދީ އިލްމުވެރިންވެސް ބުނިގޮތަށް ފޮތަށް ބަލައިފައެވެ. އެކަމާ ނުރުހިގެން ގެއިން ފައްސައިލީމާ ދެރަވެގެން ދެންގޮސް ބުނާކަމަށް ފެންނަނީ މާފު ކުރައްވާށެވެ. އޮޅުނީ އަޅުގަޑުމެންނަށެވެ. ތިޔަ ހެއްދެވީ ހަމަ ފޮތުގައި އޮތްގޮތަށެވެ. މިއަޑު އަހައިފައި އަތްތިލަބަޑި ތަޅައިގެންފައި ބަލަ މި އިލްމަށް ކަލޭމެންނަށްވުރެވެސް ބޮޑީ އަހަރެންނޭ ބުނެފައި ކުރިއަށްވުރެ މާގިނައިން އިނާމުދީފައި ފޮނުވައިލަނީއެވެ.\nމިކަން ފެންނަނީ ގާނޫނުގެ އިލްމު އުނގެނިގެން ތިބި ބައެއް މީހުންގެ ފަރާތުން އެކަންޏެއް ނޫނެވެ. އާޚިރަތަށް މަގުދައްކާން ތިބި ބައެއް އިލްމުވެރީންގެ ފަރާތުންވެސް މިސިފަ އެބަފެނެއެވެ. ދުސްތޫރެއްލިޔެ އެޔާއެއްގޮތަށް އަމަލުކުރާން ލާޒިމުވިޔަސް އެދުސްތޫރު ފުނޑައިލީމާ މިޒާތުގެ މީހުން އެދައްކަނީ ހާކިމާގެ ވާހަކައެވެ. ހާކިމާއަށް އޮންނާންޖެހޭ ބާރުތަކާއި ރައްޔިތުން ހާކިމާއަށް ބޯލަނބާންޖެހޭ ވާހަކައެވެ. ޚުލަފާއުއްރާޝިދޫންގެ ވާހަކައެވެ.\nފޮތްފޮތުން އުނގެނިގެން ތިބިކަމަށް ބުނާ ބައެއް މީހުންގެ ހިތާއި ސިކުނޑިން އިލްމުވެރިކަން ފޮހެލައި ދުނިޔޭގެ ދަޅަތަކަށް ދީލާލައި މިޒާތަށް އުޅޭން ދިމާކުރީމާ ދުނިޔެއާއި އާޚިރަތުގެ ކަންކަމުގައި އެފަދަ މީހުންގެ ބަހަށް ބަރޯސާކުރާ ނިކަމެތި ދެރަވަރު މީހާގެ ހާލު ހުންނާނީ ފަހެ ކޮންފަދަޔަކަށް ހެއްޔެވެ. ޚަޒާނާގެ ތަޅުދަޑި އޮންނަ މީހާއަކީ އެންމެ ބޮޑު އިލްމުވެރިޔާ ނޫންކަމަށް ނުބެލޭނެއެވެ. ގާނޫނުއަސާސީއަކީވެސް އެއީއެވެ. ދައުލަތަކީވެސް އެއީއެވެ. ހުރިހާ އެއްޗަކީވެސް އެއީއެވެ. ދެން އިލްހާމުން ކަންކަން އެބައެނގެޔޭ ބުނީމާ ބާރަށް އަތްޖެހުން ނޫންކަމެއް އެފަދަ މީހުންނަށް ކުރެވޭނެ ބާވައެވެ. ނުކުރެވޭނެއެވެ.\nގާނޫނުއަސާސީ ކަމަކުނުދެޔޭ އެވީދާލައިފީމޭ ބުނީމާވެސް ޖަހާނީ އަތެވެ. މިއީ މަގޭ ބަހޭ ހާކިމާގެ ބަހޭ ދުނިޔޭގެ އެންމެންވެސް މިމަންޒަރު ބަލައިފައި މަށަށް އެކުރަނީ ތާރީފޭ ބުނީމާ ސާބަހޭ ސާބަހޭ ކިޔަފައި ބާރަށް ޖަހާނީ އަތެވެ. ނަސްރޭ ކިޔަނީ މިޒާތުގެ ކަންކަމަށޭ ބުނީމާ އަދިއެއަށްވުރެވެސް ބާރަށް އަތްޖަހާނެއެވެ.


UN Aaeku 28.3 Million Rufiya Ge2Projectehggai Sarukaarun Soikohffi - Vaguthu\n6 މަސް ކުރިން ( ޖުލައި 9, 2020 )\nއދ، އާއެކު ދެ ޕްރޮޖެކްޓެއް ކުރިއަށް ގެންދިއުމަށް ދިވެހި ސަރުކާރާއި އދ އާއި ދެމެދު އެއްބަސްވުމެއްގައި ސޮއިކޮށްފިއެވެ.\nމި އެއްބަސްވުމުގައި ސޮއިކޮށްފައި ވަނީ މިއަދު ހެނދުނު ފޮރިން މިނިސްޓްރީގައި ބޭއްވި ރަސްމިއްޔާތެއްގައެވެ. މި ރަސްމިއްޔާތުގައި ދިވެހި ސަރުކާރުގެ ފަރާތުން މި ޑޮކިއުމެންޓްތަކުގައި ސޮއިކުރެއްވީ ފޮރިން މިނިސްޓަރ އަބްދުﷲ ޝާހިދެވެ. އަދި އދގެ ފަރާތުން ސޮއިކުރެއްވީ ދިވެހިރާއްޖޭގައި ހުންނަވާ އދގެ ރެޒިޑެންޓް ކޯޑިނޭޓަރ ކެތަރިން ހެސްވޯލް އެވެ.\nފޮރިން މިނިސްޓްރީން ވިދާޅުވީ، މީގެ ތެރޭގައި ހިމެނޭ ފުރަތަމަ ޕްރޮޖެކްޓަކީ ޖޮއިންޓް އެސް.ޑީ.ޖީ ފަންޑުން ޚަރަދުކުރާ ޕްރޮޖެކްޓެއް ކަމަށެވެ. އަދި މިއީ އިންޓަގްރޭޓެޑް ނޭޝަނަލް ފައިނޭންސް ފްރޭމްވަރކް އެއް އޮޕަރޭޝަނަލައިޒް ކުރުމަށް ދެ އަހަރު ދުވަހުގެ މުއްދަތަށް ސަރުކާރާއި، އދގެ އެޖެންސީތަކާ އަދި މަދަނީ ޖަމްއިއްޔާތައް ގުޅިގެން ހިންގާ މަޝްރޫއެއް ކަމަށާއި، މި ޕްރޮޖެކްޓަށް 21.6 މިލިއަން ދިވެހި ރުފިޔާ ޚަރަދުވާނެ ކަމަށް ފޮރިން މިނިސްޓްރީން ވިދާޅުވިއެވެ.\nމިއީ މޫސުމީ ބަދަލުތަކާއި، އިޖްތިމާޢީ މުހިއްމު ކަންކަމަށް ފައިސާ ހަމަޖެއްސުމުގައި މާލީ ރޭވުންތެރިކަން އިތުރަށް ހަރުދަނާކުރުމަށް ހިންގާ ޕްރޮޖެކްޓެކެވެ. މިއީ ދެމެހެއްޓެނިވި ތަރައްޤީގެ ލަނޑުދަނޑިތައް ހާސިލްކުރުމަށް ސަރުކާރުން ކުރަމުންދާ ދުރުރާސްތާ މަސައްކަތްތަކަށް ލިބިގެން ދިޔަ އިތުރު އެހީއެކެވެ.\nފޮރިން މިނިސްޓްރީން ވިދާޅުވީ، ދެވަނަ ޕްރޮޖެކްޓަކީ ކޮވިޑް-19 ގެ ނުރައްކާ އޮތް އާބާދީއަށް ސައިކޯ-ސޯޝަލް ސަޕޯޓް ދިނުމުގެ ނިޒާމް އިތުރަށް ހަރުދަނާކުރުމަށް އދ އާއި ދިވެހި ސަރުކާރުން ގުޅިގެން ކުރިއަށްގެންދާ ޕްރޮޖެކްޓެއް ކަމަށެވެ. މި ޕްރޮޖެކްޓަށް ޚަރަދުކުރުމަށް ހަމަޖެހިފައިވަނީ ޔޫއެން ކޮވިޑް ރެސްޕޯންސް އެންޑް ރިކަވަރީ މަލްޓި-ޕާޓްނަރ ޓްރަސްޓް ފަންޑުން ކަމަށާއި، ކުރިއަށް އޮތް5މަސް ދުވަހުގެ މުއްދަތަށް، ދިވެހި ރެޑް ކްރެސެންޓާއި ގުޅިގެން ކުރިއަށް ގެންދާ މި ޕްރޮޖެކްޓްގައި އުމުރުން ދުވަސްވީ މީހުން ބަލަހައްޓާ މަރުކަޒުގަޔާއި، ވަލްނަރަބަލް ކޮމިއުނިޓީއަށް ސައިކޯ-ސޯޝަލް ސަޕޯޓް ދިނުން އިތުރަށް ހަރުދަނާކުރެވޭނެ ކަމަށް އެ މިނިސްޓްރީން ވިދާޅުވިއެވެ.\nޖުލައި 9, 2020 16:25\nދިރާސާ ކުރުމަށް ފައިސާ ކޮޅު ތަޅާ ބުރުއްސާނީ\nޢދ އިން ަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަ\nޢަބަދުވެސް އެގޮތައް ހަދާނީ\nޢެމެރިކާއިން މީހުން އަންނާނީ


Miee Muvahzafun Madhuveema Robot In Beynun Kuraa Restaurant Eh! - Vaguthu\nމިއީ މުވައްޒަފުން މަދުވީމާ ރޮބޮޓުން ބޭނުން ކުރާ ރެސްޓޯރެންޓެއް!\nޓެކްނޮލޮޖީ އަކީ ކުރިއާއި އަޅާ ބަލާއިރު، ދުވަހަކު ވެސް ނުދެކޭ ފަދަ ހަލުވި ދުވެއްޔެއްގައި ކުރިއަރަމުން އަންނަ އެއްޗަކަށް ވާއިރު، ރެސްޓޯރެންޓްތައް ވެސް މިހާރު ވަނީ ރޮބޮޓްތައް ބޭނުން ކޮށް އެމީހުންގެ މަސައްކަތް ހަލުވިކޮށްފައެވެ.\nހަލުވި ކަމާއި އެކީ ކުރިއަރަމުން އަންނަ ކުރިއެރުންތަކުގެ މާނައަކީ އާޓިފިޝަލް އިންޓެލިޖެންސް ފަސޭހައިން ލިބެން ހުރުމެވެ. އެހެން ކަމުން ރެސްޓޯރެންޓްތަކުގައި މިފަދަ ރޮބޮޓްތައް ބޭނުން ކުރުން އާންމު ވެސް ވެދާނެއެވެ.\nރެސްޓޯރެންޓްތަކުގައި މިފަދަ ރޮބޮޓްތައް ބޭނުން ކުރަން ޖެހުނު އެންމެ ބޮޑު އެއް ސަބަބަކަށް މިހާރު ވެފައިވަނީ ކޮވިޑް-19ގެ ސަބަބުން ގިނަ ރެސްޓޯރެންޓްތައް ބަންދު ކުރުން ނުވަތަ މުވައްޒަފުން މަދު ކުރުމުންނެވެ.\nއެގޮތުން މިފަދަ ރޮބޮޓްތައް ބޭނުން ކުރާ އެއް ރެސްޓޯރެންޓަކަށް މިހާރު ފާހަގަ ވެފައިވަނީ އިނގިރޭސިވިލާތުގައި ހުންނަ ޗައިނީސް ރެސްޓޯރެންޓެކެވެ. އެތަނުގައި ރޮބޮޓުން ބޭނުން ކުރަން ފަށާފައިވަނީ ކޮވިޑާއި ގުޅިގެން މުވައްޒަފުން މަދުވުމުގެ ސަބަބުންނެވެ.\nއެރެސްޓޯރެންޓް ތަކަށްދާ ފަރާތްތަކުން އޮންލައިންކޮށް ކާ އެއްޗަކަށް އޯޑަރު ކުރުމުން މޭޒާއި ހަމައަށް އެތަކެތި ގެނެސްދެނީ ރޮބޮޓުންނެވެ. މިގޮތަށް ހެދުމުން ބުފޭ އިން ކާން ބޭނުންވާ ފަރާތްތަކަށް ވެސް އެތަނަށް ކައިރި ނުވެ ބޭނުންވާ ތަކެތި މޭޒާއި ހަމައަށް ގެނެސްލެވޭނެއެވެ.\nމީޑިއާ ރިޕޯޓްތައް ބުނާ ގޮތުގައި އެ ރެސްޓޯރެންޓްގައި ބޭނުން ކުރާ ރޮބޮޓްތަކަކީ ގާތްގަނޑަކަށް 20،000 އެމެރިކާ ޑޮލަރުގެ އަގު ހުރި ރޮބޮޓްތަކެވެ.\nމަދުން ނޫނީ ނުފެންނަ "މަންކީ ޕޮކްސް" ޖެހިފައިވާ މީހަކު ފެނިއްޖެ\nކޮވިޑަށް ފައްސިވިއަސް، އިނގިރޭސިވިލާތުގައި ކަރަންޓީނުވާން ނުޖެހޭ އުސޫލެއް\nލެޕާޑެއް ކަމަށް ހީކޮށް އެހީތެރިވާން އުޅުނީ ޖަމްޕްސޫޓެއް ފެނިގެން!


ޤިޔާމަތް ދުވަހުގައި ﷲ ތަޢާލާ ބަސްފުޅު ވަޙީ ނުކުރައްވާނޭ ތިން މީހެއް! – Dhen.mv\nއާއިޝަތު އަލީނާ May 8, 2021 - 3:59 am\nދުނިޔެ މަތީގައި އަހަރެމެން ކުރާ ކޮންމެ ޢަމަލަކީ ބުނާ ކޮންމެ ބަހަކީ އެކަމާ މެދު ޖަވާބުދާރީވާން ހުރި ކަންކަމެވެ. ނުވަތަ ބަސްބަހެވެ. މި ހުރިހާ ކަމެއްގެ ފައިސަލާ ކުރުން އޮތް ދުވަހަކީ ބިރު ބޮޑު ދުވަހެކެވެ. ދިގު ދުވަހެކެވެ. 5000 އަހަރުގެ ދިގު މި ދުވަހުގައި ، އެކަކު އަނެކަކަށް އެހީތެރިވާނޭ މީހަކު ނުވާނެއެވެ.\nޤިޔާމަތް ދުވަހުގެ ބިރުވެރިކަން ބަޔާން ކުރައްވާ ﷲ ވަޙީ ކުރައްވާފައި ވެއެވެ.\n"އޭ މީސްތަކުންނެވޭ! ތިޔަބައިމީހުންގެ ވެރިރަސްކަލާނގެއަށް ތިޔަބައިމީހުން ތަގުވާވެރި ވާށެވެ! ހަމަކަށަވަރުން، ގިޔާމަތްވުމުގެ ޒަލްޒަލާއަކީ ބޮޑުވެގެންވާ ކަމެކެވެ. ތިޔަބައިމީހުންނަށް އެ ޒަލްޒަލާ ފެންނަ ދުވަހު، ކިރުމައިން އެއުރެން ކިރުދޭ ދަރިންގެ މަތިން ހަނދާން ނެތި، އަދި މާބަނޑު އަންހެނުން އެއުރެންގެ ބަނޑުގައި އޮތް ދަރި ވިހައި، އަދި މީސްތަކުން މަސްތުވެފައިވާ ފަދައިން ތިބާ ދެކޭނޫއެވެ. ނަމަވެސް އެއުރެން ވަނީ، މަސްތުވެފައެއް ނޫނެވެ. އެހެނެއްކަމަކު ﷲގެ އަޒާބު ގަދަފަދައީއެވެ."\nއެހެންކަމުން އެ ދުވަހާއި އަދި އޭގެ ފަހުން ވެސް ސަލާމަތްކަމާއި ރައްކާތެރިކަމެއް ލިބުން އޮތީ ﷲ ރުއްސެވި އަޅަކަށެވެ. އެ އިލާޙުގެ ޙަޟްރަތުން ހެޔޮ ، ޞާލިޙް އަޅެއްގެ ގޮތުގައި ފައިސަލާ ކުރެއްވެވި އަޅަކަށެވެ.\nދަންނާށެވެ. އެ ބިރުވެރި ދުވަހުގައި އެންމެންގެ އެދުމަކަށް ވާނީ އެމީހެއްގެ ހިސާބު ބެއްލެވުމުގައި ލުއި ކުރެއްވުމެވެ. ﷲގެ ތަނަވަސް ރަޙުމަތް އެމީހެއްގެ މައްޗަށް އޮއްސަވާލެއްވުމެވެ. އެހެން އެކަން ވާހުށީ އެ އިލާޙުގެ ބަސްފުޅުތައް ދެނެގަނެ، ޤަބޫލުކޮށް އެބަސްތަކަށް ދުނިޔެ މަތީގައި ޢަމަލު ކުރި މީހަކަށެވެ. ﷲގެ ރަޙުމަތުން ފޭވެގަންނަ މީހުންނަށް އޮތީ ގެއްލުމާއި ހަލާކެވެ.\nﷲގެ ރަޙުމަތަށް އެދި އެންމެހާ މީސްތަކުން ރޮއެރޮއެ ތިބޭ އެ ދުވަހު ، އެއިލާހުގެ ބަސްފުޅު ވެސް ވަޙީ ނުކުރައްވާނެ ތިން ބާވަތެއްގެ ބައެއް ވެއެވެ.\nޞަޙީޙް މުސްލިމް (106)ގައި ރިވާ ކޮށްފައިވާ ޙަދީޘް ބަސްފުޅެއްގެ މާނައިގައި ވެއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ.\nމާނައަކީ " ޤިޔާމަތް ދުވަހުގައި ﷲ ތަޢާލާ ބަސްފުޅު ވަޙީ ނުކުރައްވާނެ ތިން މީހަކު ވެއެވެ. އެއީ އެއްވެސް އެއްޗެއް ނެތި ކަލަގޮވާ މީހާއާއި ދޮގު ހުވާތަކެއް ކޮށްގެން އޭނާގެ އަތުގައިވާ އެއްޗެއް ވިއްކާލާ މީހާއެވެ. އަދި އޭނާގެ އިޒާރު އިސްބާލް (ތަނބިކައްޓަށްވުރެ ތިރީގައި) ބަހައްޓާ މީހާއެވެ."\nއަޅަމެންނީ މިފަދަ ބަސްތައް އަޑުއަހާ ، އެ ބަސްތައް ގަބޫލުކޮށް އެ މަގުން ޢަމަލު ކުރާ ބައެއް ކަމުގައި ލައްވާށިއެވެ. އާމީން!\nނަސޭހަތް ޤިޔާމަތް ދުވަސް\nލާމު އަތޮޅުން މިއަދު އެއްވެސް މީހަކު ފައްސިއެއް ނުވޭ


Ronaldo Ge Kaathashi Feni United Ge Kulhuntherin Foni Ehchehi Keumaa Dhurah! - Vaguthu\nޔުވެންޓަސް ދޫކޮށް ކްރިސްޓިއާނޯ ރޮނާލްޑޯ އެނބުރި މެންޗެސްޓަރ ޔުނައިޓެޑަށް ބަދަލުވުމާއެކު އެ ކުލަބުގެ ގިނަ ކުޅުންތެރިންގެ ރޯލް މޮޑެލްއެއްގެ ގޮތުގައި ބަލަނީ ރޮނާލްޑޯއެވެ. މީގެތެރެއިން އެންމެ ބޮޑަށް ފާހަގަވި އެއް ކަމަކީ ރޮނާލްޑޯގެ ކެއުމުގެ ވައްޓަފާޅިއެވެ.\nސްޓޯކް ސިޓީން 2018 ވަނަ އަހަރު ޔުނައިޓެޑާއި ގުޅުނު އުމުރުން 38 އަހަރުގެ ގޯލްކީޕަރު ލީ ގްރާންޓް ވަނީ ރޮނާލްޑޯގެ ކެއުމުގެ ވައްޓަފާޅީގެ ހެޔޮ އަސަރު ޔުނައިޓެޑުގެ ސްކޮޑަށް ކުރާކަން ހާމަކޮށްފައެވެ.\nޔުނައިޓެޑުން ކޮންމެ މެޗެއް ކުޅުމުގެ ކުރިން ޓީމުގެ ހުރިހާ ކުޅުންތެރިންނާއި އެކުގައި ހާއްސަ ރޭގަނޑުގެ ކެއުމެއް އިންސާފުކުރެއެވެ. އާދަކާދައިގެ މަތިން ޔުނައިޓެޑުގެ ހުރިހާ ކުޅުންތެރިންވެސް މި ކެއުން ނިންމާލުމަށްފަހު ގަވާއިދުން ފޮނި އެއްޗެހި ކައި އުޅެއެވެ. ނަމަވެސް ރޮނާލްޑޯ އެ ޓީމަށް ގުޅުމާއި އެކު ހުރިހާ ކުޅުންތެރިންވެސް ތިބީ ރޮނާލްޑޯގެ ފައިތިލަ ދަށުން އޭނަ ދިރިއުޅުމުގައި ގެންގުޅޭ އުސޫލުތައް ގާތުން ބަލަމުންނެވެ.\nއިނގިރޭސި ޕްރިމިއަރ ލީގުގެ މެޗެއްގެ ކުރިން ޓީމުގެ ހުރިހާ ކުޅުންތެރިންނާއެކު ބޭއްވި ރޭގަނޑުގެ ހާއްސަ ފަރިއްކުޅުމުގައި މިއީ ރޮނާލްޑޯ ބައިވެރިވި ފުރަތަމަ ފަހަރެވެ. އެއީ އެނބުރި ޔުނައިޓެޑާއި ގުޅި އިނގިރޭސި ޕްރިމިއަރ ލީގުގައި ރޮނާލްޑޯ ކުޅެން އޮތް ފުރަތަމަ މެޗުގެ ކުރިން ބޭއްވި ހާއްސަ ރޭގަނޑުގެ ފަރިއްކުޅުމެވެ.\nހުރިހާ ކުޅުންތެރިންގެ ލޮލުގައި އަޅައިގަތީ ރޮނާލްޑޯގެ ވަރުގަދަ ޑައިޓް ޕްލޭނެވެ. ކާތަކެތި ކެއުމުގައި އެ ގެންގުޅޭ އިންސާފެވެ. އަދި އެހެން ކުޅުންތެރިންނަށް ނަމޫނާ ކެއުމެވެ.\n"ރޮނާލްޑޯ ފުރަތަމަ ރޭވެސް ނެގީ އެވޮކާޑޯ، ކެއްކި ބިސް، ނަމަވެސް އެއްވެސް ފޮނި އެއްޗެއް އެޅިތަނެއް އެއްވެސް ކުޅުންތެރިއަކަށް ނުފެނޭ، ކުޅުންތެރިން މިކަން ބަލައިގަތީ ހައިރާންކަމާއެކު، އަހަރެންވެސް ހައިރާންވި،" މީޑިއާއެއްގައި ވާހަކަދައްކަމުން ލީ ގްރާންޓް ބުުންޏެވެ.\nއެ ރޭ ބޭއްވި ފަރިއްކުޅުމުގައި ފޮނިއެއްޗެއްސަށް ހުރީ އެޕަލް ކްރަމްބަލް، އަދި ކަސްޓަޑެވެ. ރޮނާލްޑޯ މީގެން އެކައްޗެއްގައި ވެސް އަތެއްނުލައެވެ. އެއާއެކު ދެން ފެނުނީ އެއަށްވުރެ އާދަޔާހިލާފު ކަމެކެވެ. ޔުނައިޓެޑުގެ އެހެން އެއްވެސް ކުޅުންތެރިއެއްވެސް އެ ކާން އުޅެފައިނުވާ ކަމަށް ލީ ގްރާންޓް ބުންޏެވެ.\nރޮނާލްޑޯ ޔުނައިޓެޑާއި ގުޅުމަށްފަހު އޭނާ މިހާތަނަށް އެ ޓީމާއެކު ކުޅުނު ހުރިހާ މެޗަކުންވެސް ލަނޑު ޖަހާފައިވެއެވެ. ޔުނައިޓެޑުގެ ގިނަ ކުޅުންތެރިން މިހާރުވެސް އެންމެ ބޮޑަށް ބަރޯސާވާ އެއް ކުޅުންތެރިއަކީ ރޮނާާލްޑޯއެވެ.\nސެޕްޓެމްބަރު 21, 2021 11:36\nރޮލާންޑޯ ފޭން ބޯއީ އެއް ދޯ\nސެޕްޓެމްބަރު 21, 2021 14:14\nކޮން " ފަރިއްކުޅު" ވުމެއްތަ އެ އޮތީ\nސެޕްޓެމްބަރު 21, 2021 19:37\nވަގުތުގަ ކުޅިވަރު ހަބަރު ލިޔަނީ ރޮނާލްޑޯގެ ފޭނެއް\nސެޕްޓެމްބަރު 22, 2021 13:58\nރޮނާލްޑޯ ނަންބަރ ވަން.


Lanka Gai2Fuluhakah Badin Hamalaa Dheefi - Vaguthu\nލަންކާގައި ދެ ފުލުހަކަށް ބަޑިން ހަމަލާދީފި\nއަވައްޓެރި ސްރީލަންކާގައި ދެ ފުލުހަކަށް ބަޑިން ހަމަލާދީފިއެވެ.\nމި ހަމަލާ ދީފައި ވަނީ ލަންކާގެ ދެކުނު ޕްރޮވިންސުގެ ޕަނަތުގަމާ ނަމަކަށްކިޔާ ސަރަޙައްދެއްގައި ރޭ ދަންވަރުގެ ވަގުތެއްގައެވެ.\nނޫސްތައް ބުނާގޮތުގައި އެ ދެ ފުލުހުންނަށް ބަޑިން ހަމަލާ ދިނުމުގެ ސަބަބުން އެ ދެމީހުން ޒަޚަމްވެގެން މިހާރު ފަރުވާދެމުންދާ ކަމަށެވެ. ނަމަވެސް އެމީހުންގެ ހާލާއި ބެހޭ ގޮތުން އިދާރާއަކުން އަދި މައުލޫމާތު ހާމަކޮށްފައެއް ނުވެއެވެ. އެ ދެ ފުލުހުންނަށް ހަމަލާ ދީފައިވަނީ އެމީހުން ޑިއުޓީގައި ތިއްބައި ކަމަށް ލަންކާގެ ނޫސްތަކުގައި ބުނެފައި ވެއެވެ.\nމި ހާދިސާ އާއި ގުޅިގެން ސްރީލަންކާ ފުލުހުންގެ ތަރުޖަމާނުގެ އޮފީހުން ބުނެފައިވަނީ، ހާދިސާ ހިނގީ ރޭ ދަންވަރުގެ 1:00 ހާއިރު ކަމަށެވެ. އަދި ފުލުހުން ޑިއުޓީގައި ތިއްބައި އެމީހުންނަށް ބަޑިން ހަމަލާ ދިނީ، ސައިކަލެއްގައި ދިޔަ ދެމީހެއް ކަމަށް އެ އޮފީހުން ބުނެފައި ވެއެވެ.\nމި ހަމަލާގައި އަނިޔާވި ފުލުހުންނަށް ފަރުވާދެމުން ދަނީ ލަންކާގެ މާވައްތައިގައި ހުންނަ މަތަރާ ހޮސްޕިޓަލުގައެވެ. މި ހާދިސާގެ ތަހުޤީޤެއް އިދާރާތަކުން މިހާރު ފަށާފައިވާއިރު އަދި ހާދިސާ އާއި ގުޅުންހުރި މީހަކު ހައްޔަރުކޮށްފައެއް ނުވެއެވެ. ފުލުހުން ބުނެފައިވަނީ، ރޭ ދެ ފުލުހަކަށް ހަމަލާދިން މީހުން ހޯދުމުގެ މަސައްކަތް ކުރަމުންދާ ކަމަށެވެ.


Eiffel Tower Ge Ussmin Huri Fareh Science Verin Hoadhaifi - Vaguthu\nއެމްޕަޔަރ ސްޓޭޓް ބިލްޑިންއާއި އެއިފެލް ޓަވާގެ އުސްމިން ހުރި ފަރެއް އޮސްޓްރޭލިޔާގެ ސައިންޓިސްޓުން ހޯދައިފިއެވެ. ސައިންޓިސްޓުން ބުނެފައިވަނީ މިއީ ފާއިތުވި 120 އަހަރުތެރޭގައި ހޯދުނު މިފަދަ ފުރަތަމަ ހޯދުން ކަމަށެވެ.\nތިލައެއް ގޮތަށް އޮންނަ މި ފަރުގެ އުސްމިނުގައި 500 މީޓަރު، އަދި ފުޅާމިނުގައި 1.5 ކިލޯ މީޓަރ ހުންނަ ކަމަށް ކުރީގެ ގޫގުލްގެ ބޮޑުމީހާ އެރިކް ޝްމިޓްއާއި އޭނާގެ އަންހެން ވެންޑީ އުފައްދައިފައިވާ އިންސްޓިޓިއުޓުން ބުނެފައިވެއެވެ.\nކަނޑާއި މި ފަރާއި ދޭތެރޭގައި 40 މީޓަރ ހުންނަކަމަށާއި އަދި ގުރޭޓް ބެރިއަރ ރީފުއާއި ދެމެދު ގާތްގަނޑަކަށް6ކިލޯ މީޓަރު ހުންނަކަމަށް ވެސް އިންސްޓިޓިއުޓުން ބުނެފައިވެއެވެ.\nއޮކްޓޫބަރ 20 ވަނަ ދުވަހު މި ފަރު ފެނިފައިވަނީ އިންސްޓިޓިއުޓްގެ ރިސާޗު އުޅަނދުކަމަށްވާ ''ފަލްކޯރ''ގައި ޑރ. ރޮބިން ބޭމެންއާއި ޖޭމްސް ކުކް ޔުނިވަރސިޓީގެ ސައިންޓިސްޓުން ހިމަނައިގެން އެކުލަވައިލި ޓީމުން ގުރޭޓް ބެރިއަރ ރީފުގެ އެންމެ ތިރީގެ ޗާޓު ކުރަހަން އުޅުމުގެ ތެރޭގައެވެ.\nމި ފަރު ފެނުމުން ވީ ގޮތްތައް ބުނެދެމުން ޑރ. ބޭމަން ބުނުއްވާފައިވަނީ މި ފަރު ފެނުމުން އެމީހުން ވަރަށް އަޖައިބުވިކަމަށާއި އަދި ވަރަށް އުފާވިކަމަށެވެ.\nޑރ. ބޭމަން ބުނެފައިވަނީ މިއީ ފާއިތުވި 120 އަހަރު ތެރޭގައި ފެނުނު ވަކިން ހުރި އާދަޔާ ޚިލާފަށް ބޮޑު ފަރެއް ކަމަށެވެ. އަދި މިތަނުގައި ގިނަ އަދަދެއްގެ މޫދުގެ ދިރުންތައް ވާކަމަށް ވެސް ބުނެފައިވެއެވެ.\nމި ފަރު ފެނުމުގެ ކުރިން، މި މަހު ކުރީކޮޅު ހޯދި ހޯދުމަކުން ސައިންސްވެރިންނަށް ފާހަގަކުރެވުނީ ފާއިތުވި 30 އަހަރު ތެރޭގައި ގުރޭޓް ބެރިއަރ ރީފުން ދެބައިކުޅަ އެއްބަޔަށް ވުރެ ބޮޑު ބައެއް ނެތިފައިވާ ކަމަށެވެ.\nމަންްމައަކު ފަސް ދަރިން މަރާލުމަށް ފަހު ގޭގައި ހުޅު ޖަހައި އަމިއްލައަށް މަރުވެއްޖެ\nދުވާލު އެއްކޮށް ނިދާ މީހުންނަށް ލިބޭ ގެއްލުން އެނގޭތަ؟


ސައިފާއި ކަރީނާ ދަރިފުޅު ގޮވައިގެން އިރުއޮއްސޭ މަންޒަރު ބަލަން...\nސައިފާއި ކަރީނާ ދަރިފުޅު ގޮވައިގެން އިރުއޮއްސޭ މަންޒަރު ބަލަން ދިއުމުން ގިނަބަޔަކު ފާޑު ކިޔައިފި\nފުލުހަކުވެސް ވަނީ ތުއްތު ކުދިން ބޭރަށް ނުނެރެވޭނެ ކަމަށް ބުނެފައި\n8 ޖޫން 2020 | ހޯމަ 12:16\nބޮލީވުޑްގެ ފިލްމީ ތަރި ސައިފް އަލީ ޚާނާއި އޭނާގެ އަންހެނުން ބަޠަލާ ކަރީނާ ކަޕޫރު، ދަރިފުޅު ތައިމޫރު އަލީ ޚާން ގޮވައިގެން އިރު އޮއްސޭ މަންޒަރު ބަލަން ދިއުމުން ގިނަ ބަޔަކު ފާޑު ކިޔައިފި އެވެ.\nކޮވިޑް-19 އާ ގުޅިގެން އިންޑިއާ ފުރަބަންދު ކުރި ނަމަވެސް މިހާރު ވަނީފުރަބަންދަށް ލުއިތަކެއް ދީފައެވެ. އެގޮތުން ކޮވިޑް-19 ނުފެތުރޭ ހިސާބުތަކުގައި ޒަރޫރީ ބޭނުންތަކަށް މަގުމައްޗަށް ނުކުތުމަށް އިންޑިއާ ސަރުކާރުން ހުއްދަ ދިނުމާއި ގުޅިގެން ބައެއް ހިސާބުތަކުގެ މީހުން ވަނީ މަގުތަކަށް ނުކުންނަން ފަށާފަ އެވެ.\nއޭގެ ތެރޭގައި މުމްބާއީގެ ބެންޑްރާ ގައި ދިރިއުޅެމުންދާ ސައިފްގެ އާއިލާ ހިމެނެއެވެ. އެ ސައިފާއި، އޭނާގެ އަންހެނުން ވަނީ މެރިންޑްރައިވަށް އިރު އޮއްސޭ މަންޒަރު ބަލަން މީގެ އެއްދުވަސް ކުރިން ގޮސްފަ އެވެ.\nސޯޝަލް މީޑިއާގައި ދައުރުވަމުންދާ ފޮޓޮއިން ސައިފާއި، ކަރީނާ މާސްކް އަޅައިގެން ތިއްބަ އެވެ. އަދި ސައިފްގެ ކޮޑުގައި ތައިމޫރު އިށީންދެގެން އިން މަންޒަރުވެސް ފެނެއެވެ. ސައިފްގެ އާއިލާ ސާފު ވައިގެ އަރާމު ހޯދަން ތިއްބާ ފުލުހަކު ވަނީ ތުއްތު ކުދިން ބޭރަށް ނެރުމަކީ މަނާކަމެއް ކަމަށް ބުނެ ފައެވެ.\nފުރަބަންދުގައި ތުއްތު ކުދިންނާއި އުމުރުން ދުވަސްވީ މީހުން ބޭރަށް ނެރުން މަނާކޮށްފައި ވަނިކޮށް ތައިމޫރު ބޭރަށް ނެރުމުން ބައެއް ފަރާތްތަކުން ވަނީ ތުއްތު ކުއްޖަކު މާސްކް ނާޅާ ބޭރަށް ނެރެގެން ނުވާނެ ކަމަށް ބުނެ ފާޑު ކިޔާފަ އެވެ.\nއަދި މިއީ ޒިންމާދާރުކަން ކުޑަ އަމަލެއްގެ ގޮތުގައި ގިނަ ބަޔަކު ވަނީ ސިފަކޮށްފަ އެވެ.